v k sreekandan Shaved his beard | ശ്രീകണ്ഠാ.. നിങ്ങൾ മരണ മാസ്സല്ല, കൊല മാസ്സാണ്! 'സിപിഎമ്മിനെ തോൽപ്പിച്ചാൽ മാത്രമെ താടിയെടുക്കൂ' എന്ന മൂന്ന് പതിറ്റാണ്ട് മുമ്പത്തെ ശപഥം നിറവേറ്റി പാലക്കാട് എംപി; സിവിൽ സ്റ്റേഷന് സമീപത്തെ ബ്യൂട്ടിപാർലറിൽ എത്തി താടിയെടുത്തത് മാധ്യമങ്ങളെല്ലാം അറിയിച്ച് ആഘോഷമാക്കി; സിപിഎമ്മിന്റെ ചെങ്കോട്ടയിൽ എം ബി രാജേഷിനെ മലർത്തിയടിച്ചത് താടിവടിച്ച് ആഘോഷിച്ച് ഡിസിസി അധ്യക്ഷനും നേതാക്കളും - MarunadanMalayalee.com\nJune 22, 201906:25 PM IST Permalink\nപാലക്കാട്: ലോക്‌സഭാ തെരഞ്ഞെടുപ്പിലെ അത്ഭുത താരമായി മാറിയത് സിപിഎമ്മിന്റെ ഉരുക്കു കോട്ടയായ പാലക്കാടു നിന്നും വിജയിച്ചു കയറിയ വികെ ശ്രീകണ്ഠനായിരുന്നു. സിപിഎമ്മിനെ തോൽപ്പിച്ചാൽ മാത്രമേ താൻ താടി വടിക്കുകയുള്ളൂ എന്നു പ്രഖ്യാപിച്ച ശ്രീകണ്ഠന്റെ ദിവസമായിരുന്നു ഇന്ന്. എംപിയായി സത്യപ്രതിജ്ഞ ചെയ്ത ശേഷം നാട്ടിലെത്തിയ ശ്രീകണ്ഠൻ ഇന്ന് വാക്കു പാലിച്ചു. പാലക്കാട്ടെ കോൺഗ്രസ് പ്രവർത്തകരെ ആവേശത്തിലാക്കി കൊണ്ടായിരുന്നു ഈ താടി വടിക്കൽ.\n30 വർഷത്തിന് ശേഷമാണ് ശ്രീകണ്ഠൻ സ്വന്തം താടി വടിക്കുന്നത്. മുമ്പെടുത്ത പ്രതിജ്ഞ പോലെ സി പി എമ്മിനെ പരാജയപ്പെടുത്തിയ വിജയത്തിന്റെ വാക്കുപാലിച്ചാണ് തീരുമാനം. വൈകിട്ട് നാലരയ്ക്ക് പാലക്കാട് സിവിൽ സ്റ്റേഷന് സമീപത്തെ നാച്ചുറൽ ജന്റ്‌സ് ബ്യൂട്ടി പാർലറിൽ എത്തി താടി വടിക്കുകയായിരുന്നു. ഇക്കാര്യം മാധ്യമങ്ങളെ എല്ലാം ആറിയിച്ചാ ശരിക്കും മാസ്സായി മാറുകയായിരുന്നു ശ്രീകണ്ഠൻ. ശ്രീകണ്ഠനെ സംബന്ധിച്ച് ഇത് സി പി എമ്മിനോടുള്ള മധുര പ്രതികാരമാണ്. പാലക്കാട് ലോക്‌സഭാ മണ്ഡലത്തിൽ നിന്നുള്ള തന്റെ വിജയം മാത്രമല്ല, ഡിസിസി പ്രസിഡന്റ് എന്ന നിലയിൽ ജില്ലയിൽ ഉൾപ്പെടുന്ന ആലത്തൂരും വിജയക്കൊടി പാറിച്ചുകൊണ്ടാണ് ശ്രീകണ്ഠൻ പഴയ ശപഥം നിറവേറ്റിയത്.\nലോക്സഭ തെരഞ്ഞെടുപ്പ് ഫലം പുറത്തുവരുന്നതിന് തൊട്ടുമുൻപ് വരെ എൽഡിഎഫ് വിജയം ഉറപ്പിച്ച മണ്ഡലങ്ങളിൽ ഒന്നായിരുന്നു പാലക്കാട്. പാലക്കാട് എംബി രാജേഷ് ഉറപ്പായി ജയിക്കുമെന്നായിരുന്നു എല്ലാവരും വിശ്വസിച്ചിരുന്നത്. എന്നാൽ എല്ലാ കണക്കുകൂട്ടലുകളെയും തെറ്റിച്ച് യുഡിഎഫിന്റെ വി കെ ശ്രീകണ്ഠൻ വിജയിച്ച് കയറിയപ്പോൾ യുഡിഎഫുകാർ പോലും ശരിക്കും ഞെട്ടി. 2019 ലോക്സഭാ തെരഞ്ഞെടുപ്പിൽ കേരളം കണ്ട ഏറ്റവും വലിയ അട്ടിമറി ജയങ്ങളിലൊന്നായിരുന്നു ശ്രീകണ്ഠന്റേത്. സിറ്റിങ് എംപി എം ബി രാജേഷിനെ 11, 637 വോട്ടിനാണ് ശ്രീകണ്ഠൻ തോൽപ്പിച്ചത്.\n''സിപിഎമ്മിനെ തോൽപ്പിച്ചാൽ മാത്രമെ താടിയെടുക്കൂ'' എന്നതായിരുന്നു ശ്രീകണ്ഠൻ വിദ്യാർത്ഥിയായിരിക്കുമ്പോൾ എടുത്ത പ്രഖ്യാപനം. ആ വാക്കു വാലിക്കുകയായിരുന്നു ശ്രീകണ്ഠൻ. ഷാഫി പറമ്പിൽ എംഎൽഎയും കോൺഗ്രസ് പ്രവർത്തകരുമൊക്കെ ശ്രീകണ്ഠൻ താടിയെടുത്തത് ആഘോഷിക്കാൻ എത്തി. താടിയെടുത്ത ശ്രീകണ്ഠനെ കണ്ടാൽ സ്വന്തം വീട്ടുകാർ തിരിച്ചറിയുമോ എന്നാണ് ഷാഫിയുടെ പോസ്റ്റിന് താഴെ കോൺഗ്രസ് അനുകൂലികൾ കമന്റുകളുമായി രംഗത്തെത്തിയിട്ടുണ്ട്.\nഷൊർണൂർ എസ് എൻ കോളജിൽ പഠിക്കുന്ന സമയത്താണ് ശ്രീകണ്ഠൻ എസ്എഫ്‌ഐക്കാരാൻ ആക്രമിക്കപ്പെട്ടത്. തുടർന്നാണ് ശപഥമെടുത്തത്. ഈ ശപഥത്തെ കുറിച്ച് ശ്രീകണ്ഠൻ പറയുന്നത് ഇങ്ങനെ: എന്റെ കുട്ടിക്കാലത്ത് കണ്ണൂരിനൊപ്പം തന്നെ രാഷ്ട്രീയ ആക്രമണങ്ങൾ നടന്നിരുന്ന സ്ഥലമായിരുന്നു പാലക്കാട്. ആലത്തൂരിൽ പൊതുപ്രവർത്തനങ്ങൾക്ക് ആരും പുറത്തിറങ്ങാൻ ധൈര്യപ്പെട്ടിരുന്നില്ല. മൃഗീയമായ അടിച്ചൊതുക്കലുകൾ നടന്നിരുന്ന കാലത്താണ് ഞാൻ വിദ്യാർത്ഥി രാഷ്ട്രീയത്തിലേക്ക് വരുന്നത്.'\n'സ്‌കൂളിൽ പഠിക്കുന്ന കാലം മുതലെ എന്നെ വട്ടമിട്ട് ആക്രമിച്ചിരുന്നു. ഒടുവിലെ ആക്രമണത്തിൽ എന്റെ കാല് വെട്ടി, എന്റെ മുഖത്ത് സോഡാകുപ്പി കൊണ്ട് അടിച്ച് ചില്ല് കുത്തിക്കയറ്റി. അന്ന് മുഖത്ത് വലിയ മുറിവ് വന്നു. ആളുകളോട് മറുപടി പറയുന്നത് ഒഴിവാക്കാൻ താടി വളർത്തി. ആ താടി പിന്നീട് എനിക്കൊരു അനുഗ്രഹമായി. ചിലർ സ്റ്റൈലാണെന്ന് പറഞ്ഞു.' ''പിന്നീട് ഈ മുറിവെല്ലാം മാറാനും ഇതുപകരിച്ചു. താടി വളർത്തുന്നതിൽ വീട്ടുകാർക്ക് എതിർപ്പുണ്ടായിരുന്നു. അപ്പോഴാണ് ഞാൻ പറഞ്ഞത്, ഒരിക്കൽ ഞാൻ താടിയെടുക്കും, സിപിഎം പരാജയപ്പെടുമ്പോഴായിരിക്കും അതെന്ന്. ആ പ്രതിജ്ഞ നിറവേറ്റുകയായിരുന്നു ശ്രീകണ്ഠൻ.


വർമ്മ ആദിത്യ വർമ്മയായി ; കാത്തിരിപ്പ് വെറുതെയായില്ലന്ന് ആരാധകർ ! അർജുൻ റെഡ്‌ഡിയെ കടത്തി വെട്ടി തകർപ്പൻ ടീസർ ! - metromatinee.com Lifestyle Entertainment & Sports\nചിയാന് വിക്രമിന്റെ മകന് ധ്രുവ് വിക്രം നായകനായി അരങ്ങേറ്റം കുറിക്കുന്ന ‘ആദിത്യ വര്‍മ്മ’ യുടെ ടീസര് പുറത്തിറങ്ങി. തെലുങ്ക് ചിത്രം അര്‍ജുന് റെഡ്ഡിയുടെ തമിഴ് പതിപ്പാണ് ആദിത്യ വര്‍മ്മ. അര്‍ജുന് റെഡ്ഡിയുടെ സഹസംവിധായകനായിരുന്ന ഗിരീസായ ആണ് ചിത്രം സംവിധാനം ചെയ്തിരിക്കുന്നത്. ബനിത സന്ധുവാണ് ആദിത്യ വര്‍മ്മയില് ധ്രുവിന്റെ നായികയായി വേഷമിടുന്നത്.\nഗിരീസായ ആണ് ചിത്രം സംവിധാനം ചെയ്തിരിക്കുന്നത്. അര്‍ജുന് റെഡ്ഡിയുടെ സഹസംവിധായകനാണ് ഗിരീസായ. നേരത്തെ വര്‍മ്മ എന്ന പേരില് ഇതേ ചിത്രം സംവിധാനം ചെയ്ത ബാലയെ മാറ്റിയാണ് ഗിരീസായ സംവിധായകനായത്. ചിത്രീകരണം പൂര്‍ത്തിയാക്കി പോസ്റ്റ് പ്രൊഡക്ഷന് ജോലികള് നടക്കുന്നതിനിടെയാണ് നിര്‍മാതാക്കളായ ഇ4 എന്റര്‍ടെയ്ന്‍മെന്റ്‌സ് ചിത്രത്തെ കുറിച്ച് തങ്ങള്‍ക്കുള്ള അതൃപ്തി രേഖപ്പെടുത്തുന്നത്.\nതുടര്‍ന്നാണ് ചിത്രത്തില് നിന്നും താന് സ്വയം പിന്മാറുകയാണെന്ന് വ്യക്തമാക്കി ബാല രംഗത്ത് വന്നതു, ധ്രുവിനെ വച്ച് തന്നെ ചിത്രം രണ്ടാമതും ചിത്രീകരിക്കാന് നിര്‍മാതാക്കള് തീരുമാനിക്കുന്നതും.\nആദിത്യ വര്‍മ്മയിലെ നായികയായി ബനിത സന്ധുവാണ് വേഷമിടുന്നത്. ഒക്ടോബര് എന്ന ചിത്രത്തിലൂടെ ശ്രദ്ധേയയായ നടിയാണ് ബനിത. ബംഗാളി നടി മേഘ്‌ന ചൗധരിയാണ് ധ്രുവിന്റെ നായിക വേഷത്തില് ആദ്യം എത്തിയത്. എന്നാല് മേഘ്നയെയും മറ്റൊരു നടിയായ റെയ്‌സയെയും ചിത്രത്തില് നിന്ന് മാറ്റി. റെയ്സക്ക് പകരം തെന്നിന്ത്യന് നടി പ്രിയ ആനന്ദാണ് സ്‌ക്രീനിലെത്തുന്നത്.\nമികച്ച പ്രതികരണമാണ് ടീസറിന് ലഭിക്കുന്നത് . ആദ്യത്തേക്കാള് ഏറെ മികച്ച ടീസര് ആണ് ആദിത്യര് വര്‍മയുടേതെന്നും അര്‍ജുന് റേഡിയോട് ചിത്രം നീതി പുലര്‍ത്തുന്നുവെന്നും ആരാധകര് അഭിപ്രായപെടുന്നുണ്ട്. ധ്രുവിന്റെ പ്രകടനവും അസാധ്യമാണെന്നും വിലയിരുത്തപ്പെടുന്നുണ്ട്.\nadhithya varma teaser\nRelated Topics:adhithya varma movie, arjun reddy remake, Featured, Teaser\nസീരിയൽ നടനും ഭാര്യയും മോഷണ കുറ്റത്തിന് അറസ്റ്റിൽ !


വിമാനത്താവളം അദാനിക്കാവുമ്പോൾ | Trivandrum International Airport\nOct 12, 2021, 11:10 PM IST\n1932-ൽ കേണൽ ജി.വി. രാജ തിരുവനന്തപുരം ശംഖുംമുഖത്ത് സ്ഥാപിച്ച ഫ്ളയിങ് ക്ലബ്ബ് നിലനിന്ന സ്ഥലത്ത് ശ്രീ ചിത്തിരതിരുനാൾ മഹാരാജാവാണ് വിമാനത്താവളം നിർമിച്ചത്. സ്വാതന്ത്ര്യത്തിനുശേഷം വിമാനത്താവളത്തിന്റെ ഉടമസ്ഥാവകാശം കേന്ദ്രസർക്കാരിന്റെ കൈയിലെത്തി\nTrivandrum International Airport, Mathrubhumi Archive\nവിമാനയാത്രക്കാരുടെ വിപണിക്കായുള്ള മത്സരത്തിന് കേരളത്തിലും അരങ്ങൊരുങ്ങുകയാണ് തിരുവനന്തപുരം വിമാനത്താവളത്തിന്റെ സ്വകാര്യവത്‌കരണത്തിലൂടെ. ഏറെ തർക്കങ്ങൾക്കും നിയമയുദ്ധങ്ങൾക്കുംശേഷമാണ് സംസ്ഥാനത്തെ ആദ്യ അന്താരാഷ്ട്രവിമാനത്താവളം സ്വകാര്യമേഖലയിലേക്ക് എത്തുന്നത്. അടുത്ത 50 വർഷത്തേക്കാണ് വിമാനത്താവളത്തിന്റെ നടത്തിപ്പും പരിപാലനച്ചുമതലയും കേന്ദ്രസർക്കാർ അദാനി ഗ്രൂപ്പിന് നൽകിയിരിക്കുന്നത്. രാജ്യത്തെ ആറുവിമാനത്താവളങ്ങൾ സ്വകാര്യവത്‌കരിക്കാനുള്ള തീരുമാനത്തിന്റെ ഭാഗമായാണിത്. പാട്ടക്കരാർപ്രകാരം വിമാനത്താവളത്തിലെത്തുന്ന ഓരോ യാത്രക്കാരനും 168 രൂപവീതം അദാനി ഗ്രൂപ്പ് എയർപോർട്ട് അതോറിറ്റിക്ക് നൽകണം.\nവിമാനത്താവളം സ്ഥിതിചെയ്യുന്ന ഭൂമി സംസ്ഥാനത്തിന്റേതായതിനാൽ അതിൻമേലുള്ള അവകാശം സംസ്ഥാനത്തിനുണ്ടെന്ന വാദം സർക്കാർ ഉന്നയിക്കുന്നുണ്ട്. സ്വകാര്യവത്‌കരണത്തിലൂടെ സർക്കാരിന്റെ 628 ഏക്കർ പൊതുസ്വത്ത് കോർപ്പറേറ്റ് കമ്പനിക്ക് കൈമാറുന്നുവെന്നാണ് സർക്കാർ ആരോപണം. കൊച്ചി എയർപോർട്ട് ഉൾപ്പെടെ വിജയകരമായി നടത്തുന്ന സർക്കാർ-സ്വകാര്യ മാതൃക തിരുവനന്തപുരത്തും പരീക്ഷിക്കാൻ കേന്ദ്രം തയ്യാറാകണമെന്നും സംസ്ഥാനം ആവശ്യപ്പെട്ടിരുന്നു.\nതിരുവനന്തപുരം വിമാനത്താവളത്തിന്റെ വികസനനടപടികൾ ഏറെക്കാലമായി മരവിച്ച രീതിയിലായിരുന്നു. ആയിരത്തിലധികം സർവീസുകൾ കഴിഞ്ഞ രണ്ടുവർഷത്തിനിടെ ഇവിടെനിന്ന് അപ്രത്യക്ഷമായി. രണ്ടാമത്തെ ടെർമിനൽ എന്നതും പ്രാവർത്തികമായിട്ടില്ല. ഇക്കാലയളവിൽ കൊച്ചി വിമാനത്താവളം വൻകുതിപ്പ് നടത്തിയപ്പോൾ എയർപോർട്ട് അതോറിറ്റിയുടെ നിഷേധാത്മകനിലപാട് തിരുവനന്തപുരത്തിന്റെ വികസനത്തെ പിന്നോട്ടടിച്ചു. തിരുവനന്തപുരം വിമാനത്താവളത്തെ ആശ്രയിച്ചിരുന്ന 40 ശതമാനംപേർ ഇക്കാലയളവിൽ കൊച്ചിയിലേക്ക് മാറിയതായി തിരുവനന്തപുരം ചേംബർ ഓഫ് കൊമേഴ്‌സ് നടത്തിയ പഠനത്തിൽ പറയുന്നു.\nനടപടികൾ തുടങ്ങിയത് 2019-ൽ\n2019-ലാണ് സ്വകാര്യവത്‌കരണനടപടികൾ തുടങ്ങിയത്. കെ.എസ്.ഐ.ഡി.സി.യുടെ നേതൃത്വത്തിൽ ട്രിവാൻഡ്രം ഇന്റർനാഷണൽ എയർപോർട്ട് ലിമിറ്റഡ് (ടിയാൽ) എന്ന കമ്പനിയുണ്ടാക്കി സംസ്ഥാനസർക്കാരും ടെൻഡറിൽ പങ്കെടുത്തു. ടെൻഡറിൽ ഒന്നാമതെത്തുന്ന കമ്പനിയെക്കാൾ 10 ശതമാനം കുറവാണ് സംസ്ഥാനം ക്വാട്ട് ചെയ്യുന്നതെങ്കിലും നടത്തിപ്പവകാശം ലഭിക്കുന്ന റൈറ്റ് ഓഫ് ഫസ്റ്റ് റഫ്യൂസൽ ഇളവ് കേന്ദ്രം സംസ്ഥാനത്തിന് നൽകിയിരുന്നു. അദാനി ഗ്രൂപ്പ് 168 രൂപ ക്വാട്ട് ചെയ്തപ്പോൾ സംസ്ഥാനം 137 രൂപയാണ് ടെൻഡറിൽ വാഗ്ദാനം ചെയ്തത്. ഇതോടെ അദാനി ഗ്രൂപ്പിന് കരാർ നൽകാൻ കേന്ദ്രം തീരുമാനിച്ചു.\nഉയർന്ന യൂസർഫീയാണ് തിരുവനന്തപുത്തുനിന്നുള്ള ടിക്കറ്റ് നിരക്ക് ഉയരാനുള്ള പ്രധാനകാരണം. സ്വകാര്യസംരംഭകർ എത്തുമ്പോൾ യൂസർഫീയിൽ കുറവുവരുത്തി കൂടുതൽ യാത്രക്കാരെ ആകർഷിക്കാനുള്ള പദ്ധതികൾ തയ്യാറാക്കുമെന്നാണ് പ്രതീക്ഷ. വർഷങ്ങളായി അടഞ്ഞുകിടക്കുന്ന ഡ്യൂട്ടി ഫ്രീ ഷോപ്പുകൾ പ്രവർത്തിപ്പിച്ച് ലാഭം കണ്ടെത്താനും പുതിയ കമ്പനിക്ക് കഴിയും. കൂടുതൽ എയർ കണക്ടിവിറ്റി ഉണ്ടായാൽമാത്രമേ തിരുവനന്തപുരം വിമാനത്താവളത്തിന്റെ വികസനം സാധ്യമാകൂ.\nവിമാനത്താവളത്തിൽ പുതിയ ടെർമിനൽ നിർമിക്കണമെങ്കിൽ 18 ഏക്കർ സ്ഥലം ഏറ്റെടുക്കേണ്ടിവരും. അദാനി ഗ്രൂപ്പ് എത്തുമ്പോൾ സ്ഥലം ഏറ്റെടുക്കുന്നതിൽനിന്ന് സർക്കാർ പിന്നാക്കം പോകും. 262 കോടി രൂപയാണ് സ്ഥലമേറ്റെടുക്കലിന് വേണ്ടിവരുന്നത്. സ്ഥലം ഏറ്റെടുത്ത് നൽകിയാൽമാത്രമേ അദാനിക്ക് തിരുവനന്തപുരത്ത് പുതിയ ടെർമിനൽ നിർമിക്കാനാകൂ.\nശരിയായ ദിശാബോർഡുകളില്ല: ആഭ്യന്തര വിമാനത്താവളത്തിലെത്തുന്നവർ നട്ടംതിരിയുന്നു\nതിരുവനന്തപുരം വിമാനത്താവളത്തില് ഓടാന് ഇനി രണ്ട് ഇലക്ട്രിക് കാറുകളും\nതിരുവനന്തപുരം വിമാനത്താവളം ആർക്കും കൊണ്ടുപോവാനാവില്ല -മുഖ്യമന്ത്രി


ഇതാണ് ഞങ്ങ പറഞ്ഞ പ്രണയം; സ്‌നേഹിച്ച പെണ്ണിനെ ഒന്നല്ല നാല് തവണ കെട്ടും; ഈ ഹിന്ദു-മുസ്ലീം വിവാഹത്തില് ട്വിസ്റ്റോട് ടിസ്റ്റ്! - BRIDAL UTSAV\nഇതാണ് ഞങ്ങ പറഞ്ഞ പ്രണയം; സ്‌നേഹിച്ച പെണ്ണിനെ ഒന്നല്ല നാല് തവണ കെട്ടും; ഈ ഹിന്ദു-മുസ്ലീം വിവാഹത്തില് ട്വിസ്റ്റോട് ടിസ്റ്റ്!\nഐഐഎമ്മിലാണ് ഈ കഥയുടെ തുടക്കം. അവിടെവെച്ചാണ് അങ്കിതയും ഫയസും ആദ്യമായി നേരില് കാണുന്നത്. പ്രണയത്തിന് കണ്ണും കാതുമില്ലെന്നതു പോലെ മതവുമില്ലല്ലോ.\nഒരു മുസ്ലീം യുവാവും ഹിന്ദു യുവതിയും തമ്മില് പ്രണയത്തിലായി..അതില് അസാധാരണമായി ഒന്നും തന്നെ ഇല്ല. നമ്മളിത് എത്രയോ തവണ കേട്ടിരിക്കുന്നു. അവര് തമ്മില് വിവാഹം കഴിക്കുന്നതും തീരെ വിരളമല്ല. പക്ഷേ ഒന്നല്ല, രണ്ടല്ല, മൂന്നല്ല, നാലു തവണ വിവാഹം കഴിക്കുക, അതും ഒരാളെ തന്നെ. ഇങ്ങനെയൊരു സംഭവം തീര്‍ത്തും അപൂര്‍വ്വമാണ്. അതിന്റെ കോപ്പിറൈറ് അങ്കിത അഗര്‍വാളിനും ഫയസ് റഹ്മാനും മാത്രം അവകാശപ്പെട്ടതാണ്.\nഇതൊരു കഥയാണ്. അങ്കിതയുടെയും ഫയസിന്റെയും ജീവിതകഥ. ഇതില് ഒരുപാട് ട്വിസ്റ്റുകളുണ്ട്. ഇണക്കങ്ങളും പിണക്കങ്ങളും കണ്ണീരും ചിരിയുമെല്ലാമുണ്ട്. എല്ലാത്തിനുമൊടുവില് ഈ കഥയ്ക്ക് ‘ശുഭം’ എന്നൊരു അടിക്കുറിപ്പ് നല്‍കണമെന്ന നിര്‍ബന്ധം ഈ പ്രണയികള്‍ക്കുണ്ടായിരുന്നു. അതിനവര് കണ്ടുപിടിച്ച മാര്‍ഗമാണ് നാലുതവണ വിവാഹിതരാകുക എന്നത്.\nവീട്ടുകാരുടെ എതിര്‍പ്പിനാല് ഇഷ്ടപ്പെട്ട വിവാഹം നടക്കാതെ പോയവര്‍ക്കെല്ലാം ഇവര് മാതൃകയാണ്. ഒരുമിച്ച് ജീവിക്കാന് ഏതറ്റം വരെയും പോകുക, ഒന്നും നടന്നില്ലെങ്കില് ഏറെ കാത്തിരുന്ന ജീവിത സംഗമത്തെ തങ്ങളാലാകും വിധം നിറപ്പകിട്ടാക്കുക.\nഐഐഎമ്മിലാണ് ഈ കഥയുടെ തുടക്കം. അവിടെവെച്ചാണ് അങ്കിതയും ഫയസും ആദ്യമായി കണ്ടുമുട്ടുന്നത്. പ്രണയത്തിന് കണ്ണും കാതുമില്ലെന്നതു പോലെ മതവുമില്ലല്ലോ. ആദ്യകാഴ്ചയില് തന്നെ പ്രണയത്തിലായി എന്നത് അവരുടെ തന്നെ വാക്കുകളാണ്. പിന്നീട് ആ പ്രണയം തളിരും ഇലയും പൂവുമായി പൂത്തുലഞ്ഞു. അതുവരെ ഒരു നദിയായി ഒഴുകിയ പ്രണയത്തിനൊടുവില് വിവാഹമെന്ന അടുത്ത പടിയിലെത്തിയപ്പോള് ദിശയറിയാതെ അല്‍പ്പമൊന്ന് ഉഴറി. അങ്കിതയുടെ വീട്ടുകാര് വിവാഹത്തിനെതിരായിരുന്നു. മുസ്ലിം സമുദായത്തില് പുരുഷന്മാര്‍ക്ക് നാലുതവണ വരെ വിവാഹിതരാകാമെന്നതായിരുന്നു അവരുടെ പ്രധാന ആശങ്ക. ചില ബോളിവുഡ് സിനിമകളിലേതു പോലെ പിന്നീട് വിവാഹം വരെ ട്വിസ്റ്റുകളായിരുന്നു. ശേഷം കഥ അങ്കിതയുടെ വാക്കുകളായി തന്നെ കേള്‍ക്കാം.\n‘എന്റെ പാപ്പയെ(പിതാവ്) സമ്മതിപ്പിക്കാന് രണ്ട് വര്‍ഷത്തോളം ശ്രമിച്ചു. അവസാനം ഈ ടെസ്റ്റ് പരമ്പരയെ ട്വന്റി 20 മാച്ചാക്കേണ്ട ഘട്ടമായെന്ന് ഞങ്ങള് മനസിലാക്കി. അപ്രതീക്ഷിതമായി ഫയസ് എന്റെ വീടിന്റെ ബെല് അടിച്ചു, എന്റെ അച്ഛന് ആകെ അതിശയപ്പെട്ടുപോയി. ചായ ഉണ്ടാക്കണോ, അതോ പോയി പൊട്ടിക്കരയണമോ എന്നറിയാതെ അമ്മയും അങ്കലാപ്പ് കൊണ്ട് ചുവന്നു. പാപ്പ വളരെ ശാന്തമായി അകത്ത് പോയി വീട്ടിലിടുന്ന വസ്ത്രമൊക്കെ മാറ്റി ഫോര്‍മല് വസ്ത്രങ്ങള് ധരിച്ചു വന്നു. ഞാനാകെ തരിച്ചിരിക്കുകയായിരുന്നു, പക്ഷേ ഇത് നീട്ടിക്കൊണ്ട് പോകാന് കഴിയില്ലെന്ന ബോധ്യം ഉണ്ടായിരുന്നു. ദീര്‍ഘനേരം എന്റെ കാമുകന് മാത്രം സംസാരിച്ചു. എന്നെ മതം മാറ്റില്ല, പേര് മാറ്റില്ല, മത്സ്യമാംസാദികള് കഴിപ്പിക്കില്ല, അവരുടെ സംസ്‌കാരം പിന്തുടരണമെന്ന് വാശിപിടിക്കില്ല, ബുര്‍ക്ക ധരിക്കണമെന്ന് പറയില്ല, എന്നെ കൂടാതെ മറ്റാരെയും വിവാഹം കഴിക്കില്ല തുടങ്ങി രണ്ട് വര്‍ഷമായി എന്റെ വീട്ടുകാര് ഉയര്‍ത്തിയ സംശയങ്ങള്‍ക്കെല്ലാമുള്ള ഉത്തരങ്ങള് അദ്ദേഹം വിശദീകരിച്ചു. പാപ്പ എന്നെ ലാളിക്കുന്നത് പോലെ തന്നെ ലാളിക്കുമെന്ന് പറഞ്ഞാണ് അദ്ദേഹം നിര്‍ത്തിയത്.\nബോളിവുഡ് സിനിമയിലാണെങ്കില് ഈ ഘട്ടത്തില് കണ്ണീരണിഞ്ഞ് പിതാവ് സോഫയില് നിന്നെഴുന്നേറ്റ് ഹീറോയെ കെട്ടിപ്പിടിക്കുന്നതായിരിക്കും രംഗം, പക്ഷേ എന്റെ കഥയില് അത് സംഭവിച്ചില്ല. എന്റെ പാപ്പ മര്യാദയോടു കൂടി കാമുകനോട് പോകാന് പറഞ്ഞു. ഒരുമിച്ച് ജീവിക്കാനാണ് ഞങ്ങളുടെ തീരുമാനമെങ്കില് വിവാഹത്തിലോ പിന്നീടുള്ള ജീവിതത്തിലോ ഒരിക്കലും അദ്ദേഹം ഭാഗമായിരിക്കില്ലെന്നും ഉറപ്പുനല്‍കി. ഞാന് കരയുകയായിരുന്നു. കാരണം 50 വര്‍ഷത്തെ എന്റെ പിതാവിന്റെ ചിന്തകളെ ആ ഒറ്റ കൂടിക്കാഴ്ച ഇല്ലാതാക്കുമെന്ന് ഞാന് പ്രതീക്ഷിച്ചു. പക്ഷേ ഞങ്ങള് പരാജയപ്പെട്ടു. എന്നാല് ഞങ്ങള് അകപ്പെട്ടിരിക്കുന്ന വികാരപരമായ ഈ നാടകീയ രംഗങ്ങളില് നിന്ന് പെഡല് ചവിട്ടി ജീവിതം മുന്നോട്ടുകൊണ്ടുപോകണമെന്ന് ഞങ്ങള് തിരിച്ചറിഞ്ഞു’.\nഈ അനുഭവം വായിക്കുമ്പോള് തന്നെ അങ്കിതയും ഫയസും അനുഭവിച്ച വേദന നമുക്ക് മനസിലാക്കാം. വിവാഹത്തിന് അങ്കിതയുടെ പിതാവ് സമ്മതിച്ചില്ലെങ്കിലും അമ്മയേയും സഹോദരനെയും വിവാഹത്തിന് അയക്കാമെന്ന് സമ്മതിച്ചു.\n2015 ഫെബ്രുവരി 18ന് പ്രത്യേക വിവാഹ നിയമപ്രകാരം കോടതിയില് വച്ച് വിവാഹിതരാകാന് അങ്കിതയും ഫയസും തീരുമാനിച്ചു. മുസ്ലീം പുരുഷനെ നാലുതവണ വിവാഹം കഴിക്കാന് ഈ നിയമം അനുവദിക്കുന്നില്ല. പക്ഷേ വിവാഹത്തിന് ദിവസങ്ങള് മുമ്പ് ആ ദിവസം വിവാഹത്തിന് മംഗളമല്ലെന്ന് അങ്കിതയുടെ അമ്മ വിളിച്ചറിയിച്ചു. പിന്നെ എന്ത് ചെയ്യുമെന്ന സംശയത്തില് നില്‍ക്കുമ്പോഴാണ് ഒരു ദിവസം മുമ്പ് അതായത്, ഫെബ്രുവരി 17ന് രാമക്ഷേത്രത്തില് വച്ച് ആദ്യം വിവാഹം നടത്താമെന്ന തീരുമാനം ഉണ്ടായത്. അങ്ങനെ ഫെബ്രുവരി 17നും 18നും രണ്ടു വിവാഹങ്ങള് നടന്നു. വധൂവരന്മാര് ഒന്നുതന്നെ. ഫയസിന്റെ മാതാപിതാക്കളും അങ്കിതയുടെ അമ്മയും സഹോദരനും പിന്നെ വളരെ അടുപ്പമുള്ളവരും വിവാഹത്തില് പങ്കെടുത്തു. അതുവരെ കണ്ട എതിര്‍പ്പൊന്നു അന്നവിടെ കണ്ടില്ല. എല്ലാവരിലും സന്തോഷം മാത്രം. അങ്കിതയുടെ പിതാവിന്റെ അസാന്നിധ്യം സന്തോഷത്തെ തെല്ലൊന്ന് കുറച്ചെങ്കിലും കാലം എല്ലാ മുറിവുകളും ഉണക്കുമെന്ന് ഏവര്‍ക്കും ഉറപ്പായിരുന്നു.\nക്ഷേത്രത്തില് വളരെ ലളിതമായി വരണമാല്യങ്ങള് ചാര്‍ത്തിയും പിന്നെ കോടതിയില് ഔപചാരികമായി വിവാഹിതരായതിനും ശേഷം ഗോവയില് വച്ച് മുസ്ലീം ആചാരപ്രകാരമുള്ള നിക്കാഹ് നടത്തി.\nഹിന്ദു ആചാരപ്രകാരമുള്ള അഗ്‌നിയെ ഏഴ്തവണ വലംവെച്ചുള്ള വിവാഹത്തോടെ തങ്ങളുടെ വിവാഹ സീരീസിന് അന്ത്യം കുറിക്കാന് വധൂവരന്മാര് തീരുമാനിച്ചു.\nഅങ്ങനെ തങ്ങളുടെ പ്രണയവും വിവാഹവും സംഭവബഹുലവും അതേസമയവും നിറപ്പകിട്ടും ആക്കാനും ആ യുവമിഥുനങ്ങള്‍ക്ക് സാധിച്ചു. മുസ്ലീം പുരുഷന്മാര് നാലുതവണ വിവാഹിതരാകുമെന്ന പതിവ് തെറ്റിക്കാതെ, നാലുതവണയും ഒരാളെ തന്നെ വിവാഹം ചെയ്ത് ഫയസ് മാതൃകയായി.\nരണ്ട് വര്‍ഷങ്ങള്‍ക്കിപ്പുറം അങ്കിതയുടെ കുടുംബം ഫയസിനെ ഇഷ്ടപ്പെട്ട് തുടങ്ങി. കൂടുതല് വിശേഷങ്ങള് അങ്കിത തന്റെ ബ്ലോഗില് പങ്കുവച്ചിട്ടുണ്ട്.\nNEXT STORY: &nbsp &nbsp കല്യാണമേളം ഒരാഴ്ച്ച; പാരമ്പര്യത്തനിമ ചോരാതെ, ആചാരങ്ങളിലൂന്നി ആന്ധ്രാ റെഡ്ഡി വിവാഹങ്ങള്


കള്ളക്കടത്തിൽ പുതിയ ട്രെൻഡായി സ്വർണ മിശ്രിതം | gold smuggling\nകള്ളക്കടത്തിൽ പുതിയ ട്രെൻഡായി സ്വർണ മിശ്രിതം\nനെടുമ്പാശ്ശേരി: സ്വർണം കുഴമ്പുരൂപത്തിലാക്കി കടത്തിക്കൊണ്ടുവരുന്നതാണ് ഇപ്പോഴത്തെ പുതിയ ട്രെൻഡ്. അടുത്തിടെ ഡൽഹി, ഹൈദരാബാദ്, ബെംഗളൂരു, ചെന്നൈ, കൊച്ചി, കോഴിക്കോട്, തിരുവനന്തപുരം എന്നീ വിമാനത്താവളങ്ങളിലെല്ലാം മിശ്രിത രൂപത്തിലുള്ള സ്വർണം പിടികൂടിയിരുന്നു.\nഅഞ്ചു മാസത്തിനിടെ കൊച്ചിയിൽ മാത്രം 40 കിലോയോളം സ്വർണ മിശ്രിതം പിടികൂടിയിട്ടുണ്ട്. കണ്ടെത്താൻ എളുപ്പമല്ല എന്ന് തിരിച്ചറിഞ്ഞാണ് കള്ളക്കടത്ത് സംഘം സ്വർണം കുഴമ്പുരൂപത്തിലാക്കി കൊണ്ടുവരുന്നത്. ഒളിപ്പിക്കാൻ എളുപ്പമാണ് എന്നതും ഇതിന് കൂടുതൽ സ്വീകാര്യതയേകുന്നു.\nബുധനാഴ്ച മാത്രം കൊച്ചി വിമാനത്താവളത്തിൽ ഏഴ് കിലോ സ്വർണ മിശ്രിതം പിടികൂടി. മലപ്പുറം സ്വദേശികളായ രണ്ട് യാത്രക്കാരിൽനിന്നാണ് ഇത്രയും മിശ്രിതം പിടികൂടിയത്. വേർതിരിച്ചെടുത്തപ്പോൾ 4.9 കിലോ സ്വർണം കിട്ടി. തുണി നിർമിത ബെൽറ്റ് അരയിൽ കെട്ടി അതിനുള്ളിലാണ് സ്വർണ മിശ്രിതം ഒളിപ്പിച്ചിരുന്നത്. സാധാരണ ആഭരണങ്ങളായും സ്വർണക്കട്ടികളായും ബാഗേജിലും ശരീരത്തിലും മറ്റും ഒളിപ്പിച്ചാണ് സ്വർണം കടത്തിക്കൊണ്ടുവന്നിരുന്നത്. വിമാനത്താവളങ്ങളിൽ കസ്റ്റംസ് പരിശോധന കർശനമാക്കിയതോടെ സ്വർണക്കടത്ത് തുടർച്ചയായി പിടിക്കപ്പെടാനും തുടങ്ങി. അതുകൊണ്ടാണ് ഇപ്പോൾ മിശ്രിത രൂപത്തിൽ സ്വർണം കടത്തുന്നത്.\nസ്വർണം പൊടി രൂപത്തിലോ ലായനി രൂപത്തിലോ ആക്കിയ ശേഷം തിരിച്ചറിയാൻ കഴിയാത്ത വിധം മറ്റ് വസ്തുക്കളുമായി കലർത്തുകയാണ് ചെയ്യുന്നത്. ഇത്തരത്തിൽ കൊണ്ടുവരുന്ന സ്വർണം എക്സ്‌റേ പരിശോധനയിലോ, മെറ്റൽ ഡിറ്റക്ടർ പരിശോധനയിലോ കണ്ടെത്താൻ കഴിയില്ല. പലപ്പോഴും യാത്രക്കാരുടെ ചലനങ്ങൾ സൂക്ഷ്മമായി നിരീക്ഷിച്ച ശേഷം സംശയമുള്ളവരെ വിശദമായ പരിശോധനയ്ക്ക് വിധേയമാക്കുമ്പോഴാണ് ഇത്തരത്തിൽ കടത്തിക്കൊണ്ടുവരുന്ന സ്വർണം പിടികൂടാനാകുന്നത്. മിശ്രിതമാക്കി വ്യാപകമായി സ്വർണം കടത്തിക്കൊണ്ടുവരുന്നുണ്ടെന്നാണ് വിവരം. ഒറ്റനോട്ടത്തിൽ ചോക്ലേറ്റ്, വിവിധ തരം പൊടികൾ, പൾപ്പ് തുടങ്ങിയ എന്തെങ്കിലുമാണെന്നാണ് തോന്നുക. സ്വർണം പൊടിച്ച് മിശ്രിത രൂപത്തിലാക്കാൻ കള്ളക്കടത്ത് സംഘത്തിന് ദുബായിയിൽ പ്രത്യേകം സ്ഥാപനം തന്നെയുണ്ട്. എന്നാൽ, സ്വർണവുമായി എത്തി പിടിക്കപ്പെടുന്നവർക്കാർക്കും ഇതു സംബന്ധിച്ച് കൂടുതലൊന്നും അറിയില്ല. സ്വർണം പൊടിച്ച് ചോക്ലേറ്റ് പൊടിയോടൊപ്പം ചേർത്ത് വരെ കടത്തിക്കൊണ്ടുവരുന്നുണ്ട്. എന്നാൽ, വാഹകർ പിടിക്കപ്പെടുന്നതല്ലാതെ തുടർ അന്വേഷണം പലപ്പോഴും വഴിമുട്ടുകയാണ് പതിവ്.\nകേരളത്തിലേക്ക് ദുബായിയിൽ നിന്നാണ് ഏറ്റവും കൂടുതൽ കള്ളക്കടത്ത് സ്വർണം എത്തുന്നത്. ദുബായിയിൽ നിന്ന് എത്തുന്നവരെ കർശനമായി നിരീക്ഷിക്കാൻ തുടങ്ങിയതോടെ ഷാർജ ഉൾപ്പെടെ ഗൾഫിലെ വിവിധ ഇടങ്ങളിൽനിന്നും ശ്രീലങ്ക തുടങ്ങിയ ഇടങ്ങളിലൂടെയും സ്വർണം കടത്താൻ തുടങ്ങി. അവിടെ നിന്നുള്ള യാത്രക്കാരെയും നിരീക്ഷിക്കാൻ തുടങ്ങിയതോടെ മലേഷ്യ വഴിയും സ്വർണ മിശ്രിതം എത്താൻ തുടങ്ങി. ദുബായിയിലുള്ള സംഘമാണ് ഇതിനെല്ലാം പിന്നിലെന്ന് കസ്റ്റംസിന് വിവരം ലഭിച്ചിട്ടുണ്ട്. എന്നാൽ, സംഘത്തെ കണ്ടെത്താൻ കഴിയുന്നുമില്ല. മിശ്രിത രൂപത്തിലാക്കി കൊണ്ടുവരുന്ന സ്വർണം പ്രത്യേക രാസ പ്രവർത്തനത്തിലൂടെയാണ് വേർതിരിച്ചെടുക്കുന്നത്.\nസ്വർണക്കടത്ത് പേനയുടെ റീഫില്ലിലും\nവിമാനത്താവളത്തിൽ 82.7 ലക്ഷത്തിന്റെ സ്വർണം പിടികൂടി


You, my friend, are the biggest feminist I know | 'ഞാൻ കണ്ടിട്ടുള്ളതിൽ വച്ച് ഏറ്റവും വലിയ ഫെമിനിസ്റ്റ്'; പീഡനം ആരോപണം നേരിടുന്ന അനുരാഗ് കശ്യപിന് പിന്തുണയുമായി തപ്‌സി പന്നു; അനുരാഗിനെതിരെ ആരോപണം ഉന്നയിച്ചത് ബോളിവുഡ് നടി പായൽ ഘോഷ് - MarunadanMalayalee.com\nപടിഞ്ഞാറൻ തുർക്കിയെ വിറപ്പിച്ച് വൻ ഭൂകമ്പം; റിക്ടർ സ്‌കെയിലിൽ 6.6 തീവ്രത രേഖപ്പെടുത്തി; ഒരാൾ കൊല്ലപ്പെട്ടു; 124 പേർക്ക് പരിക്കേറ്റതായും റിപ്പോർട്ട്; പ്രഭവകേന്ദ്രം ഏജീയൻ കടലിലാണെന്ന് റിപ്പോർട്ട്; സുനാമി മുന്നറിയിപ്പ്\nSeptember 20, 202004:19 PM IST Permalink\nമുംബൈ: പീഡന ആരോപണം നേരിടുന്ന ബോളിവുഡം സംവിധായകൻ അനുരാഗ് കശ്യപിന് പിന്തുണയുമായി നടി തപ്‌സി പന്നു. താൻ കണ്ടിട്ടുള്ളതിൽവച്ച് ഏറ്റവും വലിയ ഫെമിനിസ്റ്റാണ് അനുരാഗ് എന്നാണ് തപ്‌സി കുറിച്ചത്. ബോളിവുഡ് നടി പായൽ ഘോഷാണ് അനുരാഗിനെതിരെ പീഡന ആരോപണം ഉന്നയിച്ചത്. സംഭവം വിവാദമായതോടെ ആരോപണം അടിസ്ഥാന രഹിതമാണെന്ന് വ്യക്തമാക്കിക്കൊണ്ട് അനുരാഗ് തന്നെ രംഗത്തെത്തിയിരുന്നു.\nസിനിമ സെറ്റിൽ നിന്നുള്ള ചിത്രം പങ്കുവച്ചാണ് തപ്‌സി നിലപാട് വ്യക്തമാക്കിയത്. അനുരാഗിന്റെ തോളിൽ കൈവച്ച് നടന്നുപോകുന്ന തപ്‌സിയാണ് ചിത്രത്തിൽ. ഇത് നിനക്കു വേണ്ടിയാണ്. ഞാൻ കണ്ടിട്ടുള്ളവരിൽ വച്ച് ഏറ്റവും വലിയ ഫെമിനിസ്റ്റായ എന്റെ സുഹൃത്തിന്. നിങ്ങളുടെ മറ്റൊരു മികച്ച സൃഷ്ടിയുടെ സെറ്റിൽവച്ച് ഉടൻ കണ്ടുമുട്ടാം. അതിലൂടെ നിങ്ങൾ രൂപം നൽകുന്ന ലോകത്തെ സ്ത്രീകൾ എത്രത്തോളം ശക്തരാണെന്ന് കാണിക്കാം- തപ്സി കുറിച്ചു. അടുത്ത സുഹൃത്തുക്കളാണ് അനുരാഗ് കശ്യപും തപ്‌സിയും. സാന്ദ് കി ആങ്ക്, മന്മർസിയാൻ എന്നീ ചിത്രങ്ങളിൽ ഇരുവരും ഒരുമിച്ച് പ്രവർത്തിച്ചിരുന്നു.\nവിവാഹത്തിന് വേണ്ടി മാത്രം മതപരിവർത്തനം നടത്തുന്നത് അംഗീകരിക്കാൻ സാധിക്കില്ല; പൊലീസ് സംരക്ഷണം ആവശ്യപ്പെട്ട് ദമ്പതികൾ നൽകിയ ഹർജി തള്ളി അലഹബാദ് ഹൈക്കോടതി


ജനകീയം ജനമൈത്രി…! – celluloid\nവിജയ് ബാബു എന്ന നിര്‍മ്മാതാവിനെ മലയാള സിനിമയില് എന്നും വ്യത്യസ്ഥനാക്കുന്നത് പരീക്ഷണ ചിത്രങ്ങളോട് അദ്ദേഹം കാണിക്കുന്ന സമീപനം തന്നെയാണ്. ആട് ഒരു ഭീകര ജീവിയാണ്, അടി കപ്യാരെ കൂട്ടമണി, അങ്കമാലി ഡയറീസ് എന്ന് തുടങ്ങി അദ്ദേഹത്തിന്റെ പ്രൊഡക്ഷന് കമ്പനി സഹകരിച്ച എല്ലാ ചിത്രങ്ങളും ഹിറ്റുകളായിരുന്നു. ഈ നിരയില് സ്വന്തമായി ഫ്രൈഡേ ഫിലിംസ് സ്വന്തമായി നിര്‍മ്മിച്ച ആദ്യ ചിത്രമാണ് ജനമൈത്രി.\nകോടികളുടെ സെറ്റുകളോ സൂപ്പര്‍താര സാന്നിദ്ധ്യമോ ഒന്നും തന്നെ ഇല്ലാതെ വളരെ വ്യത്യസ്ഥമായ ഒരു സ്‌ക്രിപ്റ്റുമായാണ് ജനമൈത്രി എന്ന ചിത്രം തിയേറ്ററുകളിലെത്തിയത്. ബിഗ് ബോസ് താരം സാബുമോന് ആദ്യമായി പ്രധാന വേഷത്തില് ചിത്രത്തില് എത്തിയതും മറ്റൊരു കൗതുകമാണ്. ആട് പോലെയുള്ള മറ്റു വിജയ് ബാബു ചിത്രങ്ങളുടെ കാറ്റഗറിയില് പെടുത്താമെങ്കിലും ജനമൈത്രി എന്ന ചിത്രത്തിന്റെ വിഷയം തന്നെയാണ് അതിന്റെ വ്യത്യസ്ഥത.\nജോണ് മന്ത്രിക്കല് എന്ന സംവിധായകനും വിജയ് ബാബു എന്ന നിര്‍മ്മാതാവും തമ്മിലുള്ള ഒരു സംഭാഷണത്തിന്റെ പശ്ചാത്തലത്തിലാണ് ചിത്രത്തിന്റെ ടൈറ്റില് അവതരിപ്പിക്കുന്നത്. ഒരു വ്യത്യസ്ഥമായ പരീക്ഷണ ചിത്രം ഒരുങ്ങുന്നതിന്റെ എല്ലാ സൂചനകളും നല്‍കി പ്രേക്ഷകനെ ചിത്രത്തിലേക്ക് ശ്രദ്ധ തിരിപ്പിക്കാന് ഈ ഭാഗം ഏറെ സഹായിച്ചിട്ടുണ്ട്. ചിത്രത്തിലുട നീളം ഈ സംഭാഷണത്തിന്റെ ഒരു ഓളം പ്രേക്ഷകന് അനുഭവപ്പെടു\nസൈജു കുറുപ്പ് അവതരിപ്പിക്കുന്ന സംയുക്തന് എന്ന ഉത്സാഹിയായ പെറുപ്പക്കാരന്റെ ജീവിത പ്രതിസന്ധികളിലൂടെയാണ് ചിത്രത്തിന്റെ ആരംഭം. പിന്നീട് സംയുക്തന് പാറമേട് സ്‌റ്റേഷനിലെ എസ് ഐ ഷിബുവിനും സംഘത്തിനുമൊപ്പം ഒരു രസകരമായ സംഭവത്തില് പെടുന്നതോടെ കഥയുടെ ചുരുളഴിയുകയാണ്. മോശമില്ലാത്ത ആദ്യ പകുതിയിലൂടെ ചിത്രം രണ്ടാം പകുതിയിലേക്ക് കടക്കുന്നു.\nഎന്നാല് ചിത്രത്തിന്റെ ഹൃദയ ഭാഗം രണ്ടാം പകുതി തന്നെയാണ്. എല്ലാ കഥാപാത്രങ്ങളുടെയും ഇഴുകിച്ചേരലും രണ്ടാം പകുതിയിലുടനീളം നിറഞ്ഞു നില്‍ക്കുന്ന നൈര്‍മിഷീകമായ ഹാസ്യവും ചിത്രത്തിലേക്ക് പ്രേക്ഷകനെ വീണ്ടും കൊണ്ടുവരുകയാണ്.\nഇന്ദ്രന്‍സ്, വിജയ് ബാബു, ബിഗ് ബോസ് താരം സാബുമോന്, സൈജു കുറുപ്പ്, ശ്രുതി ജയന്, കലാഭവന് പ്രജോദ്, സൂരജ് പോപ്‌സ് എന്നിവരുടെ വ്യത്യസ്ഥമായ കഥാപാത്രങ്ങളും അവതരണവും മികവുറ്റതായിരുന്നു. ഷാജി എന്ന ഇന്ദ്രന്‍സിന്റെ എസ് ഐ വേഷം തന്നെയാണ് ചിത്രത്തിലെടുത്ത് നിന്നത്.\nജോണ് മന്ത്രിക്കല്, ജെയിംസ് സെബാസ്റ്റ്യന് എന്നിവര് ചേര്‍ന്ന് തയ്യാറാക്കിയ ചിത്രത്തിന്റെ തിരക്കഥയും ചിത്രത്തിന്റെ ഒരു പ്ലസ് പോയിന്റാണ്. സംവിധാനം മോശമില്ല എന്നേ പറയാന് സാധിക്കുകയുള്ളു. ഗാനങ്ങള് കുറവാണെങ്കിലും സംഗീതത്തിന്റെ അഭാവം ചിത്രത്തില് അനുഭവപ്പെട്ടതേയില്ല.\nപ്രായഭേദമില്ലാതെ എല്ലാ പ്രേക്ഷകര്‍ക്കും ഒരുപോലെ ആസ്വദിക്കാന് പറ്റിയ ഒരു ഫണ് ഫില്‍ഡ് എന്റര്‍റ്റെയ്‌നറാണ് ഒറ്റ നോട്ടത്തില് പറഞ്ഞാല് ജനമൈത്രി എന്ന ചിത്രം. ഒപ്പം സമൂഹത്തില് നടക്കുന്ന പല പ്രാധാന്യമുള്ള വിഷയങ്ങളേയും ചിത്രം കൈകാര്യം ചെയ്യാന് ശ്രമിക്കുന്നുണ്ട്. വിജയ് ബാബു ചിത്രങ്ങളുടെ ഒരു ഓളവും പ്രേക്ഷകരെ ഏവരെയും നിഷ്‌ക്കളങ്കമായി ചിരിപ്പിക്കുന്ന ഹാസ്യവും തന്നെയാണ് ചിത്രത്തിന്റെ ജീവന്.\nTags: indrans janamaithri si role look, janamaithri cast and crew, janamaithri movie, janamaithri movie theatre response, janamaithri movie trailer, sabumon big boss janamaithri, sruthy jayan, vijay babu janamaithri


ഫ്രാന്‍സില് തുടര്‍ച്ചയായി ഉണ്ടാകുന്ന ഇസ്ലാമിക ഭീകരാക്രമണങ്ങളെ അപലപിച്ച് പ്രധാനമന്ത്രി നരേന്ദ്ര മോദി… ഭീകരവാദത്തിനെതിരായ പോരാട്ടത്തില് ഇന്ത്യ എന്നും ഫ്രാന്‍സിനൊപ്പം – East Coast Daily Malayalam\nന്യൂഡല്‍ഹി : ഫ്രാന്‍സില് തുടര്‍ച്ചയായി ഉണ്ടാകുന്ന ഇസ്ലാമിക ഭീകരാക്രമണങ്ങളെ അപലപിച്ച് പ്രധാനമന്ത്രി നരേന്ദ്ര മോദി. ഭീകരവാദത്തിനെതിരായ ഫ്രാന്‍സിന്റെ പോരാട്ടത്തിനൊപ്പം ഇന്ത്യയുണ്ടാകുമെന്ന് നരേന്ദ്ര മോദി പറഞ്ഞു. ട്വിറ്ററിലൂടെയായിരുന്നു ഭീകരാക്രമണങ്ങളെ പ്രധാനമന്ത്രി അപലപിച്ചത്.\nവൈകീട്ട് ഫ്രാന്‍സിലെ പള്ളിയ്ക്കകത്ത് മതമൗലിക വാദിയുടെ ആക്രമണത്തില് സ്ത്രീ ഉള്‍പ്പെടെ മൂന്ന് പേര് കൊല്ലപ്പെട്ടിരുന്നു. ഇതിന്റെ പശ്ചാത്തലത്തിലായിരുന്നു പ്രധാനമന്ത്രിയുടെ പ്രതികരണം.\nഫ്രാന്‍സിലെ പള്ളിയ്ക്കകത്ത് ഉണ്ടായ കത്തി ആക്രമണം ഉള്‍പ്പെടെ അടുത്തിടെ ഫ്രാന്‍സില് ഉണ്ടായ എല്ലാ ഇസ്ലാമിക ഭീകരാക്രമണങ്ങളെയും ശക്തമായി അപലപിക്കുന്നു. കൊല്ലപ്പെട്ടവരുടെ കുടുംബങ്ങള്‍ക്ക് അനുശോചനം അറിയിക്കുന്നു. ഭീകരവാദത്തിനെതിരായ പോരാട്ടത്തില് ഇന്ത്യ എന്നും ഫ്രാന്‍സിനൊപ്പം ഉണ്ടാകും- പ്രധാനമന്ത്രി ട്വിറ്ററില് കുറിച്ചു.\nഫ്രഞ്ച് നഗരമായ നൈസിലാണ് മതമൗലിക ആക്രമണം നടത്തിയത്. കത്തി ഉപയോഗിച്ച് നോട്രെ ഡാം പള്ളിയ്ക്കകത്തും, പുറത്തും നിന്നിരുന്നവരെ അക്രമി ആക്രമിക്കുകയായിരുന്നു. അക്രമിയെ പോലീസ് കസ്റ്റഡിയിലെടുത്തിട്ടുണ്ടെന്നാണ് റിപ്പോര്‍ട്ട്.\nNarendra Modi France terrorist attack\nഅവര് സമരം ചെയ്തും അടികൊണ്ടും പാര്‍ട്ടിയെ വളര്‍ത്തുമ്പോള്, നേതാക്കളുടെ മക്കള് അതിന്റെ ആനുകൂല്യത്തില് സമ്പത്ത് വാരിക്കൂട്ടുകയായിരുന്നു: കുറിപ്പുമായി വി മുരളീധരൻ\n"മുസ്ലീങ്ങള്‍ക്ക് കോപിക്കാനും കൊല്ലാനും അവകാശമുണ്ട്" : മലേഷ്യന് മുന് പ്രധാനമന്ത്രി മഹാതിര് മുഹമ്മദ്


ജില്ലാതല ആശുപത്രിയിലെ ആദ്യ ആന്‍ജിയോ പ്ലാസ്റ്റി വിജയകരം – PRD Live\nജില്ലാതല ആശുപത്രിയിലെ ആദ്യ ആന്‍ജിയോ പ്ലാസ്റ്റി വിജയകരം\nHome /ആരോഗ്യം/ജില്ലാതല ആശുപത്രിയിലെ ആദ്യ ആന്‍ജിയോ പ്ലാസ്റ്റി വിജയകരം\nതിരുവനന്തപുരം: ആര്‍ദ്രം പദ്ധതിയുടെ ഭാഗമായി ജില്ലാ ആശുപത്രികള് നവീകരിക്കുക, രോഗീ സൗഹൃദമാക്കുക എന്ന തീരുമാനമനുസരിച്ചാണ് 8 ജില്ലാ ആശുപത്രികള്‍ക്കും2മെഡിക്കല് കോളേജുകള്‍ക്കും ഒന്നാംഘട്ടത്തില് കാത്ത്‌ലാബ് അനുവദിച്ചത്. കാത്ത് ലാബ് സ്ഥാപിക്കുന്ന പ്രവര്‍ത്തനം എല്ലായിടത്തും നടന്നു വരുന്നു. ആദ്യം പൂര്‍ത്തിയായത് പത്തനംതിട്ട ജനറല് ആശുപത്രിയിലാണ്. ആര്‍ദ്രം മിഷന്റെ ഭാഗമായി അനുവദിച്ച കാത്ത് ലാബില് ആദ്യത്തെ ആന്‍ജിയോ പ്ലാസ്റ്റി നടക്കുന്നത് പത്തനംതിട്ട ജനറല് ആശുപത്രിയിലാണ്. ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര് ആന്‍ജിയോ പ്ലാസ്റ്റിക്ക് നേതൃത്വം നല്‍കിയ ഡോക്ടര്‍മാരെ വിളിച്ച് അഭിനന്ദിച്ചു.\nഈ വര്‍ഷമാദ്യം ആരോഗ്യ വകുപ്പ് മന്ത്രിയാണ്കാത്ത് ലാബിന്റെ ഉദ്ഘാടനം നിര്‍വഹിച്ചത്.തുടക്കത്തില് ആന്‍ജിയോഗ്രാം ചെയ്ത് തുടങ്ങുകയും തുടര്‍ന്ന് ആന്‍ജിയോ പ്ലാസ്റ്റി ചെയ്ത് തുടങ്ങുകയുമാണ് ചെയ്തത്. ഏറ്റവും കുറഞ്ഞ നിരക്കില് അന്താരാഷ്ട്ര ഗുണമേന്മയുള്ള മികച്ച ചികിത്സാ സൗകര്യമാണ് ഈ കാത്ത് ലാബിലൊരുക്കിയിരിക്കുന്നത്. കാത്ത് ലാബിന്റെ സേവനങ്ങള് 24 മണിക്കൂറും ലഭ്യമാണ്. ഹൃദയ സംബന്ധമായ ചികിത്സയ്ക്ക് മെഡിക്കല് കോളേജുകളിലെ നീണ്ട ‘ക്യൂ’ ഒഴിവാക്കാനും എളുപ്പത്തില് ചികിത്സ ലഭ്യമാക്കാനും സാധിക്കുക വഴി കൂടുതല് ജിവന് രക്ഷിക്കാനുള്ള സാധ്യതയാണ് ഒരുങ്ങുന്നത്.\n80 കോടി രൂപ ചെലവില് കിഫ്ബി വഴി കേരളത്തിലെ 10 ആശുപത്രികളില് കാത്ത് ലാബ് സൗകര്യം ലഭ്യമാക്കാന് കേരള സര്‍ക്കാര് ആവിഷ്‌കരിച്ച പദ്ധതിയിലൂടെയാണ് പത്തനംതിട്ട ജനറല് ആശുപത്രിയിലും പദ്ധതി പൂര്‍ത്തികരിക്കാന് സാധിച്ചത്. കേരള സര്‍ക്കാര് കിഫ്ബി പദ്ധതി പ്രകാരം ആദ്യമായി സംസ്ഥാനത്ത് ആരംഭിച്ച കാത്ത് ലാബാണ് പത്തനംതിട്ട ജനറല് ആശുപത്രിയില് പ്രവര്‍ത്തിക്കുന്നത്. ഈ മേഖലയില് മുന്‍പന്തിയിലുള്ള ലോകോത്തര നിലവാരമുള്ള WIPRO-GE യന്ത്ര സംവിധാനമാണ് ഇവിടെ ഏര്‍പ്പെടുത്തിയിട്ടുള്ളത്.\nമെഡിക്കല് കോളേജുകളില് അനുവദിച്ചതില് മഞ്ചേരി മെഡിക്കല് കോളേജിലും കളമശേരി മെഡിക്കല് കോളേജിലും കഴിഞ്ഞ വര്‍ഷം ആര്‍ദ്രം കാത്ത് ലാബുകള് ഉദ്ഘാടനം ചെയ്തിരുന്നു.\nജനറല് ആശുപത്രിയിലെ ഹൃദ്രോഗ വിദഗ്ദരായ ഡോ. ജോണ് എം.സി, ഡോ. ജോസ് പൈക്കട എന്നിവരാണ് ശസ്ത്രക്രിയക്ക് നേതൃത്വം നല്‍കിയത്.ആര്‍ദ്രം മിഷന്റെ ഭാഗമായുള്ള കാത്ത് ലാബ് സ്ഥാപിക്കാന് കെ.എച്ച്.ആര്.ഡബ്ലിയു.എസിനെയാണ് ചുമതലപ്പെടുത്തിയിരുന്നത്. കെ.എച്ച്.ആര്.ഡബ്ലിയു.എസ്. എം.ഡി. ഡോ. ദിലീപിന്റെ നേതൃത്വത്തിലാണ് പ്രവൃത്തി നടന്നത്. അത്യാധുനികമായ രീതിയില് നിര്‍മ്മിച്ച കാത്ത് ലാബ് നിരവധി പേര്‍ക്ക് ഉപകാരപ്രദമാകുമെന്ന് ഉറപ്പാണ്. സമയബന്ധിതമായി കാത്ത്‌ലാബ് സ്ഥാപിക്കാന് നേതൃത്വം നല്‍കിയ എം.എല്.എ. വീണ ജോര്‍ജ് അടക്കമുള്ള ജനപ്രതിനിധികളേയും ഉദ്യോഗസ്ഥരേയും മന്ത്രി അഭിനന്ദിച്ചു.\nനെതർലൻഡ്‌സ് മന്ത്രാലയ- വ്യവസായ പ്രതിനിധികളുമായി മുഖ്യമന്ത്രി ചർച്ച നടത്തി\nപ്രാദേശിക ജൈവവൈവിധ്യ സംരക്ഷണത്തിന് പച്ചത്തുരുത്ത് പദ്ധതി


അടുത്തയാഴ്‌ച5മാസത്തെ പെൻഷൻകൂടി ; ഒക്ടോബർ, നവംബർ മാസങ്ങളിലെ പെൻഷൻ വെള്ളിയാഴ്‌ചമുതൽ വിതരണം ചെയ്യും | Kerala | Deshabhimani | Thursday Mar 26, 2020\nജി രാജേഷ് കുമാർUpdated: Thursday Mar 26, 2020\nസംസ്ഥാനത്ത് അഞ്ചുമാസത്തെ സാമൂഹ്യസുരക്ഷാ, ക്ഷേമ പെൻഷൻ കൂടി വിതരണം ചെയ്യും. വെള്ളിയാഴ്‌ച വിതരണം തുടങ്ങുന്ന രണ്ടുമാസത്തെ പെൻഷനു പുറമെയാണിത്. അഞ്ചുമാസത്തെ പെൻഷൻ അടുത്ത ആഴ്‌ച ആദ്യം വിതരണം ആരംഭിക്കും. ഇതോടെ ഒക്ടോബർമുതലുള്ള ഏഴുമാസത്തെ പെൻഷൻ 52 ലക്ഷം കുടുംബത്തിലെത്തും. ഏപ്രിലിലെ പുതുക്കിയ പെൻഷനും മുൻകൂർ നൽകാൻ ധനമന്ത്രി തോമസ് ഐസക് നിർദേശിച്ചു.\nപ്രതിസന്ധികാലത്ത് ജനങ്ങളുടെ കൈയിൽ പണമെത്തിക്കുമെന്ന വാഗ്ദാനം സംസ്ഥാന സർക്കാർ പാലിക്കുകയാണ്. ഓരോരുത്തർക്കും കുറഞ്ഞത് 8500 രൂപവീതം 52 ലക്ഷം പേർക്ക് ലഭ്യമാകും. ഒന്നിലേറെ പേർക്ക് പെൻഷൻ ലഭിക്കുന്ന കുടുംബങ്ങളും ഒട്ടേറെ. ഇവർക്ക് ദുരിതകാലം മറികടക്കാൻ പെൻഷൻ സഹായമാകും.\nഒക്ടോബർ, നവംബർ മാസങ്ങളിലെ പെൻഷൻ വിതരണത്തിന് 1204 കോടി രൂപ അനുവദിച്ചത് വെള്ളിയാഴ്‌ചമുതൽ വിതരണം ചെയ്യും. 557.78 കോടി രൂപ ബാങ്ക് അക്കൗണ്ടുവഴിയും ബാക്കി പ്രാഥമിക സഹകരണ സംഘങ്ങൾവഴി നേരിട്ടും ഗുണഭോക്താവിന് ലഭിക്കും. ഇതിന്റ തുടർച്ചയായാണ് അഞ്ചുമാസത്തെ പെൻഷൻ. ഇതിന് 3060 കോടി രൂപ ആവശ്യമാണ്. രണ്ടു ഘട്ട പെൻഷൻ വിതരണത്തിന് നീക്കിവയ്‌ക്കുന്നത് 4264 കോടി രൂപയും. ബജറ്റ് പ്രഖ്യാപനത്തിന്റെ അടിസ്ഥാനത്തിൽ ഏപ്രിൽമുതൽ 1300 രൂപയാണ് പെൻഷൻ.


485 ദിവസമായി സെക്രട്ടറിയേറ്റിന് മുന്നിൽ ക്വാറി മാഫിയക്കെതിരെ സമരം നടത്തുന്ന സേതുവിന്റെ സമരത്തെ അധിക്ഷേപിച്ച് പൊലീസ് – Prathipaksham\nJuly 16, 2018. 7:27 pm July 16, 2018. 7:55 pm\nക്വാറി മാഫിയക്കെതിരെ തിരുവനന്തപുരം സെക്രട്ടറിയേറ്റിന് മുൻപിൽ കഴിഞ്ഞ 485 ദിവസങ്ങളായി ഒറ്റയാൾ സമരം നടത്തുന്ന സേതുവിനെ പരിഹസിച്ച് കന്റോൺമെന്റ് പൊലീസ്. മനുഷ്യാവകാശ കമ്മീഷന് മുന്നിൽ ആണ് പൊലീസ് സേതുവിന്റെ സമരം പൊതുജന ശ്രദ്ധയും മാധ്യമ ശ്രദ്ധയും പിടിച്ചു പറ്റുന്നതിനു വേണ്ടിയാണ് എന്ന് അധിക്ഷേപിച്ച് മനുഷ്യാവകാശ കമ്മീഷന് റിപ്പോർട്ട് നൽകിയിരിക്കുന്നത്.\nകഴിഞ്ഞ മാർച്ച് മാസത്തിൽ സമാധാനപരമായി സെക്രട്ടറിയേറ്റിന് മുൻപിൽ സമരം ചെയ്തു കൊണ്ടിരുന്ന സേതു തനിക്കും കുടുംബത്തിനും നീതി ലഭ്യമാകാത്തതിൽ പ്രതിഷേധിച്ച് ആത്മഹത്യയ്ക്ക് ശ്രമിച്ചിരുന്നു. ഇത് പൊതുജന ശ്രദ്ധയും മാധ്യമ ശ്രദ്ധയും പിടിച്ചു പറ്റുന്നതിനു വേണ്ടിയാണ് എന്നാണ് കന്റോൺമെന്റ് പൊലീസ് ഇപ്പോൾ മനുഷ്യാവകാശ കമ്മീഷനെ അറിയിച്ചിരിക്കുന്നത്. ആഗസ്റ്റ് 2ന് മനുഷ്യാവകാശ കമ്മീഷൻ സേതുവിനെ സിറ്റിങ്ങിന് വിളിച്ചിരിക്കുന്ന സാഹചര്യത്തിലാണ് പൊലീസിന്റെ വ്യാഖ്യാനം.\nസേതുവിന്റെ വീടിനു സമീപമുള്ള ക്വാറി\n”ക്വാറി മാഫിയക്കെതിരെ ഞാൻ നടത്തി വരുന്ന സമരം മാധ്യമ ശ്രദ്ധ കിട്ടാനാണ് എന്ന് പറയുന്നത് ഈ സമരത്തെ അധിക്ഷേപിക്കാൻ വേണ്ടിയാണ്. ക്വാറി മാഫിയയും പൊലീസും ഉദ്യോഗസ്ഥരും ചേർന്നുള്ള നീക്കം ആണിത്. ഈ സംഭവം നടക്കുന്നതിന് മുൻപ് തന്നെ ദേശീയ മാധ്യമങ്ങൾ ഞാൻ നടത്തിവരുന്ന സമരത്തെ റിപ്പോർട്ട് ചെയ്തതാണ്. പിന്നെന്തിനാണ് ഞാൻ മാധ്യമ ശ്രദ്ധ കിട്ടാനായി സമരം നടത്തുകയാണ് എന്ന് ഇവർ പറയുന്നത്? കന്റോൺമെന്റ് പൊലീസ് എസ് ഐ ഞാൻ നടത്തിവരുന്ന സമരവുമായി ബന്ധപ്പെട്ട് ഭാര്യ ബിന്ദുവിനോട് അസഭ്യമായി പെരുമാറി. എന്നാൽ ഇത് സംബന്ധിച്ച് ബിന്ദു വനിതാ കമ്മീഷന് പരാതി നൽകിയെങ്കിലും വനിതാ കമ്മീഷന്റെ പരിധിയിൽ വരുന്നതല്ല ഈ പരാതി എന്ന് പറഞ്ഞു പരാതി തള്ളുകയാണ് ഉണ്ടായത്. പൊലീസ് മനുഷ്യാവകാശ കമ്മീഷന് സമർപ്പിച്ചിരിക്കുന്ന റിപ്പോർട്ടിൽ വസ്തുതാ വിരുദ്ധമായ കാര്യങ്ങളാണ് ഉള്ളത്. ഞാൻ പൊലീസിന്റെ കൃത്യ നിർവഹണം തടസ്സപ്പെടുത്തി എന്നൊക്കെയാണ് പറയുന്നത്. നേരാവണ്ണം ഭകഷണം പോലും കഴിക്കാതെ സമരം ചെയ്യുന്ന ഞാൻ എങ്ങനെയാണ് പോലീസിനെ എതിർക്കുക?” സേതു ചോദിക്കുന്നു.\n”സമരപന്തലിൽ പൊലീസ് വന്ന സ്റ്റേഷനിലേക്ക് വരണമെന്ന് പറഞ്ഞു. അങ്ങനെ ഞാൻ രണ്ട പൊലീസ്കാരുടെ സ്റ്റേഷനിലേക്ക് പോവുകയാണ് ഉണ്ടായത്. അവിടെ നിന്നും ഒന്നര മണിക്കൂറിനു ശേഷം മാത്രമാണ് അവരെന്നെ ആശുപത്രിയിൽ കൊണ്ട് പോയത്. ഇവിടെ നടക്കുന്ന മനുഷ്യാവകാശലംഘനങ്ങളെ എതിർക്കാനുള്ള ക്വാറി മാഫിയകളുടേതുൾപ്പടെയുള്ള ആസൂത്രിത നീക്കമാണിത്. സംഭവിച്ച കാര്യങ്ങൾ എല്ലാം ഞാൻ മനുഷ്യാവകാശ കമ്മീഷന്റെ മുന്നിൽ പറയും. അവർ എന്റെ ബ്ലഡ് ടെസ്റ്റ് ചെയ്യട്ടെ. മാനസിക രോഗം ഇല്ലാത്ത എന്റെ ശരീരത്തിൽ ഭ്രാന്തിനുള്ള മരുന്ന് കുത്തിവെച്ചത് എന്തിനാണെന്ന് അവർ പറയട്ടെ. അതിൽ പിന്നെ ശാരീരികമായി വളരെ അധികം ബുദ്ധിമുട്ടിലാണ് ഞാൻ. ഇപ്പോഴും അവർ കുത്തിവെച്ച മരുന്നിന്റെ ഫലമായാണ് എനിക്കുണ്ടാകുന്ന ശാരീരിക അസ്വസ്ഥതകൾ.” സേതു പ്രതിപക്ഷം ന്യൂസിനോട് പറഞ്ഞു.\nസമരവുമായി ബന്ധപ്പെട്ട് സേതു ജയിലിൽ കിടക്കുമ്പോഴാണ് ജയിലധികൃതർ മുൻകയ്യെടുത്ത് സേതുവിനെ ഊളമ്പാറ മാനസികാരോഗ്യ കേന്ദ്രത്തിൽ എത്തിക്കുന്നത്. തനിക്ക് മാനസിക പ്രശ്നങ്ങൾ ഒന്നും തന്നെ ഇല്ല എന്ന് സേതു വ്യക്തമാക്കിയെങ്കിലും ഇത് വക വെയ്ക്കാതെ സേതുവിനെ മാനസിക രോഗത്തിനുള്ള ചികിത്സ നൽകുകയായിരുന്നു. തുടർന്നാണ് സേതുവിന്റെ ആരോഗ്യസ്ഥിതി മോശമാവുന്നത്.\nസേതുവിന്റെ വീടിനടുത്ത് നിന്ന് വെറും 130 മീറ്റര് ദൂരത്തിൽ പ്രവർത്തിക്കുന്ന ഭീമൻ എ.കെ.ആര്. എന്ന ക്വാറിക്കെതിരെയാണ് സേതു ഒറ്റയാൾ സമരം നടത്തി വരുന്നത്. 2017 മാർച്ച് മാസം 31ന് സേതുവിൻറെ വീട്ടിലേക്ക് ക്വാറിയിൽ നിന്നുള്ള പാറ കഷണങ്ങൾ തെറിച്ച് വീണിരുന്നു. വീടിനു മുകളിൽ കളിച്ചു കൊണ്ടിരുന്ന സേതുവിൻറെ കുട്ടികൾ അന്ന് അത്ഭുതകരമായാണ് രക്ഷപെട്ടത്. പാറ വീണ ആഘാതത്തിൽ വീടിനും അന്ന് കേടുപാടുകൾ സംഭവിച്ചിരുന്നു. തുടർന്ന് പൊലീസിൽ പരാതി നൽകിയെങ്കിലും ക്വാറിക്ക് അനുകൂലമായ നടപടികളിലാണ് പൊലീസ് സ്വീകരിച്ചത്. പിന്നീട് റവന്യൂ അധികാരികൾ, പട്ടികജാതി കമ്മീഷൻ, മനുഷ്യാവകാശ കമ്മീഷൻ, മുഖ്യമന്ത്രി തുടങ്ങി വിവിധ ഭരണഘടനാ സ്ഥാപനങ്ങൾക്ക് പരാതി നൽകിയെങ്കിലും യാതൊരു നടപടികളും ഉണ്ടായിരുന്നില്ല. സെക്രട്ടറിയേറ്റിൽ സമരം നടക്കുമ്പോൾ സേതു ആത്മഹത്യാ ശ്രമം നടത്തിയിരുന്നു. തുടർന്ന് മാനസിക രോഗിയാണെന്ന് പറഞ്ഞു സേതുവിനെ മാനസിക രോഗ ആശുപത്രിയിൽ പ്രവേശിപ്പിക്കുകയും മാനസിക വൈകല്യത്തിനുള്ള കുത്തിവയ്പുകൾ എടുപ്പിക്കുകയും ചെയ്തു. തുടർന്ന് ആരോഗ്യസ്ഥിതി മോശമായ സേതു ഇപ്പോഴും സമരം തുടരവെയാണ് മനുഷ്യാവകാശ കമ്മീഷന്റെ തെളിവെടുപ്പിന് വിളിക്കുന്നത്. നേരത്തെ സേതുവിന്റെ പരാതിയുടെ അടിസ്ഥാനത്തിൽ സംസ്ഥാന പട്ടികജാതി കമ്മീഷൻ തെളിവെടുപ്പ് നടത്തിയിരുന്നു.\nPosted in കേരളം, ജനപക്ഷം, പരിസ്ഥിതി, പ്രതിപക്ഷം, വാര്‍ത്ത\nPrevസംസ്ഥാന വ്യാപകമായി നാളെ എസ്.ഡി.പി.ഐ. ഹർത്താൽ\nNextകോട്ടയം പത്തനംതിട്ട ജില്ലകളിലെ വിദ്യാഭ്യാസ സ്ഥാപനങ്ങൾക്ക് നാളെ അവധി


ആധാര്‍കാര്‍ഡില് പുതിയവിവരങ്ങള് ചേര്‍ക്കുന്നതിന് ഇനി കൂടുതല് സേവന നിരക്ക് നല്‍കേണ്ടിവരും\nആധാര്‍കാര്‍ഡില് പുതിയവിവരങ്ങള് ചേര്‍ക്കുന്നതിന് ഇനി കൂടുതല് സേവന നിരക്ക് നല്‍കേണ്ടിവരും. വിലാസം, മൊബൈല് നമ്പര് എന്നിവ മാറ്റുന്നതിനും ബയോമെട്രിക് ഡാറ്റ ചേര്‍ക്കുന്നതിനും മറ്റുമാണ് കൂടുതല്‍നിരക്ക് നല്‍കേണ്ടിവരിക.\nആധാര്‍കാര്‍ഡില് പേര്, വിലാസം, ലിംഗം, ഇമെയില് ഐഡി, മൊബൈല്‍നമ്പര് തുടങ്ങിയവ ചേര്‍ക്കുന്നതിനോ മാറ്റുന്നതിനോ 50രൂപയാണ് ഇനി മുതല് നല്‍കേണ്ടത്. ഇതുവരെ 25രൂപയായിരുന്നു ഈടാക്കിയിരുന്നത്. അതേസമയം, വിലാസം മാറ്റുന്നതും മറ്റും ഓണ്‍ലൈനായി സ്വയം ചെയ്യുകയാണെങ്കില് പണമൊന്നും ഈടാക്കില്ലെന്ന് യുഐഡിഎഐയുടെ അറിയിപ്പില് പറയുന്നു.\nആധാര് സെന്റര് വഴി സേവനം പ്രയോജനപ്പെടുത്തുമ്പോഴാണ് നിരക്ക് ഈടാക്കുക. യുഐഡിഎഐയുടെ വെബ്‌സൈറ്റ് വഴി ആധാര്‍കാര്‍ഡ് പ്രിന്റ് ചെയ്ത് ലഭിക്കുന്നതിന് പണം നല്‍കേണ്ടിവരും. പ്രിന്റിങ് ചാര്‍ജ്, സ്പീഡ് പോസ്റ്റ് ചാര്‍ജ് നിരക്ക് എന്നിവ ഉള്‍പ്പടെ 50 രൂപയാണ് നല്‍കേണ്ടത്.\nഡെബിറ്റ് കാര്‍ഡ്, ക്രഡിറ്റ് കാര്‍ഡ്, നെറ്റ് ബാങ്കിങ്, യുപിഐ എന്നിവ വഴി പണമടയ്ക്കാം. ആദ്യമായാണ് ആധാര് എടുക്കുന്നതെങ്കില് പണമൊന്നും നല്‍കേണ്ടതില്ല. കുട്ടികളുടെ ബയോമെട്രിക് വിവരങ്ങള് പുതുക്കുന്നതിനും നിരക്ക് ഈടാക്കില്ല.


സൌദി നിക്ഷേപകര്‍ക്ക് ഇന്ത്യയില് അനുകൂല സാഹചര്യമെന്ന് മോദി\nവാണിജ്യ വ്യവസായ രംഗത്ത് ഇന്ത്യയും സൌദിയും തമ്മിലുള്ള ബന്ധം ശക്തമാക്കുന്നതിന് ധീരമായ കാല്‍വെക്കുകള് ഉണ്ടാകണമെന്ന് പ്രധാനമന്ത്രി നരേന്ദ്ര മോദി പറഞ്ഞു.\nവാണിജ്യ വ്യവസായ രംഗത്ത് ഇന്ത്യയും സൌദിയും തമ്മിലുള്ള ബന്ധം ശക്തമാക്കുന്നതിന് ധീരമായ കാല്‍വെക്കുകള് ഉണ്ടാകണമെന്ന് പ്രധാനമന്ത്രി നരേന്ദ്ര മോദി പറഞ്ഞു. സൌദി നിക്ഷേപര്‍ക്ക് ഏറെ അനുകൂലമായ സാഹചര്യമാണ് ഇന്ത്യയിലുള്ളതെന്നും മോദി പറഞ്ഞു. സൌദി കൊണ്‍സില് ഓഫ് ചേംബേഴ്സ് ആസ്ഥാനത്ത് വ്യവസായ പ്രമുഖരുമായി സംസാരിക്കുകയായിരുന്നു അദ്ദേഹം.\nമുന് കാലങ്ങളില് നിന്ന് വ്യത്യസ്ഥമായി നിക്ഷേപ സൌഹൃദ അന്തരീക്ഷമാണ് രാജ്യത്ത് നിലവിലുള്ളതെന്ന് പ്രധാനമന്ത്രി നരേന്ദ്ര മോദി പറഞ്ഞു. ശക്തമായ ജനാധിപത്യ സംവിധാനം ഏറ്റവും മികച്ച യുവ മാനവ വിഭവശേഷിയുമാണ് നിക്ഷേപകര്‍ക്ക് രാജ്യത്തുള്ള ഏറ്റവും വലിയ അനുകൂല ഘടകങ്ങളെന്നും മോദി പറഞ്ഞു. ചുവപ്പ് നാടയുടെ കാലതാമസമില്ലാതെ കാര്യങ്ങള് എളുപ്പത്തില് നടപ്പിലാക്കാന് ഇന്ന് കഴിയുന്നുണ്ടെന്നും അദ്ദേഹം പറഞ്ഞു. എണ്ണ സംസ്കരണം, പ്രതിരോധ മേഖല എന്നിവയിലാണ് സൌദി വ്യവസായികള്‍ക്ക് കൂടുതല് നിക്ഷേപം നടത്താന് കഴിയുകയെന്നും പ്രധാനമന്ത്രി പറഞ്ഞു.\nറെയില്‍വെയിലും സൈബര് സുരക്ഷ രംഗത്തും നിക്ഷേപത്തിന് അവസരമുണ്ടെന്നും മോദി പറഞ്ഞു. റിയാദിലെ കൌണ്‍സില് ഓഫ് സൌദി ചേംബേഴ്സ് ആസ്ഥാനത്ത് നടന്ന കൂടിക്കാഴ്ചയില് മുപ്പതോളം സൌദി വ്യവസായ പ്രമുഖര് പങ്കെടുത്തു. ടാറ്റ, എല്‍എന്‍ടി , ലുലു എന്നീ ഇന്ത്യന് കമ്പനി തലവന്‍മാരും യോഗത്തില് പങ്കെടുത്തു. സൌദി വാണിജ്യ വ്യവസായ വാണിജ്യ വകുപ്പ് മന്ത്രി ഡോ. തൌഫീഖ് അല് റബീഅ അധ്യക്ഷത വഹിച്ചു. കൌണ്‍സില് ഓഫ് സൌദി ചേംബേഴ്സ് ചെയര്‍മാന് ഡോ. അബ്ദുറഹ്മാന് അല് സാമില് അതിഥികളെ സ്വാഗതം ചെയ്തു. അഞ്ച് സൌദി വ്യവസായികളും ടാറ്റ ചെയര്‍മാന് സൈറസ് മിസ്രി, ലുലു മാനേജിങ് ഡയറക്ടര് എംഎ യൂസുഫലി, എന്നിവരും സംസാരിച്ചു. ഇന്ത്യയില് ഇസ്ലാമിക ബാങ്കിന്റെ സാധ്യതകളെകുറിച്ച് ചേംബര് വൈസ് ചെയര്‍മാന് ചോദിച്ചെങ്കിലും പ്രധാനമന്ത്രി വ്യക്തമായ മറുപടി നല്‍കിയില്ല.\nNarendra ModiSaudi ArabiaInvestors


ഈ പള്ളിക്കൂടത്തിൽ പ്ലാസ്റ്റിക് പടിക്ക് പുറത്ത്...\nപാണ്ടനാട്: പ്ലാസ്റ്റിക് പൂർണമായും ഉപേക്ഷിക്കാൻ നേരത്തെയെടുത്ത തീരുമാനം പുതുവർഷത്തിൽ നടപ്പാക്കുകയാണ് പാണ്ടനാട് സ്വാമി വിവേകാനന്ദ ഹയർസെക്കൻഡറി സ്‌കൂൾ. മാതൃഭൂമി ഹരിതം സീഡ് ക്ലബ്ബിന്റെ നേതൃത്വത്തിലാണ് പ്രവർത്തനങ്ങൾ പുരോഗമിക്കുന്നത്.\nവെള്ളം കൊണ്ടുവരാൻ സ്റ്റീൽ കുപ്പികൾ, എഴുതാൻ മഷിപ്പേനകൾ, ചവറിടാൻ കടലാസ് കൂടകൾ... ഒടുവിൽ പ്ലാസ്റ്റിക് സഞ്ചികൾക്ക് പകരം തുണിസഞ്ചികൾ. മാത്രമല്ല, തൊട്ടടുത്തുള്ള ജെ.ബി. സ്‌കൂളിൽ പ്ലാസ്റ്റിക് വിരുദ്ധ പ്രചാരണവും നടത്തി കുട്ടികൾക്ക് തുണിസഞ്ചികളും വിതരണം ചെയ്തു.\nഅധ്യാപികയായ രഞ്ജിനിയുടെ സഹായത്തോടെ സീഡ് ക്ലബ്ബിലെ വിദ്യാർഥികൾ തുണിസഞ്ചി ഉണ്ടാക്കാനും പഠിച്ചു. സീഡ് വിദ്യാർഥി പ്രതിനിധികളായ കൃഷ്ണാ രാജീവ്, ഗൗരി. എസ്. ലക്ഷ്മി, വിശാൽ എന്നിവർക്കാണ് സഞ്ചിനിർമ്മാണത്തിന്റെ മേൽനോട്ടം. ഇവർ തുന്നിയ സഞ്ചിയാണ് ജെ.ബി. സ്‌കൂളിലെ കുട്ടികൾക്ക് നൽകിയത്, ഒപ്പം പെൻസിലും പുസ്തകങ്ങളും. ഇരു സ്‌കൂളുകളുടെയും പ്രഥമാധ്യാപകരായ എസ്.ഗിരിജ, പി.ബിനി, അധ്യാപകരായ സ്മിതാ കുറുപ്പ്, ആർ. രാജി, ടി.കെ. ശശി, സുചിത്ര, അനു ഏബ്രഹാം, അനിത, മഞ്ജുഷ, ജയശ്രീ എന്നിവർ നേതൃത്വം നൽകി.


Monday October 16th, 2017 – The Editor.in\nഹര്‍ത്താലിനിടെ വാഹനം തടഞ്ഞു യാത്രക്കാരെ കഷ്ടപെടുത്തിയ യുഡിഎഫ് പ്രവര്‍ത്തകര് ഹിന്ദു ഐക്യ വേദി നേതാവ് ശശികലക്ക് വഴിയൊരുക്കി\nMonday October 16th, 2017 Monday October 16th, 2017 webdesk\nചാലിശ്ശേരിയില് വാഹനം തടഞ്ഞു യാത്രക്കാരെ കഷ്ടപെടുത്തിയ യുഡിഎഫ് പ്രവര്‍ത്തകര് ഹിന്ദു ഐക്യ വേദി നേതാവ് ശശികലയുടെ കാറ് കണ്ടപ്പോള് മുദ്രാവാക്യം വിളിച്ചു ബ്ലോക്ക് ഒഴിവാക്കികൊടുത്തു യാത്ര സൗകര്യം ഒരുക്കികൊടുക്കുകയാണുണ്ടായത്. ഹര്‍ത്താലായിട്ട് പോലും ജനജീവിതം സാധാരണ പോലെ നടന്നത് കോണ്‍ഗ്രസിന് നല്ല ക്ഷീണമായതിനിടക്ക് വാഹനം തടയാന് റോഡിലെത്തിയ കോണ്‍ഗ്രസ് പ്രവര്‍ത്തകര് തന്നെ ഹിന്ദു ഐക്യവേദി നേതാവ് ശശികലയുടെ വാഹനം പോവാന് മാര്‍ഗമൊരുക്കിയെന്ന വാര്‍ത്തയും പുറത്ത് വന്നിരിക്കുകയാണ്. ബിന്ദു കൃഷ്ണ ഉള്‍പ്പെടെയുള്ള നേതാക്കള് സ്‌കൂട്ടറെടുത്ത് വന്ന് കെ.എസ്.ആര്.ടി.സി ബസ് തടഞ്ഞിരുന്നു. പലയിടത്തും സര്‍ക്കാര് വാഹനങ്ങള്‍ക്ക് നേരെ കല്ലേറുമുണ്ടായിരുന്നു. എന്നാല് ഇതൊക്കെ നടക്കുമ്പോഴും ഹിന്ദു ഐക്യ വേദി നേതാവിന് വഴിയൊരുക്കാനും കോണ്‍ഗ്രസ് പ്രവര്‍ത്തകര് തന്നെ മുന്നിട്ടുനിന്നു. വീഡിയോ കാണാം\nFeatured news, Headlines, Kerala, NewsSasikala, udf, udf harthal\nബേപ്പൂര് ബോട്ടപകടം: മരിച്ച മത്സ്യത്തൊഴിലാളികളുടെ മൃതദേഹം കണ്ടെടുക്കണമെന്ന് ആവശൃപ്പെട്ട് ബന്ധുക്കള് ഹൈക്കോടതിയില്\nകൊച്ചി: ബേപ്പൂരില് അജ്ഞാത കപ്പലിടിച്ച് ബോട്ടു തകര്‍ന്ന് മരിച്ച മത്സ്യത്തൊഴിലാളികളുടെ മൃതദേഹം തകര്‍ന്ന ബോട്ടില് നിന്ന് കണ്ടെടുക്കാന് നടപടി തേടി ബന്ധുക്കള് ഹൈക്കോടതിയില് ഹര്‍ജി നല്‍കി. കൊല്ലപ്പെട്ടവരുടെ ബന്ധുക്കളായ തിരുവനന്തപുരം സ്വദേശികളായ ജോസ്, വിജി, കന്യാകുമാരി സ്വദേശികളായ രാകേഷ്, റംഷ റാണി എന്നിവരാണ് ഹര്‍ജി നല്‍കിയത്. ഒക്ടോബര് 11ന് ബേപ്പൂരില് നിന്ന് 50 നോട്ടിക്കല് മൈല് അകലെയുണ്ടായ ദുരന്തത്തില് തകര്‍ന്ന ഇമ്മാനുവല് എന്ന ബോട്ട് പകുതി കടലില് മുങ്ങിയ നിലയിലാണെന്ന് ഹര്‍ജിയില് പറയുന്നു. ഒരു മത്സ്യത്തൊഴിലാളിയുടെ മൃതദേഹം കണ്ടെടുത്തിരുന്നു. മറ്റുള്ള മൂന്നു പേരുടെ മൃതദേഹങ്ങള് ഇതിനുള്ളില് നിന്നെടുക്കാന് കാര്യക്ഷമായ നടപടിയുണ്ടാവുന്നില്ലെന്ന് ഹര്‍ജിയില് ആരോപിക്കുന്നു. ഇത്തരം സംഭവങ്ങളില് കാര്യക്ഷമമായ അന്വേഷണം നടത്താന് മറൈന് കാഷ്വാലിറ്റി ഇന്‍വെസ്റ്റിഗേഷന് സെല്ലിന് രൂപം നല്‍കണം. നാവിക സേന ലഭ്യമായ വിവരങ്ങള് ഫോര്‍ട്ട് കൊച്ചി കോസ്റ്റല് പൊലീസിന് കൈമാറണം എന്നീ ആവശ്യങ്ങളും ഹര്‍ജിയില്…\nFeatured news, Headlines, Kerala, Latest News, Newsbeppur, beppur boat accident, highcourt\nഇസാഫ് സ്മോള് ഫിനാന്‍സ് ബാങ്കിന്റെ നിക്ഷേപം ആയിരം കോടി കവിഞ്ഞു\n2017 മാര്‍ച്ചില് പ്രവര്‍ത്തനമാരംഭിച്ച ഇസാഫ് സ്മോള് ഫിനാന്‍സ് ബാങ്കിന് ഏഴ് മാസത്തിനകം ആയിരം കോടി രൂപയുടെ നിക്ഷേപവും വായ്പയിനത്തില് 3000 കോടി രൂപയും സ്വരൂപിക്കാനായതായി മാനേജിംഗ് ഡയറക്ടറും സി. ഇ. ഒയുമായ കെ.പോള് തോമസ് അറിയിച്ചു. സ്ഥിരനിക്ഷേപങ്ങള്‍ക്കും സേവിങ്സ് നിക്ഷേപങ്ങള്‍ക്കും നല്‍കിക്കൊണ്ടിരിക്കുന്ന ഉയര്‍ന്ന പലിശനിരക്കാണ് നിക്ഷേപകരില് നിന്നും ഇത്തരത്തിലൊരു പ്രോത്സാഹനജനകമായ പ്രതികരണത്തിന് കാരണം. ഈ സാമ്പത്തിക വര്‍ഷത്തിന്റെ അവസാനം 2500 കോടി രൂപ നിക്ഷേപവും 5000 കോടി രൂപ വായ്പയും 10,000 കോടിയുടെ ബിസിനസും സ്വരൂപിക്കാനാകുമെന്ന് പോള് തോമസ് അറിയിച്ചു. ഇപ്പോള് ഇസാഫ് സ്മോള് ഫിനാന്‍സ് ബാങ്കിന് 360 ഔട്ട് ലെറ്റുകളും 3500 കോടി രൂപയുടെ ആസ്തിയും 18 ലക്ഷത്തിലധികം ഉപഭോക്താക്കളുമുണ്ട്. സാമ്പത്തിക വര്‍ഷത്തിന്റെ രാണ്ടം പാദത്തിന്റെ അവസാനത്തില് 6000 കോടി രൂപയുടെ മൊത്തം ബിസിനസ് നേടാനായി. 2018 മാര്‍ച്ച് 31 ന് മുമ്പ് 1300 പുതിയ…\nB-news, Businessbanking, esaf small finance, esaf small finance bank\n‘മൈ സ്റ്റോറി’ വിമര്‍ശനങ്ങള്‍ക്കെതിരെ പ്രതികരിച്ച് നടി പാര്‍വതി\n‘മൈ സ്റ്റോറി’ എന്ന സിനിമയുമായി ബന്ധപ്പെട്ട പ്രശ്‌നങ്ങള്‍ക്കെതിരെ ശക്തമായി പ്രതികരിച്ച് നടി പാര്‍വതി രംഗത്ത്. പ്രശ്‌നങ്ങള് ഒത്തുതീര്‍പ്പായെങ്കിലും പൃഥിരാജിനെതിരെ പഴിചാരല് ഇപ്പോഴും തുടര്‍ന്നുകൊണ്ടിരിക്കുകയാണ്. ഇതിനെതിരെയാണ് പാര്‍വ്വതി പ്രതികരണവുമായി എത്തിയത്. സിനിമയുമായും പൃഥ്വിരാജുമായും ബന്ധപ്പെട്ട് ഉയരുന്ന വിവാദങ്ങള് അടിസ്ഥാനരഹിതമാണെന്നും തങ്ങള്‍ക്ക് അത് തെളിയിക്കാന് കഴിയുമെന്നും പാര്‍വതി പറഞ്ഞു. ഈ പഴിചാരല് ക്രൂരമാണ്. ഞാന് പറയുന്നത് എന്റെ വ്യക്തിപരമായ അഭിപ്രായമാണ്. അല്ലാതെ ഏതെങ്കിലും സംഘടനയുടെ ഭാഗത്ത് നിന്നുകൊണ്ടല്ല. സിനിമയുമായി താരങ്ങള് സഹകരിച്ചില്ലെന്ന വാര്‍ത്ത തെറ്റാണ്. എപ്പോഴും സിനിമയുടെ കാര്യം അന്വേഷിക്കുന്നുണ്ടായിരുന്നു. എന്നാല് ആരും ഡേറ്റിന്റെ കാര്യത്തില് ഒന്നും പറഞ്ഞിരുന്നില്ല. ഷൂട്ടിങ് തുടങ്ങുന്നതിന് മുന്‍പ് ഒരു നോട്ടീസെങ്കിലും തരണമായിരുന്നു. പൃഥ്വി ഡേറ്റ് നല്‍കിയില്ല എന്ന് പറയുന്നത് വിശ്വസിക്കാന് പ്രയാസമാണ്. ആരൊക്കെയോ മനഃപൂര്‍വം ഇത്തരം വാര്‍ത്തകള് പ്രചരിപ്പിക്കുകയാണ്. അതിന്റെയെല്ലാം ഉത്തരവാദിത്തം അവര് തന്നെ ഏറ്റെടുക്കട്ടേ. പാര്‍വതി പറയുന്നു. പ്രശ്നങ്ങള് എല്ലാം പരിഹരിച്ചു കഴിഞ്ഞെന്നും,…\nEntertainment, Film News, Gossips Cornermy story, parvathy, Prithviraj\nപെട്രോള്-ഡീസല് വില വര്‍ധനവിന് സാധൃത; അസംസ്‌കൃത എണ്ണവില വര്‍ദ്ധിച്ചു\nഅസംസ്‌കൃത എണ്ണയുടെ ഇന്ത്യയ്ക്കു ബാധകമായ അന്താരാഷ്ട്ര വില 2017 ഒക്ടോബര് 13-ന് ബാരലിന് 55.81 ഡോളറായി വര്‍ദ്ധിച്ചു. തൊട്ടു മുന് വിപണന ദിവസമായ ഒക്ടോബര് 12-ന് എണ്ണവില ബാരലിന് 55.08 ഡോളറായിരുന്നു. പെട്രോളിയം പ്രകൃതി വാതക മന്ത്രാലയത്തിനു കീഴിലുള്ള പെട്രോളിയം പ്ലാനിങ് ആന്റ് അനാലിസിസ് സെല് ആണ് ഇന്ന് ഈ കണക്ക് പുറത്തു വിട്ടത്. രൂപ നിരക്കിലും അസംസ്‌കൃത എണ്ണവില ബാരലിന് 3623.97 രൂപയായി വര്‍ദ്ധിച്ചു. 2017 ഒക്ടോബര് 12-ന് എണ്ണവില ബാരലിന് 3585.78 രൂപ ആയിരുന്നു. രൂപ-ഡോളര് വിനിയമ നിരക്കില് രൂപയുടെ മൂല്യം 2017 ഒക്ടോബര് 12-ന് 65.10 രൂപയായിരുന്നത് ഒക്ടോബര് 13-ന് 64.93 രൂപയായി.\nFeatured news, Headlines, India, International, Newspetrol diecel, petrol price, petrol price in india\nസോഷ്യല്‍മീഡിയയിലൂടെ പരിചയപ്പെട്ടു ഒളിച്ചോടി വിവാഹവും കഴിച്ചു, പക്ഷേ പിന്നീടവള് ആത്മഹത്യ ചെയ്തു, കാരണമെന്ത്?\nസോഷ്യല്‍മീഡിയ ഒളിച്ചോട്ടത്തിനും വിവാഹത്തിനും മറ്റൊരു രക്തസാക്ഷി കൂടി. വിവാഹത്തിനുശേഷം വെറും നാലു മാസം പിന്നിടുമ്പോള് ആത്മഹത്യ ചെയ്ത വധുവിന്റെ മരണത്തില് ദുരൂഹതയെന്ന് ബന്ധുക്കള്. ഉത്തര്‍പ്രദേശിലെ മീററ്റിലാണ് രാജ്യത്തെ നടുക്കിയ സംഭവം. വര്‍ഷ എന്ന 20കാരിയെയാണ് വീട്ടിനകത്തെ ഫാനില് കെട്ടിത്തൂങ്ങി മരിച്ച നിലയില് കാണപ്പെട്ടത്. നാല് മാസം മുന്‍പാണ് ഹേമന്ത് എന്ന യുവാവുമായി വര്‍ഷയുടെ വിവാഹം നടന്നത്. പ്രണയ വിവാഹമായിരുന്നു ഇരുവരുടേയും. അതേസമയം, മകളുടെ മരണത്തില് ദുരൂഹതയുണ്ടെന്നാണ് വര്‍ഷയുടെ മാതാപിതാക്കള് പറയുന്നത്. ഫേസ്ബുക്കില് കൂടിയാണ് ഇരുവരും പരിചയപ്പെട്ടത്. പെട്ടെന്നുതന്നെ പ്രണയത്തിലുമായി. നാലുമാസം മുമ്പ് ഇരുവരും ഒളിച്ചോടിപോയി. കല്യാണത്തെ തുടര്‍ന്ന് വീട്ടുകാരുമായി ഇവര് അകന്ന് താമസിക്കുകയായിരുന്നു. ഹേമന്ത് പ്രദേശത്തെ ഒരു സ്വകാര്യ കോളേജില് എംടെകിന് പഠിക്കകയാണ്. വര്‍ഷ രണ്ടാം വര്‍ഷ ബിരുദ വിദ്യാര്‍ത്ഥിനിയാണ്. സ്ത്രീധന പണം നല്‍കുവാന് വീട്ടുകാരില് സമ്മര്‍ദ്ദം ചെലുത്തുന്നതിനായി വര്‍ഷയെ ഹേമന്ത് നിരന്തരം പീഡിപ്പിച്ചിരുന്നതായി യുവതിയുടെ വീട്ടുകാര്…\nLifestyle, LoveLove, social media\nഞാനൊരിക്കലും തെറ്റായ രീതിയില് നടന്നിട്ടില്ല, സരിതാ നായരെ വിമര്‍ശിച്ച് കയ്യടി നേടിയ ദയ അശ്വതിക്ക് സംഭവിച്ചത്\nകഴിഞ്ഞദിവസം ഒരു ഫേസ്ബുക്ക് വീഡിയോ വൈറലായിരുന്നു. സരിതാ നായരെ വിമര്‍ശിച്ചും കളിയാക്കിയും വിമര്‍ശിച്ചും രണ്ട് പെണ്‍കുട്ടികളുടെ ലൈവ് വീഡിയോ. എറണാകുളം സ്വദേശിനി ദയ അശ്വതിയെന്ന സീരിയല്, സിനിമ രംഗത്തു പ്രവര്‍ത്തിക്കുന്ന പെണ്‍കുട്ടിയായിരുന്നു ലൈവില് വന്ന പെണ്‍കുട്ടികളിലൊരാള്. വീഡിയോ വൈറലായെങ്കിലും പെണ്‍കുട്ടിക്ക് കിട്ടിയത് വലിയ പണിയായിരുന്നു. സരിതാ വിഷയം രാഷ്ട്രീയമായി എടുത്ത ആളുകള് ഇവരുടെ മുന്‍കാല ചിത്രങ്ങളും മറ്റും വ്യാപകമായി ഷെയര് ചെയ്തു. വീഡിയോ ഇറങ്ങിയതിനു പിന്നാലെ ഈ പെണ്‍കുട്ടിയ്ക്കു നേരെ സൈബര് സഖാക്കള് കടുത്ത സൈബര് ആക്രമണമാണ് അഴിച്ചു വിട്ടിരിക്കുന്നത്. ഇതില് മനംനൊന്ത് പെണ്‍കുട്ടി പൊട്ടിക്കരഞ്ഞു കൊണ്ട് വീണ്ടും ലൈവ് വീഡിയോ പോസ്റ്റ് ചെയ്തിരിക്കുകയാണ്. വീഡിയോയില് അവര് പറയുന്നത് ഇപ്രകാരമാണ്. ഞാന് തെറ്റായ രീതിയില് ഒരിക്കലും പണമുണ്ടാക്കിയിട്ടില്ല. പണ്ട് വൈറ്റിലയില് ഒരു ബ്യൂട്ടിപാര്‍ലര് തുടങ്ങിയിരുന്നു. കാമുനെന്നു പറഞ്ഞുവന്ന ഒരാള് എന്നെ തേച്ചിട്ടുപോയി. മാസം 18,000ത്തിലധികം രൂപ വാടക…\nNewsdaya aswathi asacine artist\nപത്തുവര്‍ഷത്തെ പ്രണയം പൂവണിയുന്നു, മലയാളികളുടെ സ്വന്തം മേഘ്‌ന രാജിന് ഇത് മംഗല്യക്കാലം\nമേഘ്‌ന രാജ് മലയാളിയല്ല, എന്നാല് മലയാളികള്‍ക്കെല്ലാം ഏറെ പ്രിയങ്കരിയാണ് ഈ നടി. വിനയന്റെ യക്ഷിയും ഞാനും എന്ന ചിത്രത്തിലൂടെയായിരുന്നു മലയാളത്തില് അരങ്ങേറ്റം. ഒരേസമയം മലയാളത്തിലും കന്നഡയിലും തെലുങ്കിലും തമിഴിലും ശ്രദ്ധ ചെലുത്തുന്ന താരമാണ് മേഘ്‌ന. എന്നാല് കുറച്ചുനാളായി മേഘ്‌നയെ മലയാളത്തില് കണ്ടിട്ട്. മലയാളത്തില് ചെയ്തതെല്ലാം പുതുമയുള്ള വേഷങ്ങളായിരുന്നുവെന്നാണ് മേഘ്‌ന പറയുന്നത്. അതേസമയം പ്രണയസാഫല്യത്തിലാണ് മേഘ്‌ന. പത്തുവര്‍ഷത്തെ പ്രണയത്തിനൊടുവിലാണ് മേഘ്‌ന-ചിരഞ്ജീവി വിവാഹം. നിശ്ചയം 22 നടക്കും. കഴിഞ്ഞ ഒരു വര്‍ഷം മേഘ്‌ന മലയാളത്തില് അത്രയ്ക്ക് സജീവമല്ലായിരുന്നെങ്കിലും കന്നഡയില് തിരക്കിലായിരുന്നു താരം. നാല് സിനിമകളാണ് കന്നഡയില് ചെയ്തത്. നല്ല സിനിമകള്‍ക്ക് പേര് കേട്ടതാണ് മലയാളം ഇന്‍ഡസ്ട്രി എന്ന് മേഘ്‌നയ്ക്കും അറിയാം. ഓരോ സമയത്തും പുതുമയുള്ള കഥാപാത്രങ്ങള് ലഭിക്കുന്നത് മലയാളത്തിലാണെന്നും മേഘ്‌ന പറയുന്നു. പ്രേക്ഷകര് എല്ലാക്കാലത്തും ഓര്‍ത്തുവയ്ക്കുന്ന ഒരു കാഥാപാത്രത്തിനായി മേഘ്‌ന കാത്തിരിക്കുകയായിരുന്നു. സജിന്‍ലാല് സംവിധാനം ചെയ്യുന്ന സീബ്രാവരകള് എന്ന ചിത്രത്തിലൂടെ…\nEntertainment, Film News, Gossips Cornerfilm industry, megna raj\nകോണ്‍ഗ്രസുമായി സഹകരണം വേണ്ടെന്ന് സി.പി.ഐ.എം കേന്ദ്ര കമ്മിറ്റി തീരുമാനം\nന്യൂഡല്‍ഹി: ജനറല് സെക്രട്ടറി സീതാറാം യെച്ചൂരിയുടെയും പശ്ചിമബംഗാള് ഘടകത്തിന്റേയും വാദങ്ങള് തള്ളി കോണ്‍ഗ്രസുമായി സഹകരണം വേണ്ടെന്ന് സി.പി.ഐ.എം തീരുമാനം. കേന്ദ്ര കമ്മിറ്റി യോഗത്തിലാണ് തീരുമാനം. കോണ്‍ഗ്രസില്ലാത്ത മതേതര ബദലാണ് ഉയര്‍ന്നു വരേണ്ടത്. കര്‍ഷകരുള്‍പ്പെടെയുള്ളവരുടെ ഇന്നത്തെ അവസ്ഥക്ക് കാരണം കോണ്‍ഗ്രസിന്റെ സാമ്പത്തിക നയങ്ങളാണെന്നും ഇത് ബി.ജെ.പിയുടെ നയങ്ങളില് നിന്നും വ്യത്യസ്തമല്ലെന്നും കമ്മിറ്റി വിലയിരുത്തി. കോണ്‍ഗ്രസുമായി സിപിഎമ്മിന് ഒരുതരത്തിലുള്ള സഹകരണവും സാധ്യമല്ലെന്നും കമ്മിറ്റി വിലയിരുത്തി. ചര്‍ച്ചയിലെ നിര്‍ദേശങ്ങള് രാഷ്ട്രീയ പ്രമേയം തയ്യാറാക്കുമ്പോള് പരിഗണിക്കും. പാര്‍ട്ടി കോണ്‍ഗ്രസിന് മുന്നോടിയായി ജനുവരിയില് നടക്കുന്ന കേന്ദ്ര കമ്മിറ്റിയോഗത്തില് വിഷയം ഉന്നയിക്കുമെന്നാണ് ബംഗാള് ഘടകത്തിന്റെ നിലപാടെന്നാണ് റിപ്പോര്‍ട്ട്.\nBreaking news, Featured news, Headlines, India, Latest News, NewsCONGRESS, CPIM, cpim central commiittee


Will Manju Warrier testify against ex-hubby Dileep | ആദ്യം ഒഴിഞ്ഞ മാറിയെ മഞ്ജുവിനെ സാക്ഷിയാകാൻ പ്രേരിപ്പിച്ചത് ജാമ്യാപേക്ഷയിൽ മഞ്ജുവിനെതിരെ നടത്തിയ അതിരൂക്ഷമായ പരമാർശങ്ങൾ; മീനാക്ഷിയെ മഞ്ജുവിനെതിരെ സാക്ഷിയാക്കുന്നത് തന്ത്രപരമായ നീക്കം; സമ്മർദ്ദങ്ങളെ തുടർന്ന് അവസാന നിമിഷം മഞ്ജു പിന്മാറിയാൽ കേസിനെ ബാധിക്കുമെന്ന് ഭയന്ന് പൊലീസും; അതിനിർണ്ണായകമായ സാക്ഷിയുടെ സ്ഥിതി അവസാന നിമിഷം വരെ അനിശ്ചിതമായി തുടരും: നടിയെ ആക്രമിച്ച കേസിലെ വിചാരണ ചർച്ചയാക്കുക ദിലീപ്-മഞ്ജു വിവാഹമോചനം തന്നെ - MarunadanMalayalee.com\nNovember 25, 201708:12 AM IST Permalink\nകൊച്ചി: യുവനടിയെ ആക്രമിച്ച കേസിൽ സാക്ഷിയാകാൻ നടി മഞ്ജു വാര്യർ ആദ്യ ഘട്ടത്തിൽ തയ്യാറായിരുന്നില്ല. മുൻ ഭർത്താവിനെതിരെ സാക്ഷി പറയില്ലെന്ന് തന്നെയായിരുന്നു മഞ്ജുവിന്റെ പക്ഷം. തന്റെ മകൾ ദിലീപിനൊപ്പം നിൽക്കുന്ന സാഹചര്യവും ഇതിന് കാരണമായി. ഇതിനിടെയാണ് ദിലീപ് ഹൈക്കോടതിയിൽ മഞ്ജുവിനെതിരെ ജാമ്യ ഹർജി നൽകിയത്. ശ്രീകുമാർ മേനോനും മഞ്ജുവുമാണ് തന്നെ കേസിൽ കുടുക്കിയതെന്ന് ദിലീപ് പറയാതെ പറഞ്ഞു. ഇതോടെ വിചാരണയിലും ഇതൊക്കെ ദിലീപ് ഉയർത്തുമെന്ന് വ്യക്തമായി. ഈ സാഹചര്യത്തിലാണ് ദിലീപിനെതിരെ കോടതിയിൽ സാക്ഷി പറയാൻ മഞ്ജുവെത്തുന്നത്. വിമൻ ഇൻ സിനിമാ കളക്ടീവിലെ മുതിർന്ന അംഗങ്ങളുടെ ഇടപെടലും ഇതിന് കാരണമായി.\nകുറ്റപത്രം നിലനിൽക്കാൻ ശക്തമായ സാക്ഷിമൊഴി ആവശ്യമാണെന്നു നിയമോപദേശം ലഭിച്ചതോടെയാണു മഞ്ജുവിനെ കുറ്റപത്രത്തിൽ സാക്ഷിയാക്കിയത്. വിസ്തരിക്കാനുള്ളവരുടെ സാക്ഷിപ്പട്ടികയിൽ പ്രോസിക്യൂഷൻ മഞ്ജുവിനെ ഉൾപ്പെടുത്തുമോ എന്നത് അവരുടെ സമ്മതത്തിന്റെ കൂടി അടിസ്ഥാനത്തിലാവും. ഇതിന് മഞ്ജു ഇപ്പോഴും സമ്മതം മൂളുമോ എന്ന സംശയം പൊലീസിനുണ്ട്. പ്രോസിക്യൂഷന് ഒരാളെ സാക്ഷിയാക്കി വിസ്തരിക്കാൻ വ്യക്തിയുടെ സമ്മതം ആവശ്യമില്ലെങ്കിലും. സഹകരിക്കണമെന്ന അഭ്യർത്ഥന മഞ്ജു അവസാന നിമിഷം തള്ളിക്കളയില്ലെന്നാണു പൊലീസിന്റെ പ്രതീക്ഷ. അതിനിടെ മഞ്ജുവിനെ പിന്മാറ്റാൻ സിനിമയിൽ സമ്മർദ്ദം ശക്തമാണ്. ദിലീപിന് അനുകൂലമായി മകളെ സാക്ഷിയാക്കാനുള്ള നീക്കം ഇതിന്റെ ഭാഗമാണ്. ദിലീപ്-മഞ്ജു വിവാഹ മോചനത്തിലെ ചർച്ചകൾ വീണ്ടും സജീവമാകും.\nമഞ്ജുവിനെതിരെ മകളെ കൊണ്ട് കാര്യങ്ങൾ വിശദീകരിക്കാനാണ് നീക്കം. ഇത് മഞ്ജുവിനേയും അലോസരപ്പെടുത്തുന്നുണ്ട്. നടിയെ ആക്രമിച്ച കേസിൽ ദിലീപ് അറസ്റ്റിലായപ്പോൾ മകൾ മീനാക്ഷിയെ ഒപ്പമെത്തിക്കാൻ മഞ്ജു ശ്രമിച്ചിരുന്നു. എന്നാൽ മീനാക്ഷിക്ക് അച്ഛനോടായിരുന്നു താൽപ്പര്യം. ഇതോടെ നിയമപോരാട്ടത്തിൽ നിന്ന് മഞ്ജു പിന്മാറി. കേസിൽ ദിലീപ് ശിക്ഷിക്കപ്പെട്ടാൽ വീണ്ടും നിയമപോരാട്ടത്തിലൂടെ മകളുടെ സംരക്ഷണത്തിന് മഞ്ജു ശ്രമിക്കും. ഇപ്പോൾ മീനാക്ഷിക്ക് 17 വയസ്സായി. അതുകൊണ്ട് തന്നെ പ്രായപൂർത്തിയായാൽ സ്വന്തം ഇഷ്ടപ്രകാരം തീരുമാനം മഞ്ജുവിന് എടുക്കാം. മകൾ തന്നിൽ നിന്ന് അകലുമെന്ന ഭയം മഞ്ജുവിനുണ്ട്. ഇത് കൂടുതൽ ശക്തമാക്കാൻ കൂടിയാണ് മീനാക്ഷിയെ സാക്ഷിയാക്കാൻ നീക്കം നടത്തുന്നത്.\nസാക്ഷിയാകാൻ മഞ്ജു തയാറായത് ദിലീപിന്റെ ജാമ്യാപേക്ഷയിൽ തനിക്കെതിരേ നടത്തിയ രൂക്ഷപരാമർങ്ങളെത്തുടർന്ന് പൊലീസും സമ്മതിക്കുന്നു. തന്റെ ഭാഗം വ്യക്തമാക്കേണ്ട സാഹചര്യം വന്നതോടെയാണു സാക്ഷിയാകാൻ മഞ്ജു സമ്മതിച്ചതെന്നാണു സൂചന. കേസുമായി ബന്ധപ്പെട്ട് വിശദാംശങ്ങൾ നൽകാൻ രണ്ടുവട്ടം തയാറായെങ്കിലും സാക്ഷിയാകാൻ ഈ ഘട്ടത്തിൽ അവർ തയാറല്ലായിരുന്നു. ദിലീപിന്റെ കുട്ടിയുടെ അമ്മ എന്ന പരിമിതിയും സംഭവത്തെക്കുറിച്ചു തനിക്കു നേരിട്ട് അറിവില്ല എന്നതും അവർ പൊലീസിനോടു ചൂണ്ടിക്കാട്ടിയിരുന്നു. എന്നാൽ മഞ്ജുവിനേയും ശ്രീകുമാർ മേനോനേയും ബന്ധപ്പെടുത്തി ദിലീപ് ആരോപണമെത്തിയതോടെ മഞ്ജു പൊലീസിന്റെ ആവശ്യങ്ങൾ അംഗീകരിക്കുകയായിരുന്നു.\nമഞ്ജുവും ദിലീപും തമ്മിൽ വിവാഹമോചനത്തിന്റെ നീരസം ഉണ്ടാകാമെന്നും അതിനാൽ മഞ്ജുവിന്റെ മൊഴി വിശ്വാസത്തിലെടുക്കാൻ കഴിയില്ലെന്നും പ്രതിഭാഗം വാദിക്കാനിടയുണ്ട്. ആക്രമിക്കപ്പെട്ട നടിയോട് ദിലീപിന് നീരസമുണ്ടെന്നും കുടുംബത്തകർച്ചയ്ക്കു കാരണം ദിലീപിന്റെ തെറ്റിദ്ധാരണയാണെന്നുമുള്ള ആരോപണം 2014 ൽ ദിലീപുമായുള്ള വിവാഹമോചനക്കേസിൽ കുടുംബകോടതിയിൽ മഞ്ജു ഉന്നയിച്ചില്ല. വിവാഹമോചന ഹർജിയിൽ പിരിയലിനു കാരണമായി ദിലീപിന്റെ പരസ്ത്രീബന്ധവും മഞ്ജു ഉന്നയിച്ചില്ല. എന്നാൽ ദിലീപ് പലതും അതിൽ തുറന്നു പറഞ്ഞിട്ടുണ്ട്. ഇതെല്ലാം വീണ്ടും ചർച്ചയാക്കും. വിവാഹ മോചനക്കേസിന്റെ വിശദാംശങ്ങൾ ഇനിയും പുറത്തുവന്നിട്ടുമില്ല. ഇതെല്ലാം അറിയാവുന്നത് മീനാക്ഷിക്ക് മാത്രമാണ്. അന്ന് പത്ത് വയസ്സുണ്ടായിരുന്ന കുട്ടിയുടെ ഇന്നത്തെ മൊഴി അതുകൊണ്ട് തന്നെ നിർണ്ണായകമാണ്.\nമഞ്ജുവാര്യർ സാക്ഷി പറയാനെത്തിയാൽ അതേനാണയത്തിൽ തന്നെ തിരിച്ചടിക്കാനാവും പ്രതിഭാഗത്തിന്റെ നീക്കം. ദിലീപിന്റെയും മഞ്ജുവിന്റെയും മകൾ മീനാക്ഷിയെ പ്രതിഭാഗം സാക്ഷിയാക്കുന്നത് അതുകൊണ്ടാണ്. മഞ്ജു ദിലീപ് കുടുംബപ്രശ്‌നങ്ങൾക്ക് കാരണം കാവ്യയാണെന്നും അത് മഞ്ജുവിനെ അറിയിച്ചത് ആക്രമിക്കപ്പെട്ട നടിയാണെന്നതുമാണ് പ്രോസിക്യൂഷൻ കേസിലെ പ്രധാന ഭാഗം. ഈ വിരോധമാണ് ക്വട്ടേഷൻ മാനഭംഗത്തിന് കാരണമെന്നും പറയുന്നു. എന്നാൽ മഞ്ജുവും താനും തമ്മിൽ വേർപിരിയാനുള്ള കാരണം ഇതെല്ലെന്നാണ് ദിലീപ് പറയുന്നത്. ഇത് മകളിലൂടെ കോടതിയിൽ ബോധ്യപ്പെടുത്തും. ഇതോടെ തന്നെ ആക്രമിക്കപ്പെട്ട നടിയുമായി ദിലീപിന് പറയുന്ന വൈരാഗ്യം ഇല്ലെന്ന് വ്യക്തമാക്കാനാകും. അതു സംഭവിച്ചാൽ ഈ കേസ് തന്നെ പൊളിയും.\nഇതിനൊപ്പം ദിലീപ് പൾസർ സുനിക്ക് ക്വട്ടേഷൻ തുക നൽകിയെന്നതും തെളിയിക്കാൻ ബുദ്ധിമുട്ട് ഏറെയാണ്. പൾസർ സുനിയുടെ അമ്മയുടെ ബാങ്ക് അക്കൗണ്ടിൽ ഒരുലക്ഷം രൂപ എത്തിയത് തെളിയിക്കാൻ ശക്തമായ തെളിവു വേണ്ടിവരും. ഈ പണം ചിട്ടിപിടിച്ച പണമാണെന്നാണ് പ്രതിഭാഗത്തിന്റെ വാദം. കളമശേരി എ.ആർ ക്യാമ്പിലെ അനീഷ് എന്ന പൊലീസുകാരന്റെ ഫോണിൽ നിന്ന് പൾസർ സുനി ദിലീപിനെ വിളിച്ചെന്നാണ് പ്രോസിക്യൂഷൻ വാദം. എന്നാൽ ഇതിന്റെ രേഖകളൊന്നും സമർപ്പിച്ചിട്ടില്ലെന്നാണറിയുന്നത്. ഫോണിന്റെ സിം കാർഡ് താൻ നശിപ്പിച്ചുവെന്നാണ് അനീഷിന്റെ മൊഴി. അനീഷ് പൊലീസ് കെട്ടിച്ചമച്ച മാപ്പുസാക്ഷിയാണെന്നും പൊലീസിന്റെ താൽപര്യപ്രകാരമാണ് അനീഷ് ഫോൺ നൽകിയതെന്നും ഉപകാരസ്മരണയായി അദ്ദേഹത്തെ മാപ്പുസാക്ഷിയാക്കി രക്ഷപ്പെടുത്താനാണു നീക്കമെന്നുമാകും പ്രതിഭാഗത്തിന്റെ വാദം.\nമഞ്ജു വാര്യരുമായുള്ള വിവാഹബന്ധം തകരാൻ കാരണക്കാരിയായ യുവ നടിയോടുള്ള ദിലീപിന്റെ പകയാണ് ആക്രമണത്തിന് കാരണമെന്ന് കുറ്റപത്രം പറയുന്നുണ്ട്. ആ നിലയ്ക്ക് മഞ്ജു വാര്യരുടെ സാക്ഷിമൊഴി കേസിലെ മോട്ടീവ് (ഉദ്ദേശ്യം) തെളിയിക്കാൻ പര്യാപ്തമാകും. ദിലീപും കാവ്യയുമായുള്ള ബന്ധത്തെക്കുറിച്ച് എങ്ങനെയറിഞ്ഞുവെന്ന ചോദ്യം വിചാരണവേളയിൽ മഞ്ജുവാര്യർ നേരിടേണ്ടി വരും. ഇരയായ യുവനടി പറഞ്ഞാണെന്ന മൊഴി മഞ്ജു പറഞ്ഞാൽ ദിലീപിന് കുരുക്ക് മുറുകും. അത്തരത്തിലൊരു സംശയം ദിലീപിനുണ്ടായിരുന്നുവെന്ന് വെളിപ്പെടുത്തിയാലും കുരുക്കാകും. ഈ സാഹചര്യത്തിലാണ് ഇതായിരുന്നില്ല മഞ്ജുവുമായുള്ള കുടുംബ പ്രശ്നത്തിന് കാരണമെന്ന് വരുത്താനുള്ള ദിലീപിന്റെ നീക്കം. അമ്മയുടെ മൊഴി തകർക്കാൻ മകളെ കോടതിയിലെത്തിക്കാനാണ് നീക്കം. എന്നാൽ മകൾക്ക് ഇനിയും പ്രായപൂർത്തിയായിട്ടില്ല. പതിനെട്ടു വയസ്സാകാത്ത മീനാക്ഷിയെ പ്രതിഭാഗം സാക്ഷിയാക്കുന്നതിന്റെ നിയമ വശവും പരിശോധിക്കുന്നുണ്ട്.\nബി രാമൻപിള്ളയാണ് ദിലീപിന്റെ വക്കീൽ. വിചാരണ സമയത്ത് പ്രോസിക്യൂഷൻ വാദങ്ങളെ തകർത്തെറിയുന്ന അഭിഭാഷകൻ. മകളുടെ മൊഴിയുണ്ടെങ്കിൽ മഞ്ജു പറയുന്നത് കള്ളമാണെന്ന് കോടതിയെ ബോധ്യപ്പെടുത്താമെന്നാണ് പൊതുവേയുള്ള വിലയിരുത്തൽ. ആക്രമത്തിനിരയായ നടിയാണ് കുടുംബം തകർത്തതെന്ന നിലപാട് ദിലീപിനില്ലെന്ന് ബോധ്യപ്പെടുത്താനാണ് ശ്രമം. ഇതിനൊപ്പം തനിക്കെതിരെയുള്ള ഗൂഢാലോചന തെളിയിക്കാനും മകളുടെ നിലപാട് വിശദീകരണത്തിലൂടെ ദിലീപിന് കഴിയും. അങ്ങനെ നടിയെ ആക്രമിക്കേണ്ട വൈരാഗ്യം തനിക്കില്ലെന്ന് വരുത്താനാകും ശ്രമിക്കുക. സിനിമയിലെ ചില്ലറ പ്രശ്നങ്ങൾ മാത്രമാണ് തനിക്ക് നടിയുമായുള്ളതെന്ന് വരുത്തുകയാണ് ദിലീപിന്റെ ലക്ഷ്യം. അതുകൊണ്ട് തന്നെ മകൾ മൊഴി കൊടുക്കാനെത്തിയാൽ കേസിന്റെ ഗതിയാകെ മാറി പോകും. കാര്യകാരണങ്ങൾ സഹിതം തന്റെ ഭാഗം കോടതിയെ അവതരിപ്പിക്കാനാണ് ദിലീപ് ശ്രമിക്കുക.\nദിലീപിന്റെ കുടുംബ പ്രശ്‌നങ്ങൾ തന്നെയാണ്രേത ശ്രീകുമാർ മേനോനും ദിലീപും തമ്മിലെ കാരണം. എല്ലാം ദിലീപ് മുൻകൂട്ടി മനസ്സിലാക്കിയിരുന്നു. അതുകൊണ്ട് മാത്രമാണ് മകളും അച്ഛനൊപ്പമുള്ളത്. ഇതിനിടെയിലാണ് സംവിധായകന്റെ അമ്മയുടെ മരണമെത്തുന്നത്. ഇത് ദിലീപിനേയും ഇയാൾ വിളിച്ചു പറഞ്ഞു. എന്നാൽ കുടുംബ പ്രശന്ങ്ങൾ കാരണം മറ്റൊരു മാനസിക അവസ്ഥയിലായിരുന്നു ദിലീപ്. മരണ വാർത്തയോട് പൊട്ടിത്തെറിക്കുന്ന ഭാഷയിലായിരുന്നു ദിലീപിന്റെ പ്രതികരണം. സാഹചര്യങ്ങളുടെ സമ്മർദ്ദമായിരുന്നു ഇതിന് കാരണം. തെറി പോലും പറഞ്ഞുവത്രേ. അന്ന് തന്നെ ദിലീപിനെ സാമ്പത്തികമായും മാനസികമായും തകർക്കുമെന്ന് ഈ സംവിധായകൻ ശപഥം ചെയ്തു. ദിലീപിനോടും ഇത് പറഞ്ഞിരുന്നു. അടുത്ത ദിവസം മുതൽ ദിലീപ് പ്രശ്‌നങ്ങളിലേക്ക് നീങ്ങി. ഇതിന്റെ തുടർച്ചയാണ് അഴിക്കുള്ളിലാകലെന്നാണ് മറുനാടനോട് ഫോണിൽ സിനിമാ ലോകത്തെ പ്രമുഖൻ പറഞ്ഞിരുന്നത്. ഇതെല്ലാം നടിയെ ആക്രമിച്ച കേസിൽ വിചാരണ സമയത്ത് വീണ്ടും ചർച്ചയാകും.\nആക്ഷേപ കമന്റുമായി എത്തിയ ആളിന് ചുട്ട മറുപടി നൽകി മീനാക്ഷി


സൗദി പ്രവാസികള് കൂട്ടത്തോടെ നാട്ടിലേക്ക്; ഇളവ് നല്‍കാന് ഭരണകൂടം, എങ്കിലും പിടിച്ചുനില്‍ക്കാനാകില്ല | Saudi new labour laws barring expats from twelve job categories, begin September - Malayalam Oneindia\nPublished: July 12 2018, 11:40 [IST]\nസൗദി പ്രവാസികള് കൂട്ടത്തോടെ നാട്ടിലേക്ക് | Oneindia Malayalam\nറിയാദ്: സൗദി അറേബ്യയില് നിന്ന് വിദേശികള് കൂട്ടത്തോടെ നാടുവിടേണ്ടി വരുന്ന സാഹചര്യം വരുന്നുവെന്ന് റിപ്പോര്‍ട്ട്. ഈ വര്‍ഷം ആദ്യ മൂന്ന് മാസത്തില് മാത്രം രണ്ടര ലക്ഷം വിദേശികള് സൗദി വിട്ടുപോയിരുന്നു. അതിന് പിന്നാലെയാണ് കൂട്ടക്കൊഴിഞ്ഞുപോക്കിന് കളമൊരുങ്ങുന്നുവെന്ന വിവരം വന്നിരിക്കുന്നത്. അടുത്ത സപ്തംബര് മുതല് 12 ജോലികളില് സമ്പൂര്‍ണ സ്വദേശിവല്‍ക്കരണം പ്രഖ്യാപിച്ച സാഹചര്യത്തിലാണ് ഈ ജോലി നഷ്ടമാകല് ഭീതി.\nവിദേശികള് പോകുന്നത് സൗദിക്ക് തിരിച്ചടിയാകുമെന്ന തോന്നല് ഭരണകൂടത്തിനുമുണ്ട്. ഈ സാഹചര്യത്തില് നേരിയ ഇളവ് പ്രഖ്യാപിക്കാനും സൗദി ഭരണകൂടം ശ്രമിക്കുന്നുണ്ടെന്നാണ് വിവരം. എന്നാല് ഇളവ് പ്രഖ്യാപിച്ചാലും പിടിച്ചുനില്‍ക്കാന് സാധിക്കില്ലെന്ന് പ്രവാസികള് പറയുന്നു. ഇതോടെ സപ്തംബര് മുതല് കൂട്ടത്തോടെ പ്രവാസികള് സ്വന്തം നാട്ടിലേക്ക് എത്തുമെന്ന് ഉറപ്പാണ്. വിവരങ്ങള് ഇങ്ങനെ...\nസമ്പൂര്‍ണ സ്വദേശി വല്‍ക്കരണം 12 മേഖലകളില് കൂടിയാണ് ഭരണകൂടം പ്രഖ്യാപിച്ചിരിക്കുന്നത്. ഇത് സംബന്ധിച്ച് ഈ വര്‍ഷമാദ്യത്തില് തന്നെ വിവരങ്ങള് പുറത്തുവിട്ടിരുന്നു. ഈ സാഹചര്യത്തിലാണ് വിദേശികള് സൗദിയിലെ ജോലി മതിയാക്കി പോകുന്നത്. എന്നാല് പ്രവാസികള് കൂട്ടമായി രാജ്യംവിടുന്നതില് ഭരണകൂടത്തിന് ആശങ്കയുണ്ട്.\nഇളവ് നല്‍കാന് ആലോചന\nതുടര്‍ന്നാണ് സ്വദേശിവല്‍ക്കരണം പ്രഖ്യാപിച്ച 12 മേഖലകളില് നേരിയ ഇളവ് നല്‍കാന് ഭരണകൂടം ആലോചിക്കുന്നത്. പൂര്‍ണമായും വിദേശികളെ ഒഴിവാക്കുന്നതിന് പകരം നിശ്ചിത അളവില് വിദേശികളും സ്വദേശികളും ജോലിക്കുണ്ടാകണമെന്ന നിബന്ധനായാണ് കൊണ്ടുവരുന്നത്. അതും പ്രവാസികളായ ചെറുകിട സംരഭകര്‍ക്ക് തിരിച്ചടിയാണ്.\n70 ശതമാനം സ്വദേശികള്\nകാരണം, സ്ഥാപനങ്ങളില് 70 ശതമാനം വിദേശികളെ നിയമിക്കണമെന്ന നിബന്ധനയാണ് കൊണ്ടുവരുന്നത്. ഒരു ജോലിക്കാരന് മാത്രമുള്ള സ്ഥാപനത്തില് സൗദിക്കാരനെ മാത്രമേ ജോലിക്ക് നിര്‍ത്താന് പറ്റൂ. ഒന്നില് കൂടുതല് ജോലിക്കാരുള്ള സ്ഥലങ്ങളിലാണ് 70 ശതമാനം സ്വദേശികളെ ജോലിക്ക് നിര്‍ത്തേണ്ടത്.\nചെറിയ സ്ഥാപനങ്ങള് പൂട്ടും\nരണ്ടു പേര് ജോലിക്കുണ്ടെങ്കില് ഒരാള് സൗദിക്കാരനാകണം. നാലു പേരുള്ള സ്ഥാപനത്തില് രണ്ട് സ്വദേശികള് വേണം. 10 പേരുള്ള സ്ഥാപനത്തില് ഏഴ് സ്വദേശികള് വേണം. 100 പേരുള്ള സ്ഥാപനത്തില് 70 സൗദിക്കാര് വേണം. ഇങ്ങനെ വരുമ്പോള് പ്രവാസികളുടെ ചെറിയ സ്ഥാപനങ്ങളെല്ലാം പൂട്ടേണ്ടി വരും.\nസൗദിയിലെ തൊഴില് മേഖലയില് ഘട്ടംഘട്ടമായുള്ള സ്വദേശിവല്‍ക്കരണം നടപ്പാക്കല് അതിന്റെ അന്തിമഘട്ടത്തിലേക്ക് അടുക്കുകയാണ്. സ്വകാര്യ മേഖലയിലെ 12 തൊഴിലുകളിലാണ് സ്വദേശിവല്‍ക്കരണം ഏറ്റവും ഒടുവില് പ്രഖ്യാപിച്ചത്. മൂന്ന് ഘട്ടമായിട്ടാണ് ഇത് നടപ്പാക്കുക. ഇക്കാര്യം മുന്‍കൂട്ടി കണ്ട് സപ്തംബറോട് സൗദി വിടാന് ഒട്ടേറെ പ്രവാസികള് തീരുമാനിച്ചിട്ടുണ്ടത്രെ.\nമൂന്ന് ഘട്ടങ്ങള് ഇങ്ങനെ\nമൂന്ന് ഘട്ടമായിട്ടാണ് ഇത് നടപ്പാകുക. അന്തിമ ഘട്ടം അടുത്ത ജനുവരിയാണ്. അതായത് ഏകദേശം ആറ് മാസമാണ് ബാക്കിയുള്ളത്. സപ്തംബര് 11, നവംബര് ഒമ്പത്, അടുത്ത വര്‍ഷം ജനുവരി ഏഴ് എന്നിങ്ങനെയാണ് സ്വദേശിവല്‍ക്കരണം 12 മേഖലകളില് പൂര്‍ണമായി നടപ്പാക്കേണ്ട അന്തിമ തിയ്യതി. ഇതില് യാതൊരു മാറ്റവും വരുത്തില്ലെന്നും മറിച്ചുള്ള വിവരങ്ങള് തെറ്റാണെന്നും തൊഴില് മന്ത്രാലയം വിശദീകരിച്ചിരുന്നു.\nരണ്ടു ഘട്ടങ്ങള് നടപ്പാക്കുന്ന മേഖല\nവാഹന വില്‍പ്പന കേന്ദ്രങ്ങള്, വസ്ത്ര റെഡിമെയ്ഡ് കടകള്, വീട്ടുപകരണ കടകള്, പാത്രക്കടകള് എന്നിവിടങ്ങളിലാണ് ഏറ്റവും ആദ്യം സ്വദേശിവല്‍ക്കരണം നടപ്പാക്കുന്നത്. സപ്തംബര് 11 മുതലാണ് ഈ മേഖലകളില് സ്വദേശി നിയമനം പൂര്‍ത്തിയാക്കുക. ഇലക്ട്രോണിക് ഉപകരണ ഷോപ്പുകള്, വാച്ച് കടകള്, കണ്ണട വില്‍പ്പന കേന്ദ്രങ്ങള് എന്നിവയിലാണ് തൊട്ടടുത്ത ഘട്ടം. നവംബര് ഒമ്പത് മുതല് ഈ മേഖലകളിലെല്ലാം സൗദി പൗരന്‍മാര് മാത്രമേ ജോലിക്കുണ്ടാകൂ. ചിലപ്പോള് നേരിയ ഇളവുകള് പ്രഖ്യാപിച്ചേക്കും.\nപ്രവാസികള്‍ക്ക് മറ്റു വഴികള് തേടാം\nമെഡിക്കല് ഉപകരണ കടകള്, കെട്ടിടനിര്‍മാണ സാമഗ്രികള് വില്‍ക്കുന്ന കേന്ദ്രങ്ങള്, സ്‌പെയര്‍പാട്‌സ് കടകള്, കാര്‍പ്പറ്റ് കടകള്, ബേക്കറികള് എന്നീ സ്വകാര്യ മേഖലകളിലാണ് അന്തിമഘട്ടം. അടുത്ത വര്‍ഷം ജനുവരി ഏഴ് മുതല് ഈ മേഖലകളിലെല്ലാം പൂര്‍ണമായും സ്വദേശിവല്‍ക്കരണം ആരംഭിക്കും. സ്വാഭാവികമായും ഈ മേഖലകളില് ജോലി ചെയ്യുന്നവര് ബദല്‍മാര്‍ഗം തേടേണ്ടിവരും. ഇളവ് നേടി തുടര്‍ന്നാലും സ്വദേശികളെ വന്‍തുക ശമ്പളം നല്‍കി സ്ഥാപനം നടത്താന് സാധിക്കുമോ എന്ന ചോദ്യം ബാക്കിയാണ്.\nസ്വദേശികളെ ഈ രംഗത്തേക്ക് ആകര്‍ഷിക്കുന്നതിന് സൗദി ഭരണകൂടം നിരവധി പദ്ധതികള് ആവിഷ്‌കരിക്കുന്നുണ്ട്. സ്വദേശികള് ബാങ്ക് വഴി പണം ലഭ്യമാക്കി ബിസിനസ് പ്രോല്‍സാഹിപ്പിക്കാന് തീരുമാനിച്ചിട്ടുണ്ട്. മാത്രമല്ല, സ്ത്രീകളെയും തൊഴില്‍മേഖലയിലേക്ക് ആകര്‍ഷിക്കാന് വിവിധ പദ്ധതികള് പ്രഖ്യാപിച്ചുകഴിഞ്ഞു. സ്വകാര്യ മേഖല വളര്‍ന്നാല് മത്രമേ രാജ്യത്ത് പുരോഗതി വരൂ എന്നാണ് ഭരണകൂടം കരുതുന്നത്.\nസ്ത്രീകളെ റസ്‌റ്റോറന്റുകളില് നിയമിക്കാന് ഏകദേശ ധാരണയായിട്ടുണ്ട്. പരീക്ഷണ അടിസ്ഥാനത്തില് 16 റസ്റ്റോറന്റുകളിലാണ് സ്ത്രീകളെ നിയമിക്കുന്നത്. പരീക്ഷണം വിജയിച്ചാല് കൂടുതല് മേഖലകളിലേക്ക് വ്യാപിപ്പിക്കും. സൗദിയിലെ തൊഴില് വിഭവത്തില് കൂടുതലും സ്ത്രീകളാണ്. തുടര്‍ന്നാണ് സ്ത്രീകള്‍ക്ക് ജോലി നല്‍കുന്ന പദ്ധതികള് പ്രോല്‍സാഹിപ്പിക്കാന് തീരുമാനിച്ചത്. എങ്കിലും പ്രവാസികള് കൂട്ടത്തോടെ രാജ്യം വിടുന്നതില് സൗദിക്ക് ആശങ്കയുണ്ട്.\nസപ്തംബര്-ജനുവരി കാലയലളവില് മലയാളികള് ഉള്‍പ്പെടെയുള്ള ലക്ഷക്കണക്കിന് പ്രവാസികള് സൗദി വിടുമെന്നാണ് കണക്കാക്കുന്നത്. സപ്തംബര് മുതല് കടകള് ഒഴിഞ്ഞു പോകാന് പ്രവാസികള് തീരുമാനിച്ചിട്ടുണ്ടെന്നാണ് വിവരം. ഇളവുകള് കാര്യമാക്കുന്നില്ലെന്ന് ഇവര് പറയുന്നു. ലെവി ഇരട്ടിച്ചതും തിരിച്ചടിയാണ്. സൗദിയില് തന്നെ മറ്റെന്തെങ്കിലും ജോലി നോക്കാനും പ്രവാസികള് ശ്രമിക്കുന്നുണ്ട്.\nsaudi arabia gcc gulf job woman സൗദി അറേബ്യ ജിസിസി ഗള്‍ഫ് ജോലി സ്ത്രീ indian expatriates expartiate\nSaudi new labour laws barring expats from twelve job categories, begin September


പ്രവാസികൾക്കായി ഐ.സി.ആർ.എഫ് വിതരണം ചെയ്തുവരുന്ന ഭക്ഷ്യ സഹായ കിറ്റുകൾക്ക് സഹായവുമായി അൽ തൗഫീഖ് കമ്പനി. - ടൈംസ് ഓഫ് ബഹ്‌റൈൻ\nചൊവ്വാഴ്‌ച, ഡിസംബർ 1, 2020\nHome GCC Bahrain പ്രവാസികൾക്കായി ഐ.സി.ആർ.എഫ് വിതരണം ചെയ്തുവരുന്ന ഭക്ഷ്യ സഹായ കിറ്റുകൾക്ക് സഹായവുമായി അൽ തൗഫീഖ് കമ്പനി.\nപ്രവാസികൾക്കായി ഐ.സി.ആർ.എഫ് വിതരണം ചെയ്തുവരുന്ന ഭക്ഷ്യ സഹായ കിറ്റുകൾക്ക് സഹായവുമായി അൽ തൗഫീഖ് കമ്പനി.\nമനാമ: ബഹ്‌റൈൻ ഇന്ത്യൻ എംബസിയുടെ രക്ഷാകർതൃത്വത്തിൽ പ്രവർത്തിക്കുന്ന ഇന്ത്യൻ കമ്മ്യൂണിറ്റി റിലീഫ് ഫണ്ട് (ഐ.സി.ആർ.എഫ്) ഇതുവരെ 5000 ത്തിലധികം ദുരിതം അനുഭവിക്കുന്ന പ്രവാസികൾക്ക് ഭക്ഷ്യ സഹായ കിറ്റുകൾ എത്തിച്ചു നൽകി.\nരാജ്യത്ത് നിലവിലുള്ള സാഹചര്യത്തിൽ ഐ.സി.ആർ.എഫ് ന്റെ പ്രവർത്തനങ്ങളെ പിന്തുണച്ച് അൽ തൗഫീഖ് മെയിന്റനൻസ് സർവീസസ് കമ്പനി മാനേജിംഗ് ഡയറക്ടർ കെ എൻ പദ്മനാഭൻ 500 കിറ്റുകൾ സംഭാവന ചെയ്തു. ഫുഡ് കിറ്റിൽ അടിസ്ഥാന ഭക്ഷ്യവസ്തുക്കളായ അരി (5 കിലോഗ്രാം), ഡാൽ പയറ് (1 കിലോഗ്രാം), ഗ്രീൻ മംഗ് ലെന്റിൽ (1 കിലോഗ്രാം), മുളകുപൊടി (500 ഗ്രാം), മല്ലിപൊടി (500 ഗ്രാം), ഗോതമ്പ് ആട്ട (5 കിലോഗ്രാം), ഉപ്പ് (1 ബോട്ടിൽ), ടീ പൊടി (250 ഗ്രാം), പാചക എണ്ണ (750 മില്ലി), കറുത്ത ചെന പയറ് (1 കിലോഗ്രാം), പഞ്ചസാര (1 കിലോഗ്രാം), മുട്ട (12 യൂണിറ്റുകൾ), ലോംഗ് ലൈഫ് പാൽ (2 ലിറ്റർ) തുടങ്ങിയവ ഉൾപ്പെടുന്നു.\nഇന്ത്യൻ കമ്മ്യൂണിറ്റിയിലെ 5000 ത്തോളം അംഗങ്ങൾക്ക് ഏകദേശം രണ്ട് ആഴ്ചയോളം മതിയായ 1000 കിറ്റുകൾ (കുടുംബ, ബാച്ചിലർ കിറ്റുകൾ) ഇതുവരെ ഐസി‌ആർ‌എഫ് വിതരണം ചെയ്തു. ഐ സി ആർ എഫ് ന്റെ സന്നദ്ധപ്രവർത്തകർക്ക് ഓരോ ദിവസവും നൂറുകണക്കിന് ഫോൺ കോളുകൾ ലഭിക്കുന്നു.\nഈ പകർച്ചവ്യാധി കാരണം ദുരിതമനുഭവിക്കുന്ന നിർഭാഗ്യവാന്മാരായ എല്ലാ തൊഴിലാളികളെയും അവരുടെ കുടുംബങ്ങളെയും സഹായിക്കാൻ ഐ.ആർ.എഫിന് കഴിയുണെന്നാണ് പ്രതീക്ഷിക്കുന്നത്.\nഇത്തരമൊരു സാഹചര്യത്തിൽ ഐ.സി.ആർ.എഫിന്\nഉദാരമായി സംഭാവന ചെയ്ത കെ.എൻ പത്മനാഭനെയും (അൽ തൗഫീഖ് മെയിന്റനൻസ് കമ്പനി) അതുപോലെ സാമ്പത്തികമായി പിന്തുണച്ച ബഹ്റൈൻ ഇന്ത്യ സൊസൈറ്റി യെയും ചെയർമാൻ അരുൾദാസ് തോമസ് അഭിനന്ദിച്ചു.\nരാജ്യത്തെ ഇന്ത്യൻ സമൂഹത്തിലെ സാമ്പത്തികമായി ദുർബലരായ വിഭാഗത്തിന് സഹായം നൽകുക എന്നതാണ് ഞങ്ങളുടെ ദൗത്യം. നിയമ സഹായം, അടിയന്തര സഹായം, കമ്മ്യൂണിറ്റി വെൽ‌ഫെയർ സേവനങ്ങൾ, വൈദ്യസഹായം, കൗൺസിലിംഗ് തുടങ്ങിയവ ഇതിൽ ഉൾപ്പെടുന്നു. കൂടുതൽ വിവരങ്ങൾക്കും പിന്തുണയ്ക്കും 39224482 എന്ന നമ്പറിൽ ഐസിആർഎഫ് ജനറൽ സെക്രട്ടറി ജോൺ ഫിലിപ്പ് അല്ലെങ്കിൽ 39653007 എന്ന നമ്പറിൽ ജോയിന്റ് സെക്രട്ടറി പങ്കജ് നല്ലൂരുമായി ബന്ധപ്പെടുക.\nPrevious articleകൊവിഡ് ദുരന്തത്തിനിടെ കൊള്ള: പെട്രോളിനും ഡീസലിനും എക്‌സൈസ് തീരുവ വര്‍ധിപ്പിച്ച് കേന്ദ്ര സര്‍ക്കാര്.\nNext articleഐസിആര്‍എഫ് ഇടപെടല്; സിത്ര കോവിഡ് സെന്ററിലെ കുറവുകൾ പരിഹരിക്കുമെന്ന് ലേബര് അസി. അണ്ടര് സെക്രട്ടറി\nജനാധിപത്യവും മതേതരത്വവും സംരക്ഷിക്കാൻ യു.ഡി.എഫിന് വോട്ടു ചെയ്യുക: ഒ.കെ കാസിം.\nപ്രവാസത്തെ സര്‍ഗാത്മകമാക്കിയത് സക്രിയ യുവത – ആര്.എസ്.സി\nദിൽറാസ് കുന്നുമ്മൽ എഴുതിയ ‘സീ യു സൂൺ’ എന്ന പുസ്തകത്തിന്റെ പ്രകാശനം സമാജത്തിൽ വെച്ചു നടന്നു.\nമികച്ച സേവനം നടത്തിയവരെ ജനതാ കൾച്ചറൽ സെൻറർ ആദരിച്ചു.\nദിൽറാസ് കുന്നുമ്മൽ എഴുതിയ ‘സീ യു സൂൺ’ എന്ന പുസ്തകത്തിന്റെ പ്രകാശനം സമാജത്തിൽ വെച്ചു...\nഇന്ത്യാ മഹാരാജ്യത്തെ ഗാന്ധി ഘാതകർ വിഭജിക്കുന്നു: അഡ്വ. പ്രവീൺ കുമാർ.\nകോവിഡ് കാലത്ത് പ്രവാസികളോട് കേന്ദ്ര സർക്കാർ കാണിക്കുന്നത് അതീവ ക്രൂരത – ഒ.ഐ.സി.സി...


ക്വാഡ് ഉച്ചകോടി; ഇന്ത്യയെ ആഗോള കൊവിഡ് വാക്‌സിന് ഉല്‍പ്പാദന കേന്ദ്രമാക്കി മാറ്റാന് ധാരണ\n2021-03-13 11:27:44 am IST\nന്യൂഡല്‍ഹി: ഇന്ത്യയെ ആഗോള കൊവിഡ് വാക്‌സിന്റെ ഉല്‍പ്പാദന കേന്ദ്രമാക്കി മാറ്റാന് ധാരണ. അടുത്ത വര്‍ഷത്തോടെ ഇന്ത്യയില് 100 കോടി ഡോസ് വാക്‌സിന് ഉല്‍പ്പാദിപ്പിക്കാനാണ് ഇന്ത്യയും അമേരിക്കയും ജപ്പാനും ഓസ്‌ട്രേലിയയും പങ്കെടുത്ത ക്വാഡ് ഉച്ചകോടിയില് തീരുമാനിച്ചത്.\nക്വാഡ് ഉച്ചകോടി ഓണ്‍ലൈനായാണ് നടത്തിയത്. പ്രധാനമന്ത്രി നരേന്ദ്രമോദി, ഓസ്‌ട്രേലിയന് പ്രധാനമന്ത്രി സ്‌കോട്ട് മോറിസണ്, ജപ്പാന് പ്രധാനമന്ത്രി യോഷിഹിതെ സുഗ, യു.എസ് പ്രസിഡന്റ് ജോ ബൈഡന് എന്നിവര് ഉച്ചകോടിയില് പങ്കെടുത്തു.\nഇന്തോ-പസഫിക് മേഖലയില് ചൈനയുടെ വര്‍ധിച്ചുവരുന്ന സ്വാധീനം സംബന്ധിച്ച ആശങ്കകള് ഉച്ചകോടിയില് ചര്‍ച്ചയായി. അതേസമയം, ജനാധിപത്യ മൂല്യങ്ങളുടെ കാര്യത്തില് ക്വാഡ് രാജ്യങ്ങള്‍ക്കിടയില് ഒരുമയുണ്ടെന്ന് നരേന്ദ്ര മോദി പറഞ്ഞു.\nഇതു കൂടാതെ വാക്സിന്, കാലാവസ്ഥാ വ്യതിയാനം, സാങ്കേതിക മുന്നേറ്റം എന്നീ വിഷയങ്ങളും നേതാക്കള് ചര്‍ച്ച ചെയ്തു. വാക്സിനേഷനില് കൂടുതല് ശ്രദ്ധ ചെലുത്തണമെന്ന് മറ്റ് രാജ്യങ്ങളോട് പ്രധാനമന്ത്രി നിര്‍ദേശിച്ചു.\nQuad summit India Covid 19 Covid Vaccine Indo-Pacific region


കായിക താരങ്ങൾക്കുള്ള കിറ്റ് എറിഞ്ഞു നൽകി കർണാടക മന്ത്രി; വിഡിയോ വൈറൽ video | Karnataka Minister, In A 'Hurry', Throws Kits At Sportspersons -india news | Madhyamam\ndate_range 1 Nov 2018 3:23 PM GMT\nകായിക താരങ്ങൾക്കുള്ള കിറ്റ് എറിഞ്ഞു നൽകി കർണാടക മന്ത്രി; വിഡിയോ വൈറൽ video\nബംഗളൂരു: കായികതാരങ്ങൾക്കുള്ള കിറ്റ് സ്റ്റേജിൽ നിന്ന് താഴേക്ക് എറഞ്ഞു കൊടുത്ത കർണാടക മന്ത്രിയുടെ നടപടി വിവാദത്തിൽ. റവന്യു മന്ത്രി ആർ.വി. ദേശ്പാണ്ഡെയാണ് ദേശീയ, സംസ്ഥാന, ജില്ലാ തലങ്ങളിലെ കായിക പ്രതിഭകൾക്ക് കിറ്റ് എറിഞ്ഞു നൽകിയത്. കർണാടകയിലെ ഹലിയാലിൽ മന്ത്രിയുടെ മണ്ഡലത്തിലാണ് സംഭവം.\nകായിക താരങ്ങളുടെ കൈയ്യിലേക്ക് മന്ത്രി ധൃതിയിൽ കിറ്റ് വലിച്ചെറിയുന്ന ദൃശ്യം സമൂഹമാധ്യമങ്ങളിൽ പ്രചരിക്കുന്നുണ്ട്. ഇൻഡോർ സ്റ്റേഡിയത്തിെൻറ ഉദ്ഘാടന ചടങ്ങിലാണ് സംഭവം. ഉദ്ഘാടനത്തിനും ചില അതിഥികളുടെ പ്രസംഗത്തിനും ശേഷമാണ് കിറ്റ് വിതരണം തുടങ്ങിയത്. കിറ്റ് കൈപ്പറ്റാൻ ഏറെ കായിക താരങ്ങളുണ്ടായിരുന്നു. തുടർന്ന് അസ്വസ്ഥത പ്രകടിപ്പിച്ച മന്ത്രി കായികതാരങ്ങളോട് വേദിക്കു താഴെയായി വന്നു നിൽക്കാൻ ആവശ്യപ്പെടുകയും കിറ്റ് എറിഞ്ഞു െകാടുക്കുകയുമായിരുന്നു.\nകഴിഞ്ഞ ആഗസ്റ്റിൽ പ്രളയ ബാധിതർക്ക് ദുരിതാശ്വാസ ക്യാമ്പിൽ കർണാടക പൊതുമരാമത്ത് മന്ത്രിയും മുഖ്യമന്ത്രി എച്ച്.ഡി. കുമാരസ്വാമിയുടെ സഹോദരനുമായ എച്ച്.ഡി. രേവണ്ണ ബിസ്കറ്റ് എറിഞ്ഞുകൊടുത്തത് വൻ വിമർശനത്തിനിടയാക്കിയിരുന്നു.\nTAGS:karnataka minister minister Throws Kits karnataka RV Deshpande india news malayalam news\nNews Summary - Karnataka Minister, In A 'Hurry', Throws Kits At Sportspersons -india news


കിരീടം നിലനിര്‍ത്താന് പോരിനിറങ്ങുന്നവര് ഇവരെല്ലാം; കേരള സന്തോഷ് ട്രോഫി ടീമിനെ പ്രഖ്യാപിച്ചു - Samakalika Malayalam\nകിരീടം നിലനിര്‍ത്താന് പോരിനിറങ്ങുന്നവര് ഇവരെല്ലാം; കേരള സന്തോഷ് ട്രോഫി ടീമിനെ പ്രഖ്യാപിച്ചു\nBy സമകാലിക മലയാളം ഡെസ്‌ക് | Published: 29th January 2019 01:38 PM |\nLast Updated: 29th January 2019 01:38 PM | A+A A- |\nകിരീടം നിലനിര്‍ത്താന് ഇറങ്ങുന്ന കേരളത്തെ ഈ സീസണില് സീസന് നയിക്കും. രഞ്ജി ട്രോഫിക്കുള്ള കേരള ടീമിനെ പ്രഖ്യാപിച്ചു. 20 അംഗ സംഘത്തെ സീസന് നയിക്കുമ്പോള് മിഥുനാണ് വൈസ് ക്യാപ്റ്റന്. വി.പി.ഷാജിയാണ് പരിശീലകന്.\nഗ്രൂപ്പ് ബിയില് നില്‍ക്കുന്ന കേരളത്തിന്റെ കളികള് ഫെബ്രുവരി നാലിന് തുടങ്ങും. കേരളത്തിന്റെ ആദ്യ കളിയില് തെലുങ്കാനയാണ് എതിരാളികള്. സര്‍വീസസ്, തെലുങ്കാന, പോണ്ടിച്ചേരി എന്നിവരാണ് കേരളത്തെ കൂടാതെ ഗ്രൂപ്പിലുള്ളത്. ഫെബ്രുവരി ആറിന് പോണ്ടിച്ചേരിയുമായും എട്ടിന് സര്‍വീസസുമായിട്ടാണ് കേരളത്തിന്റെ മത്സരം.\nകേരള ടീം ടീം അംഗങ്ങള് : സീസണ്. എസ് (ക്യാപ്റ്റന്) , വി. മിഥുന് (വൈസ് ക്യാപ്റ്റന്) മുഹമ്മദ് അസര്, അജ്മല്. എസ്, മുഹമ്മദ് ഷരീഫ്, അലക്‌സ് സജി, രാഹുല് വി. രാജ്, ലിജോ. എസ്, മുഹമ്മദ് സലാഹ്, ഫ്രാന്‍സിസ്. എസ്, സഫ്വാന്. എം, ഗിഫ്റ്റി സി. ഗ്രേഷ്യസ്, മുഹമ്മദ് ഇനായത്, മുഹമ്മദ് പറക്കോട്ടില്, ജിപ്‌സണ്, ജിതിന്. ജി, അനുരാഗ് പി.സി, ക്രിസ്റ്റി ഡേവിസ്, സ്‌റ്റെഫിന് ദാസ്, ജിത്ത് പൗലോസ്.


വിവാദങ്ങള്‍ക്ക് പിന്നാലെ പോകേണ്ട സമയമല്ല; സര്‍ക്കാരിനെ അപകീര്‍ത്തിപ്പെടുത്താനാണ് പ്രതിപക്ഷ ശ്രമം: മുഖ്യമന്ത്രി • Suprabhaatham\nവിവാദങ്ങള്‍ക്ക് പിന്നാലെ പോകേണ്ട സമയമല്ല; സര്‍ക്കാരിനെ അപകീര്‍ത്തിപ്പെടുത്താനാണ് പ്രതിപക്ഷ ശ്രമം: മുഖ്യമന്ത്രി\nApril 19, 2020 | 3:44 pm IST\nതിരുവനന്തപുരം: സ്പ്രിംഗ്‌ളര് വിവാദത്തില് പ്രതിപക്ഷത്തിന് മറുപടിയുമായി മുഖ്യമന്ത്രി പിണറായി വിജയന്. സര്‍ക്കാരിനെ അപകീര്‍ത്തിപ്പെടുത്താനാണ് പ്രതിപക്ഷ ശ്രമമെന്നും ഇപ്പോള് അത്തരം വിവാദങ്ങള്‍ക്ക് പോകേണ്ട സമയമല്ലെന്നും മുഖ്യമന്ത്രി പറഞ്ഞു. പ്രതിവാര സംവാദ പരിപാടിയായ നാം മുന്നോട്ടിലാണ് അദ്ദേഹം നിലപാട് വ്യക്തമാക്കിയത്.\nഗവണ്‍മെന്റിന് ഈ കാര്യത്തില് സല്‍പ്പേര് കിട്ടാന് പാടില്ല. അപ്പോള് ഏതെല്ലാം തരത്തില് അപകീര്‍ത്തിപ്പെടുത്താന് പറ്റും. ഇത് ഓരോ ഘട്ടത്തിലും നടന്നിട്ടുണ്ട്. ഇപ്പറഞ്ഞ ഓരോ സന്ദര്‍ഭത്തിലും ആ തരത്തിലുള്ള ഇടപെടലുകള് ഉണ്ടായിട്ടുണ്ട്. അത് ഇപ്പോഴും മെല്ലെ തുടങ്ങിവരികയാണ്. ഉദ്ദേശം വ്യക്തമാണ്. ഞാന് ആവര്‍ത്തിച്ചു പറയാന് ആഗ്രഹിക്കുന്നത്, ഇപ്പോള് അത്തരം വിവാദങ്ങള്‍ക്ക് പിറകെ പോകേണ്ട സമയമല്ല. അത് ജനങ്ങള് കണ്ടുകൊള്ളും. ജനങ്ങള് വിലയിരുത്തിക്കൊള്ളും. അതിനെ ആ തരത്തില് അവഗണിച്ച് തള്ളാനാണ് ഉദ്ദേശിക്കുന്നത്.\nഎന്തുകൊണ്ട് സ്പ്രിംക്ലര്; സ്വകാര്യത പ്രധാനം; ഡാറ്റാ കൈമാറ്റ കരാറില് സര്‍ക്കാരിനോട് ചോദ്യങ്ങളുമായി ഹൈക്കോടതി


ആള്‍ട്ടോ 800 വില്‍പ്പന ലക്ഷം കടന്നു\nകാര് വിപണിയില് ഡിസ്‌കൗണ്ട് മേള\nWednesday 27th March 2013 12:04pm\nWednesday 27th March 2013 11:56am\nമാരുതി ആള്‍ട്ടോ 800 ന് നാലു മാസം കൊണ്ട് ഒരു ലക്ഷം യൂണിറ്റ് വില്‍പ്പന. പുറത്തിറങ്ങിയതു മുതല് മികച്ച വില്‍പ്പന നേടിയ കാറിന് എ സെഗ്മെന്റില് ഹ്യുണ്ടായി ഇയോണ് പുലര്‍ത്തിയ ആധിപത്യം തകര്‍ത്തെറിയാന് കഴിഞ്ഞു.\nഎതിരാളിയായ ഇയോണിന്റെയത്ര രൂപഭംഗി ആള്‍ട്ടോ 800 ന് ഇല്ലെന്ന് പരക്കെ അഭിപ്രായമുള്ള സാഹചര്യത്തില് ഈ വിജയത്തിനു മാറ്റു കൂടും.\nലീറ്ററിന് 22.74 കിമീ എന്ന തകര്‍പ്പന് ഇന്ധനക്ഷമതയാണ് ആള്‍ട്ടോ 800 നെ ജനപ്രിയമാക്കുന്നത്. പിന്നെ മാരുതി ബ്രാന്‍ഡിലുള്ള വിശ്വാസവും.\nപരിഷ്‌കരിച്ച 796 സിസി , മൂന്നു സിലിണ്ടര് , എഫ് 8 പെട്രോള് എന്‍ജിന് ഉപയോഗിക്കുന്ന കാറിന് 47.5 ബിഎച്ച്പിയാണ് കരുത്ത്. അഞ്ചു സ്പീഡ് മാനുവല് ടൈപ്പാണ് ഗീയര് ബോക്‌സ്.\nമൂന്നു വകഭേദങ്ങളുള്ള ആള്‍ട്ടോ 800 ന്റെ കൊച്ചി എക്‌സ് ഷോറൂം വില 2.53 ലക്ഷം രൂപയില് ആരംഭിക്കുന്നു. കഴിഞ്ഞ ഒക്ടോബര് പകുതിയോടെയാണ് ആള്‍ട്ടോയുടെ പുതിയ തലമുറയായ ആള്‍ട്ടോ 800 വിപണിയിലെത്തിയത്.\nMaruthi Alto 800


മനം മയക്കും ഡിസയർ | പോപ്പുലർ മാരുതി, കേരള , തമിഴ് നാട്\nമനം മയക്കും ഡിസയർ\nഇന്ത്യയിൽ ഏറ്റവും അധികം വിൽക്കപ്പെടുന്ന കാർ. പ്രതിമാസം 15000 മുതൽ 18000 വരെ പുതിയ ഡിസയർ നിരത്തിലിറങ്ങുന്നു. 2008 മുതൽ ആകെ 15 ലക്ഷത്തോളം കാറുകൾ വിറ്റു കഴിഞ്ഞിരിക്കുന്നു. ഡിസയറിന്റെ മികവ് വിളിച്ചോതാൻ ഈ വിവരങ്ങൾ ധാരാളം.\nതുടക്കത്തിൽ സ്വിഫ്റ്റിന്റെ രൂപാന്തരമായ വന്ന സെഡാൻ പിന്നീട് വീണ്ടും ഒരു പരിവർത്തനം പൂണ്ടു4മീറ്ററിൽ താഴെ മാത്രം നീളമുള്ള ഒതുക്കം കൈവരിച്ചതോടെയാണ് ഡിസയർ ജനഹൃദയങ്ങളിൽ കുടിയേറിയത് .\n2017 ൽ ന്യൂജൻ രൂപത്തിൽ ന്യൂ ഡിസയർ എത്തുമ്പോൾ പ്ലാറ്റഫോം ഉൾപ്പടെ കാതലായ മാറ്റങ്ങളാണ് ഉൾക്കൊള്ളിച്ചിരിക്കുന്നത്. ലൈറ്റ് വെയിറ്റ് പ്ലാറ്റ്ഫോം, കുറഞ്ഞ ഭാരം,ഉയരത്തിൽ നേരിയ കുറവ്, വർദ്ധിച്ച വീതി, വീൽബേസ്, ബൂട്ടസ്പേസ്, മൈലയ്ജ്, പുതുമയാർന്ന മുൻവശം, വ്യത്യസ്ത ഡീസൈനിലുള്ള അലോയ് വീൽ – ഇവയെല്ലാം ഒത്തുചേർന്നപ്പോൾ 2017ലെ ന്യൂ ഡിസയർ ഏവരുടെയും മനം മയക്കും കാറായി മാറി. 2017 ഡിസയറിന്റെ എല്ലാ വേരിയന്റുകളിലും2എയർബാഗ്, എബിഎസ്, ഇബിഡി എന്നീ സവിശേഷതകൾ, സുരക്ഷക്ക് മാരുതി നൽകുന്ന മുൻതൂക്കം അടിവരയിടുന്നു.\nന്യൂ ഡിസയറിന്റെ ഉൾവശമാണ് യഥാർത്ഥത്തിൽ മാരുതിയുടെ ന്യൂജൻ ട്രെൻഡ് പ്രകടമാക്കുന്നത്. സ്പോർട്ടി ഫ്ലാറ്റ് ബോട്ടം സ്റ്റിയറിങ് വീൽ, ഇതിൽ ലെതർ കവറിങ്ങും, വുഡ് ഫിനിഷും, ടിൽറ്റബിൾ സ്റ്റീയറിങ്, ഉയരം കൂട്ടാവുന്ന ഡ്രൈവർ സീറ്റ്, ഒതുക്കത്തിൽ വുഡ് ടച്ചുള്ള ഡാഷ്, കൂടിയ ലെഗ്റൂം, ലേറ്റസ്റ്റ് ഇൻഫോടെയ്ൻമെൻറ് സിസ്റ്റം – എല്ലാം ക്രിയാത്മകമായി സംയോജിപ്പിച്ചിരിക്കുന്നു.\nഅനായാസ ഡ്രൈവബിലിറ്റി എന്ന് ഓടിച്ചവരുടെ സാക്ഷ്യം. പെട്രോളിന് 22 കിമീ. യും, ഡീസലിന് 28.4 കിമീ. യും മൈലേജ്. സ്റ്റൈലിങ്ങും, പെർഫോർമെൻസും – രണ്ടും ഒരുപോലെ മികവുറ്റതാക്കി 2017 ന്യൂ ഡിസയർ ഡ്രൈവിങ്ങിന്റെ പുതുയുഗം പ്രഖ്യാപിച്ചിരിക്കുന്നു.\nഅംഗീകൃത മാരുതി ഡീലർ എന്ന നിലയിൽ 35 വർഷത്തെ സേവന പാരമ്പര്യമുള്ള പോപ്പുലർ വെഹിക്കിൾസ് ആൻഡ് സർവീസസിൽ നിന്നും ന്യൂ ഡിസയറിന്റെ ടെസ്റ്റ് നടത്താവുന്നതാണ്. കൂടാതെ, വളരെ വേഗത്തിലും, കാര്യക്ഷമതയോടെയുമുള്ള മികച്ച സേവനവും പോപ്പുലറിന്റെ മുഖമുദ്രയാണ്.


icmr sero survey ഐസിഎംആര് സര്‍വേ പ്രകാരം സംസ്ഥാനത്തെ കൊവിഡ് വ്യാപനം ദേശീയ ശരാശരിയേക്കാള് കുറഞ്ഞ നിരക്കില്\nഐസിഎംആര് സര്‍വേ പ്രകാരം സംസ്ഥാനത്തെ കൊവിഡ് വ്യാപനം ദേശീയ ശരാശരിയേക്കാള് കുറഞ്ഞ നിരക്കില്\nഐസിഎംആര് സര്‍വേ പ്രകാരം സംസ്ഥാനത്തെ കൊവിഡ് വ്യാപനം ദേശീയ ശരാശരിയേക്കാള് കുറഞ്ഞ നിരക്കിലാണെന്ന് മുഖ്യമന്ത്രി പിണറായി വിജയന്. സമൂഹത്തില് എത്ര ശതമാനം ആളുകള്‍ക്ക് രോഗം വന്നുപോയിട്ടുണ്ടാകാം എന്ന് കണ്ടെത്തുന്നതിനായി ഓഗസ്റ്റില് ഐസിഎംആര് നടത്തിയെ സെറോ സര്‍വേ പ്രകാരം കേരളത്തില് 0.8 ശതമാനം ആളുകള്‍ക്കാണ് കൊവിഡ് വന്നുപോയതായി കണ്ടെത്തിയത്. ദേശീയ തലത്തില് അതേ പഠനം കണ്ടെത്തിയത് 6.6 ശതമാനം ആളുകള്‍ക്ക് രോഗം വന്നുപോയെന്നാണെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\nമെയ് മാസത്തില് നടത്തിയ സെറോ സര്‍വേ പ്രകാരം 0.73 ശതമാനമായിരുന്നു ദേശീയ തലത്തില് കൊവിഡ് വ്യാപനം. അത് ഇപ്പോള് 6.6 ശതമാനമായി, ഏകദേശം ഒന്‍പത് ഇരട്ടിയായി ഉയര്‍ന്നു. എന്നാല് കേരളത്തില് അത് 0.33 ശതമാനത്തില് നിന്നും 0.8 ശതമാനമായി. ഏകദേശം 2.4 ഇരട്ടി. ഈ രീതിയിലാണ് ഉയര്‍ന്നത്. ദേശീയ ജനസാന്ദ്രതയുടെ ഇരട്ടിയോളം ജനസാന്ദ്രതയുള്ള സംസ്ഥാനമാണ് കേരളമെന്ന് ഓര്‍ക്കുമ്പോഴാണ് ഈ വ്യത്യാസം എത്രമാത്രം പ്രധാനമാണെന്ന് മനസിലാവുക.\nവയോജനങ്ങളുടെ ജനസംഖ്യാനുപാതവും കൂടുതലുള്ള സംസ്ഥാനമാണ് കേരളം. ഏറ്റവും കൂടുതല് പ്രവാസികള് വന്ന സംസ്ഥാനമാണ് നമ്മുടേത്. നഗര, ഗ്രാമഭേദം ഏറ്റവും കുറവുള്ള സംസ്ഥാനവും കേരളമാണ്. ഇതൊക്കെ കൊവിഡ് വ്യാപനത്തിന് അനുകൂല ഘടകമാണ്. എന്നിട്ടും രോഗവ്യാപനം ദേശീയ ശരാശരിയേക്കാള് ഗണ്യമായ തോതില് കുറഞ്ഞ നിരക്കില് പിടിച്ചുനിര്‍ത്താന് ഇതുവരെ സാധിച്ചുവെന്നാണ് പഠനം വ്യക്തമാക്കുന്നത്. രോഗവ്യാപനം തടയുന്നതിനായി നടത്തിയ പ്രവര്‍ത്തനങ്ങള് വെറുതെയായില്ലെന്ന് ഇതിലൂടെ മനസിലാക്കാം.\nഎല്ലാവര്‍ക്കും രോഗം വരുമെന്ന നിലയില് പ്രചരിപ്പിക്കുന്ന ധാരണ തെറ്റാണെന്ന് ഈ പഠനം തെളിയിക്കുന്നുണ്ട്. 0.8 ശതമാനം ആളുകളില് മാത്രമാണ് രോഗം വന്നുപോയത്. നമ്മുടെ ആരോഗ്യ പ്രതിരോധ സംവിധാനങ്ങളുടെ മികവു കൂടി ഈ പഠനം ചൂണ്ടിക്കാണിക്കുന്നുണ്ട്. ഈ പഠന പ്രകാരം ഒരു കേസിന് ആനുപാതികമായി 10 എണ്ണമാണ് കണ്ടെത്താതെ പോകുന്ന കേസുകള്. എന്നാല് ദേശീയ തലത്തില് അത് 100 ന് മുകളിലാണ്. നമ്മുടെ പ്രതിരോധ സംവിധാനങ്ങളുടെയും ആരോഗ്യ പ്രവര്‍ത്തകരുടെയും മികവും ആത്മാര്‍ത്ഥതയുമാണ് ഈ വ്യത്യാസത്തിന് കാരണമെന്നും മുഖ്യമന്ത്രി പറഞ്ഞു.\nStory Highlights – icmr sero survey


പ്രധാന വാർത്തകൾ – Christian Express News\n🧑🏻💻ക്രിസ്ത്യൻ എക്സ്പ്രസ്സ് ന്യൂസ് 👩🏻💻2021 ജനുവരി9| 1196 | ധനു 25 | ശനി\n🔳പുതിയ കാർഷിക നിയമങ്ങൾ പിൻവലിക്കണമെന്ന് ആവശ്യപ്പെട്ട് സമരം ചെയ്യുന്ന കർഷകരുമായി കേന്ദ്ര സർക്കാർ നടത്തിയ എട്ടാംവട്ട ചർച്ചയും പരാജയം. ജനുവരി 15 ന് വീണ്ടും ചർച്ച നടത്തുമെന്ന് സർക്കാർ വ്യക്തമാക്കി. കാർഷിക നിയമങ്ങൾ പിൻവലിക്കാതെ പ്രക്ഷോഭം അവസാനിപ്പിക്കില്ലെന്ന നിലപാട് എട്ടാംവട്ട ചർച്ചയിലും കർഷക സംഘടനകൾ ആവർത്തിച്ചു. ഘർ വാപ്പസി (വീട്ടിലേക്കുള്ള മടക്കം) ലോ വാപ്പസി (നിയമങ്ങൾ പിൻവലിച്ചതിന്) ക്ക് ശേഷം മാത്രമായിരിക്കുമെന്ന് കർഷക നേതാക്കൾ വ്യക്തമാക്കി. എന്നാൽ മൂന്ന് നിയമങ്ങളും പിൻവലിക്കണമെന്ന ആവശ്യം കേന്ദ്ര സർക്കാർ തള്ളി.\n🔳നിയമം പിൻവലിക്കുന്ന കാര്യത്തിൽ നിലപാട് വ്യക്തമാകാതെ സംസാരിക്കില്ലെന്ന് വ്യക്തമാക്കി കർഷകർ ചർച്ചയിൽ മൗനവ്രതം പാലിച്ചു. നിയമം പിൻവലിച്ചാൽ മാത്രം തിരിച്ചു പോകുമെന്ന പ്ലക്കാർഡുകളടക്കം ഉയർത്തിയാണ് ചർച്ചയ്ക്കെത്തിയ കർഷക നേതാക്കൾ പ്രതിഷേധിച്ചത്. ജനുവരി 15ന് നടക്കുന്ന ചർച്ചയിൽ പങ്കെടുക്കണമോ എന്ന കാര്യം പതിനൊന്നിന് നടക്കുന്ന കർഷകരുടെ യോഗത്തിൽ തീരുമാനിക്കുമെന്ന് കിസാൻ സഭ നേതാവ് ഹനൻ മൊല്ല.\n🔳കോവിഡ് വാക്‌സിൻ വിതരണവുമായി ബന്ധപ്പെട്ട് പ്രധാനമന്ത്രി നരേന്ദ്ര മോദി സംസ്ഥാന മുഖ്യമന്ത്രിമാരുമായി ചർച്ച നടത്തും. തിങ്കളാഴ്ച വൈകുന്നേരം നാലുമണിക്ക് ഓൺലൈനായിട്ടാണ് ചർച്ച.\n🔳കേന്ദ്ര ഏജൻസികളുടെ നീക്കത്തിൽ സ്പീക്കറെ പ്രതിരോധിച്ച് സി.പി.എം സംസ്ഥാന സെക്രട്ടറി എ വിജയരാഘവൻ. നിയമസഭാ തിരഞ്ഞെടുപ്പ് ലക്ഷ്യമിട്ടുള്ള നാടകമാണ് അന്വേഷണ ഏജൻസികൾ നടത്തുന്നതെന്ന് വിജയരാഘവൻ പറഞ്ഞു. സംസ്ഥാനത്ത് സമാന്തര ഭരണം സ്ഥാപിക്കാൻ കേന്ദ്ര ഏജൻസികൾ ശ്രമിക്കുന്നതായും വിജയരാഘവൻ ആരോപിച്ചു.\n🔳സി.എ.ജി. റിപ്പോർട്ട് ചോർത്തിയെന്ന പരാതിയിൽ ധനമന്ത്രി തോമസ് ഐസക്കിന് നിയമസഭാസമിതിയുടെ ക്ലീൻ ചിറ്റ് എന്ന് സൂചന. തോമസ് ഐസക്ക് നിയമലംഘനം നടത്തിയിട്ടില്ലെന്നാണ് നിയമസഭാസമിതിയുടെ പ്രാഥമിക വിലയിരുത്തൽ. അന്തിമ റിപ്പോർട്ട് തയ്യാറാക്കാൻ സമിതി ബുധനാഴ്ച വീണ്ടും യോഗം ചേരും.\n🔳നിയമസഭാ സ്പീക്കർ പി ശ്രീരാമകൃഷ്ണന്റെ അസിസ്റ്റന്റ് പ്രൈവറ്റ് സെക്രട്ടറി കെ. അയ്യപ്പനെ കസ്റ്റംസ് ഒമ്പത് മണിക്കൂറിലധികം ചോദ്യംചെയ്തശേഷം വിട്ടയച്ചു. ഏഴ് മണിക്കുശേഷം ചോദ്യംചെയ്യൽ പൂർത്തിയായതിനെ തുടർന്ന് അയ്യപ്പനെ കസ്റ്റംസിന്റെ വാഹനത്തിലാണ് പുറത്തേക്ക് കൊണ്ടുപോയത്.\n🔳നടിയെ ആക്രമിച്ച കേസിലെ മാപ്പുസാക്ഷി വിപിൻ ലാൽ ജാമ്യം എടുക്കാതെ എങ്ങനെ ജയിൽ മോചിതനായെന്ന് വിചാരണ കോടതി. സംഭവത്തിൽ അപൂർണമായ റിപ്പോർട്ട് നൽകിയ വിയ്യൂർ ജയിൽ സൂപ്രണ്ടിനെ കോടതി വിളിച്ചുവരുത്തി ശകാരിച്ചു.\n🔳വൈറ്റില മേൽപ്പാലം ഉദ്ഘാടനത്തിന് കാലതാമസം ഉണ്ടായിട്ടില്ലെന്ന് പൊതുമരാമത്ത് വകുപ്പുമന്ത്രി ജി. സുധാകരൻ. പാലാരിവട്ടം ആവർത്തിക്കാനുള്ള ശ്രമമാണ് മേൽപ്പാലം അനധികൃതമായി തുറന്നുകൊടുത്തതിലൂടെ നടത്തിയതെന്നും അദ്ദേഹം പറഞ്ഞു.\n🔳കേരളത്തിൽ ഇന്നലെ 59,569 സാമ്പിളുകൾ പരിശോധിച്ചതിൽ 5142 പേർക്ക് കോവിഡ്-19 സ്ഥിരീകരിച്ചു. കഴിഞ്ഞ ദിവസങ്ങളിലുണ്ടായ 23 മരണങ്ങളാണ് കൊവിഡ് മൂലമാണെന്ന് ഇന്നലെ സ്ഥിരീകരിച്ചത്. ഇതോടെ ആകെ മരണം 3257 ആയി. ഇന്നലെ രോഗം സ്ഥിരീകരിച്ചവരിൽ 88 പേർ സംസ്ഥാനത്തിന് പുറത്ത് നിന്നും വന്നവരാണ്. 4563 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 424 പേരുടെ സമ്പർക്ക ഉറവിടം വ്യക്തമല്ല. 67 ആരോഗ്യ പ്രവർത്തകർക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 5325 പേരുടെ പരിശോധനാഫലം നെഗറ്റീവ് ആയി. ഇതോടെ 64,236 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\n🔳കോവിഡ് ബാധിച്ചവരുടെ ജില്ല തിരിച്ചുള്ള വിവരങ്ങൾ : എറണാകുളം 708, തൃശൂർ 500, കോഴിക്കോട് 469, കോട്ടയം 462, പത്തനംതിട്ട 433, മലപ്പുറം 419, കൊല്ലം 377, ആലപ്പുഴ 341, തിരുവനന്തപുരം 313, ഇടുക്കി 301, പാലക്കാട് 267, കണ്ണൂർ 249, വയനാട് 238, കാസർകോട് 65.\n🔳സംസ്ഥാനത്ത് ഇന്നലെ3പുതിയ ഹോട്ട് സ്‌പോട്ടുകൾ. ഇന്നലെ9പ്രദേശങ്ങളെ ഹോട്ട് സ്‌പോട്ടിൽ നിന്നും ഒഴിവാക്കി. ഇതോടെ നിലവിൽ ആകെ 440 ഹോട്ട് സ്‌പോട്ടുകൾ.\n🔳കോവിഡിന്റെ പശ്ചാത്തലത്തിൽ അടച്ചിരുന്ന സംസ്ഥാനത്തെ സ്പാകളും ആയുർവേദ റിസോർട്ടുകളും തുറന്നുപ്രവർത്തിക്കാൻ സർക്കാർ അനുമതി. കോവിഡ് നിയന്ത്രണ ചട്ടങ്ങൾ പൂർണമായും പാലിച്ചുകൊണ്ടായിരിക്കണം ഇത്തരം സ്ഥാപനങ്ങൾ തുറന്നു പ്രവർത്തിക്കേണ്ടതെന്ന് ടൂറിസം വകുപ്പ് മന്ത്രി കടകംപള്ളി സുരേന്ദ്രൻ.\nകർണാടകയിൽ ആരാധന നടത്തുന്നതിൽ ക്രിസ്ത്യാനികളെ ഉദ്യോഗസ്ഥർ വിലക്കുന്നു..\nമതപരിവർത്തനത്തിന് വിസമ്മതിച്ച ക്രിസ്ത്യൻ സഹോദരികളെ പാക്കിസ്ഥാനിൽ പീഡിപ്പിച്ച് കൊലപ്പെടുത്തി\nഒമിക്രോൺ: നിയന്ത്രണം കടുപ്പിച്ച് രാജ്യങ്ങൾ, വീണ്ടും യാത്രാവിലക്ക്.\nഒമിക്രോൺ ജലദോഷമോ ചെറിയ പനിയോ പോലെ ആവാം; മാരകാവസ്ഥ…


തിരുവനന്തപുരം: കോഴിക്കോട് കുന്ദമംഗലത്തെ ബ്ലോക്ക് പഞ്ചായത്ത് പ്രസിഡന്റായ രമ്യ ഹരിദാസിനെ ആലത്തൂര് മണ്ഡലത്തിലെ കോണ്‍ഗ്രസ് സ്ഥാനാര്‍ഥിയായി ഉറപ്പിക്കുമ്പോള് അത് കഴിവിനുള്ള അംഗീകാരം കൂടിയാണ്. സീറ്റുണ്ടോ എന്ന് ഉറപ്പിക്കുന്നതിന് മുന്നേ തന്നെ പ്രചരണത്തിന് ഇറങ്ങിയിരിക്കുകയാണ് ഇവര്. സീറ്റ് കിട്ടിയാല് സന്തോഷം ഇല്ലെങ്കില് പരിഭവമില്ല എന്ന നിലപാടിലാണ് രമ്യ.\nരാഹുല് ഗാന്ധിയുടെ നേതൃത്വത്തില് ആറുവര്‍ഷം മുന്‍പ് ഡല്‍ഹിയില് നടന്ന ടാലന്റ് ഹണ്ടായിരുന്നു രമ്യയുടെ ജീവിതം മാറ്റിമറിച്ചത്. നാലുദിവസമായി നടന്ന ടാലന്റ് ഹണ്ടില് നിലപാടുകളും അഭിപ്രായങ്ങളും വ്യക്തമാക്കി രമ്യ തിളങ്ങിയപ്പോള് രാഹുല് അവരിലെ നേതൃപാടവം തിരിച്ചറിഞ്ഞു. അതുകൊണ്ടുതന്നെ രാഹുല് കണ്ടെത്തിയ നേതാവ് എന്ന തലക്കെട്ടിലാകും രമ്യ വരുംനാളുകളില് കോണ്‍ഗ്രസില് ഇടമുറപ്പിക്കുക.\nകെ.എസ്.യുവിലൂടെയാണ് തന്റെ രാഷ്ട്രീയപ്രവര്‍ത്തനം തുടങ്ങിയത്. പിന്നീട് ഗാന്ധിയന് സംഘടനയായ ഏകതാപരിഷത്തിന്റെ മുഖ്യപ്രവര്‍ത്തകയായി. ഏകതാപരിഷത്ത് നടത്തിയ ആദിവാസി ദളിത് സമരങ്ങളില് സജീവമായി പങ്കെടുത്തു. 2012ല് ജപ്പാനില് നടന്ന ലോകയുവജന സമ്മേളനത്തില് പങ്കെടുത്തു. 2015 മുതല് കുന്ദമംഗലം ബ്ലോക്ക് പഞ്ചായത്ത് പ്രസിഡന്റാണ് ദിവ്യ. ഇപ്പോള് യൂത്ത് കോണ്‍ഗ്രസിന്റെ അഖിലേന്ത്യാ കോഓര്‍ഡിനേറ്റര്‍മാരില് ഒരാളാണ്.\nയുഡി‌എഫ് സ്ഥാനാര്‍ത്ഥി രമ്യ ഹരിദാസിനെ എല്‍ഡി‌എഫ് കണ്‍വീനര് വിജയരാഘവന് അധിക്ഷേപിച്ചെന്ന് പരാതി


ഇ. ശ്രീധരനെ ഉള്‍പ്പെടുത്തിയെന്ന കുമ്മനത്തിന്റെ പ്രഖ്യാപനം; അല്‍പ്പത്തരമെന്ന് കടകംപള്ളി – Chandrika Daily\nBy chandrika Thursday June 15, 2017 11:18 am\nഇ. ശ്രീധരനെ ഉള്‍പ്പെടുത്തിയെന്ന കുമ്മനത്തിന്റെ പ്രഖ്യാപനം; അല്‍പ്പത്തരമെന്ന് കടകംപള്ളി\nതിരുവനന്തപുരം: കൊച്ചി മോട്രോ ഉദ്ഘാടനവേദിയില് ഇ.ശ്രീധരനെ ഉള്‍പ്പെടുത്തിയെന്ന പ്രഖ്യാപനം നടത്തിയ ബി.ജെ.പി അധ്യക്ഷന് കുമ്മനം രാജശേഖരനെതിരെ മന്ത്രി കടകംപള്ളി സുരേന്ദ്രന്. കുമ്മനത്തിന്റെ പ്രഖ്യാപനം അല്‍പ്പത്തരമാണെന്ന് മന്ത്രി പറഞ്ഞു….\nതിരുവനന്തപുരം: കൊച്ചി മോട്രോ ഉദ്ഘാടനവേദിയില് ഇ.ശ്രീധരനെ ഉള്‍പ്പെടുത്തിയെന്ന പ്രഖ്യാപനം നടത്തിയ ബി.ജെ.പി അധ്യക്ഷന് കുമ്മനം രാജശേഖരനെതിരെ മന്ത്രി കടകംപള്ളി സുരേന്ദ്രന്. കുമ്മനത്തിന്റെ പ്രഖ്യാപനം അല്‍പ്പത്തരമാണെന്ന് മന്ത്രി പറഞ്ഞു.\nമുഖ്യമന്ത്രിയുടെ കത്തിന്റെ അടിസ്ഥാനത്തിലാണ് പ്രധാനമന്ത്രിയുടെ ഓഫീസ് പ്രതിപക്ഷനേതാവിനേയും ഇ. ശ്രീധരനേയും ഉദ്ഘാടനവേദിയില് ഉള്‍പ്പെടുത്താന് തീരുമാനിച്ചത്. ഇത് മുഖ്യമന്ത്രി അറിയിക്കുന്നതിന് മുമ്പുതന്നെ കുമ്മനം പറഞ്ഞത് അല്‍പ്പത്തരമാണ്. പൊന്നുരുക്കുന്നിടത്ത് പൂച്ചക്കെന്ത് കാര്യം എന്നും കുമ്മനത്തെ കടകംപള്ളി പരിഹസിച്ചു.\nശനിയാഴ്ച്ച നടക്കുന്ന മെട്രോ ഉദ്ഘാടനവേദിയില് നിന്നും രമേഷ് ചെന്നിത്തലയേയും ഇ. ശ്രീധരനേയും ഒഴിവാക്കിയ നടപടി വിവാദങ്ങള്‍ക്ക് വഴിവെച്ചിരുന്നു. പിന്നീട് ഉള്‍പ്പെടുത്തണമെന്ന ആവശ്യവുമായി മുഖ്യമന്ത്രി കത്തയക്കുകയായിരുന്നു. പിന്നീട് വേദിയില് സ്ഥാനം ലഭിച്ചുവെന്ന വാര്‍ത്ത മുഖ്യമന്ത്രിക്കു മുമ്പ് കുമ്മനം പത്രസമ്മേളനം വിളിച്ച് അറിയിക്കുകയായിരുന്നു.\nCategories: Culture, More, Views Tags: kadakam palli surendran, KOchi Metro


വീട് വെള്ളത്തില് മുങ്ങിയെങ്കിലും ദുരിതാശ്വാസ പ്രവര്‍ത്തനത്തില് സജീവമാകാന് വേറിട്ട വഴിയില് ചിത്രകാരന്\nസ്വന്തം വീട്ടിലും വെള്ളം കയറിയതിന് പിന്നാലെയാണ് ചിത്രകാരനായ സിപിന്‍റെ തീരുമാനം. തന്‍റെ ചിത്രങ്ങള് വിറ്റ് കിട്ടുന്നതില് അറുപത് ശതമാനം മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കാനാണ് സിപിന്‍റെ തീരുമാനം.\nThrissur, First Published Aug 18, 2019, 7:47 PM IST\nതൃശ്ശൂര്: പ്രളയക്കെടുതിയില് വലയുന്നവരെ സഹായിക്കാന് വേറിട്ട പദ്ധതിയുമായി ചിത്രകാരന് സിപിന് വത്സന്. കഴിഞ്ഞ വര്‍ഷത്തെ പ്രളയത്തിലും ഈ വര്‍ഷത്തിലെ പ്രളയത്തിലും സ്വന്തം വീട്ടിലും വെള്ളം കയറിയതിന് പിന്നാലെയാണ് സിപിന്‍റെ തീരുമാനം. തന്‍റെ ചിത്രങ്ങള് വിറ്റ് കിട്ടുന്നതില് അറുപത് ശതമാനം മുഖ്യമന്ത്രിയുടെ ദുരിതാശ്വാസ നിധിയിലേക്ക് നല്‍കാനാണ് സിപിന്‍റെ തീരുമാനം.\nകഴിഞ്ഞ വര്‍ഷത്തെ പ്രളയത്തിന്റെ ഹാങ്ങോവര് മാറിയിട്ടില്ല. ഈ വര്‍ഷവും വീട് വെള്ളത്തില് മുങ്ങിയാണ് കിടക്കുന്നത്. ഇതെല്ലാം ഞാനും നിങ്ങളും ചേര്‍ന്ന് വരുത്തി തീര്‍ത്ത അവസ്ഥയാണെന്ന് നല്ല ബോധ്യമുള്ളതിനാല് സംഭവിച്ച നഷ്ടങ്ങള് സഹിക്കുന്നുവെന്ന് ചിത്രങ്ങള് വില്‍ക്കാനുള്ള തീരുമാനം അറിയിച്ചുകൊണ്ടുള്ള കുറിപ്പില് സിപിന് വ്യക്തമാക്കുന്നു. മഴയില് വെള്ളം കയറിയതിനാല് താനും കുടുംബവും മറ്റൊരിടത്താണെന്ന് സിപിന് പറയുന്നു.\nവേറിട്ട മാര്‍ഗങ്ങളിലൂടെ നിരവധിയാളുകളാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യുന്നത്. പിഞ്ചു മകന്‍റെ കാന്‍സര് ചികിത്സയ്ക്കായി സ്വരൂപിച്ച പണം ദുരിതാശ്വാസത്തിനായി നല്‍കി അടൂര് സ്വദേശി അനസ് വാര്‍ത്തയില് നിറഞ്ഞിരുന്നു.\nLast Updated Aug 18, 2019, 7:46 PM IST


മോര് വെറുമൊരു പാനീയം മാത്രമല്ല ഏതൊക്കെ രോഗങ്ങൾക്ക് മോര് ഔഷധഗുണം ചെയ്യുമെന്ന് അറിയാം | ViralKerala.in\nHome Viral മോര് വെറുമൊരു പാനീയം മാത്രമല്ല ഏതൊക്കെ രോഗങ്ങൾക്ക് മോര് ഔഷധഗുണം ചെയ്യുമെന്ന് അറിയാം\nമോര് വെറുമൊരു പാനീയം മാത്രമല്ല ഏതൊക്കെ രോഗങ്ങൾക്ക് മോര് ഔഷധഗുണം ചെയ്യുമെന്ന് അറിയാം\nവേനലിൽ ശരീരം തണുപ്പിക്കാൻ മോരിനോളം മികച്ച ഒരു പാനീയം വേറെയില്ല.\nപശുവിൻ പാൽ ഉറച്ചുണ്ടാക്കുന്ന തൈര് ഉടച്ച് വെണ്ണ നീക്കി ഉണ്ടാക്കുന്ന മോര് ആരോഗ്യഗുണങ്ങളുടെ കലവറയാണ്. മോര് വെള്ളം ചേർത്ത് നീട്ടി അതിൽ അൽപം ഇഞ്ചിയും കറിവേപ്പിലയും പച്ചമുളകും നാരകത്തിലയും ഇട്ട് പാകത്തിന് ഉപ്പു ചേർത്തുണ്ടാക്കുന്ന സംഭാരത്തിന് പകരം വയ്ക്കാൻ മറ്റൊരു പാനീയങ്ങൾക്കും ആവില്ല. മോരിനെ നമുക്ക് ഒരു സമ്പൂർണാഹാരം എന്നു വിളിക്കാം. കാരണം ശരീരത്തിനാവശ്യമായ എല്ലാ പോഷകങ്ങളും മോരിൽ ഉണ്ട്.\nപ്രോട്ടീൻ, കാർബോഹൈഡ്രേറ്റ്, ജീവകങ്ങൾ, ലിപ്പിഡുകൾ, എൻസൈമുകൾ എല്ലാം ഇതിലുണ്ട്. മോരിൽ 90 ശതമാനത്തോളം വെള്ളമാണ്. അതുകൊണ്ടുതന്നെ ശരീരത്തിൽ ജലാംശം നിലനിർത്താൻ സഹായിക്കും. മറ്റേതൊരു പാനീയത്തെക്കാളും വെറും വെള്ളത്തെക്കാളും മികച്ചതു മോര് കുടിക്കുന്നതുതന്നെ.\n* ദഹനം സുഗമമാക്കാന് മോര് സഹായിക്കും. സദ്യയ്ക്ക് മോര് വിളമ്പുന്നതും ഈ ഉദ്ദേശത്തോടെയാണ്.\n* വിശപ്പില്ലായ്മയ്ക്ക് മോര് നല്ലൊരു പ്രതിവിധിയാണ്. മോരിൽ ബി കോംപ്ലക്സ് വൈറ്റമിനുകളും ജീവകം ഡിയും ഉണ്ട്. ക്ഷീണവും വിളർച്ചയും അകറ്റാൻ മികച്ചത്. രോഗപ്രതിരോധ ശക്തി മെച്ചപ്പെടുത്തുന്നു. അണുബാധകൾ അകറ്റുന്നു.\n*കാൽസ്യം ധാരാളം അടങ്ങിയതിനാൽ എല്ലുകളുടെയും പല്ലുകളുടെയും ആരോഗ്യത്തിനുത്തമം. ഓസ്റ്റിയോപൊറോസിസ് തടയുന്നു. കുട്ടികൾക്ക് ദിവസവും മോര് കുടിക്കാൻ കൊടുക്കുന്നത് നല്ലതാണ്.\n*ഭക്ഷണത്തെ ഊർജ്ജമാക്കി മാറ്റാൻ സഹായിക്കുന്നു. റൈബോഫ്ലേവിൻ മോരിൽ ഉണ്ട്. ഹോർമോണുകളുടെ ഉൽപ്പാദനത്തിനും ദഹനത്തിനും സഹായകം. കരളിന്റെ പ്രവർത്തനത്തിനു സഹായിക്കുന്നു. ശരീരത്തിലെ വിഷാംശങ്ങളെ നീക്കുന്നു.\n*കൊളസ്ട്രോൾ കുറയ്ക്കാനും രക്തസമ്മർദം കുറയ്ക്കാനും മോരിലടങ്ങിയ ബയോ ആക്ടീവ് പ്രോട്ടീനുകൾ സഹായിക്കും.\n*ദഹനപ്രശ്നങ്ങൾക്കെല്ലാം പരിഹാരമേകുന്നു. അസിഡിറ്റി അകറ്റാനും വയറെരിച്ചിൽ മാറ്റാനും മികച്ച പാനീയം. മലബന്ധം അകറ്റാനും സഹായിക്കും.\n*ശരീരഭാരം കുറയ്ക്കാൻ ആഗ്രഹിക്കുന്നവർക്കും മോര് ശീലമാക്കാം. വിശപ്പകറ്റാനും ശരീരത്തിനാവശ്യമായ പ്രോട്ടീനുകൾ, വൈറ്റമിനുകൾ, ധാതുക്കൾ, കാൽസ്യം, പൊട്ടാസ്യം, മഗ്നീഷ്യം ഇവയെല്ലാം ലഭിക്കാനും മോര് കുടിക്കുന്നതു പതിവാക്കാം.\n*പ്രോട്ടീൻ ധാരാളം ഉള്ളതിനാൽ പേശികളുടെ ആരോഗ്യം മെച്ചപ്പെടുത്തും. മസിൽ ഉണ്ടാകാൻ സഹായിക്കുമെന്നതിനാൽ ബോഡിബിൽഡർമാരുടെ മികച്ച ചോയ്സ് ആണ് മോര്. കാലറി കൂട്ടാതെ തന്നെ ശരീരത്തിനാവശ്യമായ ജീവകങ്ങൾ പ്രദാനം ചെയ്യുന്നു.\n*ശരീരത്തിലെ വിഷാംശങ്ങളെ നീക്കുന്നതിനാൽ ചർമത്തിന്റെ ആരോഗ്യത്തിനും സഹായകം. വെയിലുകൊണ്ട് കരുവാളിച്ചെങ്കിൽ അരക്കപ്പ് മോരിൽ അതേ അളവ് തക്കാളി നീര് ചേർത്ത് പുരട്ടിയാൽ മതി.\n*മോര് വായിൽ കവിൾക്കൊള്ളുന്നത് വാപ്പുണ്ണ് അകറ്റും.\n*ജലദോഷവും മൂക്കൊലിപ്പും മാറാൻ മോരിൽ ഇഞ്ചിയും വെളുത്തുള്ളിയും ചതച്ചത് ചേർത്ത് ദിവസം പലതവണ കുടിച്ചാൽ മതി.\n*പൊണ്ണത്തടിയും പ്രമേഹവും ഉള്ളവർക്കു പോലും ധൈര്യ മായി മോര് കുടിക്കാം. പ്രോബയോട്ടിക് ആയതിനാൽ മൂത്ര നാളിയിലെ അണുബാധയും വജൈനൽ ഇൻഫക്ഷനും തടയും. അൾസർ അകറ്റാനും നെഞ്ചെരിച്ചിൽ തടയാനും മോര് സഹായിക്കും.അനാരോഗ്യം ക്ഷണിച്ചു വരുത്തുന്ന നിറം കലർത്തിയ പാനീയങ്ങൾക്കും ലഘുഭക്ഷണങ്ങൾക്കും ജങ്ക് ഫുഡുകൾക്കും പകരം മോര് കുടിക്കുന്നത് ശീലമാക്കാം.\nPrevious articleകൂലിക്കാരന്റെ മകന് മുസ്തഫ ഇന്ന് 100 കോടിയുടെ ഉടമ നന്ദി പറയുന്നത് ദൈവത്തിനും പിന്നെ മാത്യു സാറിനും\nNext articleകെഎസ്ആർടിസിയിലെ അച്ഛൻ അന്നൊരു കലക്ടറെ കാട്ടിക്കൊടുത്തു; ഇപ്പോൾ കേരളം കയ്യടിക്കുന്ന കലക്ടർ


നീലീശ്വരം, എറണാകുളം - വിക്കിപീഡിയ\nഅസം‌പ്ഷൻ പള്ളി, നീലീശ്വരം\nCoordinates: 10°11′8.1″N 76°28′30.82″E / 10.185583°N 76.4752278°E / 10.185583; 76.4752278Coordinates: 10°11′8.1″N 76°28′30.82″E / 10.185583°N 76.4752278°E / 10.185583; 76.4752278\nകേരള സംസ്ഥാനത്ത് എറണാംകുളം ജില്ലയിലെ മലയാറ്റൂർ നീലീശ്വരം ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് നീലീശ്വരം. മലയാറ്റൂരിലെ സെൻറ് തോമസ് പള്ളിയിലേക്ക് പോകുന്ന വഴിയിലാണ് ഈ ഗ്രാമം സ്ഥിതിചെയ്യുന്നത്.\nഈ ഗ്രാമത്തിലെ പ്രധാന ജംഗ്ഷന് സമീപം പഞ്ചായത്ത് ഓഫീസ്, അസംപ്ഷൻ മൊണാസ്ട്രി പാരിഷ് ചർച്ച്, എസ്എൻ‌ഡി‌പി ബ്രാഞ്ച് ഓഫീസ്, എൽ‌പി സ്കൂൾ എന്നിവ സ്ഥിതിചെയ്യുന്നു. എസ്.എൻ.ഡി.പി ഹൈസ്ക്കൂൾ നീലീശ്വരം ഈ ഗ്രാമത്തിലെ ഏക ഹൈസ്ക്കൂളാണ്.\nനീലീശ്വരത്തിന്റെ കിഴക്കൻ അതിർത്തി പള്ളിപ്പേട്ട ജംഗ്ഷനാണ്. ഇവിടെനിന്ന് പെരിയാറിലേക്ക് ഒഴുകുന്ന ഒരു ചെറിയ അരുവിയുണ്ട്. ഈ അരുവിയുടെ ഓരത്തായി സ്ഥിതിചെയ്യുന്ന ഒരു പുരാതന സ്തംഭം പഴയ നാട്ടുരാജ്യങ്ങളായ തിരുവിതാംകൂറും കൊച്ചിയും തമ്മിലുള്ള അതിർത്തിയെ അടയാളപ്പെടുത്തുന്നു. പ്രദേശവാസികൾ ഈ സ്തംഭത്തെ കൊത്തി-കല്ല് എന്ന് വിളിക്കുന്നു. പള്ളിപ്പേട്ട ജംഗ്ഷനിൽ നിന്ന് തെക്കോട്ട് പള്ളിക്കടവിലേക്ക് നയിക്കുന്ന ഒരു പാതയുണ്ട്, ഇത് ചേരാനല്ലൂർ സെന്റ് സേവ്യേഴ്സ് പള്ളിയിലെത്തുന്നതിനുള്ള ഒരു ചെറിയ കടവാണ്. വടക്കോട്ട് തുടരുന്ന പാത ഒരു ഓടു ഫാക്ടറിയിലേക്ക് പോകുന്നു.\nഅടുത്തുള്ള ഗ്രാമങ്ങളായ കാലടിയേയും മലയാറ്റൂരിനെയും തമ്മിൽ ബന്ധിപ്പിക്കുന്ന പാതയുടെ മധ്യഭാഗമാണ് നീലീശ്വരം ജംഗ്ഷൻ. ഈ ജംഗ്ഷനിൽ നിന്ന് ജീവൻ കോൺവെന്റ്, ഹോനെ കോർണർ, വൈഎംഎ ജംഗ്ഷൻ എന്നിവയിലൂടെ വടക്കോട്ട് പോകുന്ന ഒരു പാതയുണ്ട്. ഈ പാത നടുവട്ടം എന്ന മറ്റൊരു ഗ്രാമത്തിലേക്ക് നയിക്കുന്നു.\n"https://ml.wikipedia.org/w/index.php?title=നീലീശ്വരം,_എറണാകുളം&oldid=3331029" എന്ന താളിൽനിന്ന് ശേഖരിച്ചത്


കോണ്‍ഗ്രസുമായി ഒരു സംസ്ഥാനത്തും സഖ്യമുണ്ടാകില്ല: മായാവതി\nകോണ്‍ഗ്രസുമായി ഒരു സംസ്ഥാനത്തും സഖ്യമുണ്ടാകില്ലെന്ന് ഉറപ്പിച്ച് ബി.എസ്.പി നേതാവ് മായാവതി. ബി.എസ്.പിയുടെ മുതിര്‍ന്ന നേതാക്കളുമായി രാവിലെ നടത്തിയ യോഗത്തിന് ശേഷം നിലപാട് വ്യക്തമാക്കുകയായരുന്നു അവര്. നേരത്തെ കോണ്‍ഗ്രസുമായി സഖ്യമുണ്ടാക്കിയപ്പോള് അത് പരാജയമായിരുന്നെന്നും കോണ്‍ഗ്രസ് അവരുടെ വോട്ടുകള് ബി.എസ്.പിക്ക് നല്‍കാന് തയ്യാറായില്ലെന്നും മായാവതി കുറ്റപ്പെടുത്തി.\nRead More: ഭീകരാക്രമണത്തിന്റെ പേരില് മോദി പരാജയങ്ങള് മറച്ചുവെക്കാന് ശ്രമിക്കുന്നു; മായാവതി\nകോണ്‍ഗ്രസുമായി സഖ്യമുണ്ടാക്കിയാല് പ്രത്യേകിച്ച് ഗുണമൊന്നും ഇല്ലെന്നാണ് പാര്‍ട്ടിയുടെ വിലയിരുത്തല്. മധ്യപ്രദേശ് രാജസ്ഥാന് ചത്തീസ്ഗഡ് തെരഞ്ഞെടുപ്പ് വേളയില് സീറ്റ് വിതരണവുമായി ബന്ധപ്പെട്ടും കോണ്‍ഗ്രസ് പരാജയമായിരുന്നെന്നും പറഞ്ഞു.\nകോണ്‍ഗ്രസിനെ ഒഴിവാക്കി എസ്.പി യും ബി.എസ്.പിയും ഒരുമിച്ച് മത്സരിക്കുമെന്ന് പ്രഖ്യാപിച്ചതിന് പിന്നാലെ യു.പിയില് 80 സീറ്റിലും തനിച്ച് മത്സരിക്കാന് കോണ്‍ഗ്രസ് തീരുമാനിച്ചിരുന്നു. എസ്.പിയും ബി.എസ്.പിയും 38 സീറ്റുകളിലാണ് മത്സരിക്കുന്നത്. കഴിഞ്ഞ വര്‍ഷമാണ് അഭിപ്രായ ഭിന്നതകള് മാറ്റിവെച്ച് എസ്.പിയും ബി.എസ്.പിയും കൈകോര്‍ത്തത്. സഖ്യം മൂന്ന് ഉപതെരഞ്ഞെടുപ്പുകളില് വിജയം നേടുകയും ചെയ്തിരുന്നു.\nRead more on: loksabha election | mayavati


എന്.ഡി.എയിലെ തര്‍ക്കത്തില് ഭയമില്ല; ‘പ്ലാന് ബി’ ഇറക്കുമെന്ന് ബി.ജെ.പി – Chandrika Daily\nBy chandrika Thursday December 27, 2018 12:40 pm\nഎന്.ഡി.എയിലെ തര്‍ക്കത്തില് ഭയമില്ല; ‘പ്ലാന് ബി’ ഇറക്കുമെന്ന് ബി.ജെ.പി\nന്യൂഡല്‍ഹി: നിയമസഭ തെരഞ്ഞെടുപ്പില് മൂന്നു സംസ്ഥാനങ്ങളില് നേരിട്ട തോല്‍വിയില് ഭയമില്ലെന്ന് ബി.ജെ.പി ജനറല് സെക്രട്ടറി രാംമാധവ്. എന്.ഡി.എയില് നിന്ന് ഏതാനും കക്ഷികള് പുറത്തുപോയതും തോല്‍വിയും ഉള്‍പ്പെടെ ഒന്നും…\nന്യൂഡല്‍ഹി: നിയമസഭ തെരഞ്ഞെടുപ്പില് മൂന്നു സംസ്ഥാനങ്ങളില് നേരിട്ട തോല്‍വിയില് ഭയമില്ലെന്ന് ബി.ജെ.പി ജനറല് സെക്രട്ടറി രാംമാധവ്. എന്.ഡി.എയില് നിന്ന് ഏതാനും കക്ഷികള് പുറത്തുപോയതും തോല്‍വിയും ഉള്‍പ്പെടെ ഒന്നും പാര്‍ട്ടിയെ ബാധിക്കില്ലെന്ന് രാംമാധവ് പറഞ്ഞു.\nതെരഞ്ഞെടുപ്പിലെ പരാജയത്തെ തുടര്‍ന്ന് എന്.ഡി.എയില് കലഹം ശക്തമായിരിക്കുകയാണ്. മിക്ക സംസ്ഥാനത്തും കൂടുതല് സീറ്റുകള് വേണമെന്ന ആവശ്യവുമായി ഘടകകക്ഷികള് രംഗത്തെത്തിയിട്ടുണ്ട്. എന്നാല് ഇതൊന്നും പാര്‍ട്ടിയെ ബാധിക്കില്ലെന്നും പൊതുതെരഞ്ഞെടുപ്പിനെ നേരിടാന് ഒരുങ്ങുകയാണെന്നും രാംമാധവ് പറഞ്ഞു. ഇതിനായി റോഡ്മാപ്പ് തയ്യാറാക്കുന്ന തിരക്കിലാണ് ബി.ജെപി.യെന്നാണ് അദ്ദേഹത്തിന്റെ വാദം.\nകൂട്ടുകക്ഷി രാഷ്ട്രീയത്തില് സഖ്യങ്ങളും വേര്‍പിരിയലും സാധാരണമാണ്. ഉള്‍ക്കൊള്ളലും അഡ്ജസ്റ്റുമെന്റുമാണ് അതിന്റെ നയം. ബി.ജെ.പി അതിന് തയ്യാറാണ്. ഉപേന്ദ്ര കുശ്‌വാഹയുടേതുപോലെ ചെറിയ പാര്‍ട്ടികളാണ് മുന്നണി വിട്ടുപോയത്. ഇവര്‍ക്കു പകരം പുതിയ കക്ഷികളെ മുന്നണിയില് ചേര്‍ക്കാന് ശ്രമം നടക്കുകയാണ്.\nദക്ഷിണേന്ത്യ, കിഴക്കന് ഇന്ത്യ എന്നിവിടങ്ങളില് നിന്നും പാര്‍ട്ടികളെ എന്‍ഡിഎയില് ഉള്‍പ്പെടുത്താനാണ് ബിജെപി പ്രധാനമായും ലക്ഷ്യമിടുന്നത്. തമിഴ്‌നാട്ടില് നിന്നുള്ള അണ്ണാഡിഎംകെ, രജനീകാന്തിന്റെ പാര്‍ട്ടി, തെലങ്കാനയില് നിന്നും കെ ചന്ദ്രശേഖര് റാവുവിന്റെ ടിആര്‍എസ്, ഒഡീഷയില് നവീന് പട്‌നായിക്കിന്റെ ബിജെഡി എന്നിവയെയാണ് ബിജെപി ലക്ഷ്യമിടുന്നത്.\nഎന്‍ഡിഎയില് നിന്നും മൂന്ന് പാര്‍ട്ടികളാണ് പുറത്തുപോയത്. ഉപേന്ദ്ര കുശ്‌വാഹയുടെ പാര്‍ട്ടിയെ കൂടാതെ ചന്ദ്രബാബു നായിഡുവിന്റെ തെലുഗുദേശം പാര്‍ട്ടി, കശ്മീരിലെ മെഹബൂബ മുഫ്തിയുടെ പിഡിപി എന്നിവയാണ് എന്‍ഡിഎ വിട്ടത്.\nCategories: Culture, More, News, Views Tags: congress, election in five states, narendra modi, nda, rahul gandhi


ജെ.എന്.യു വിഷയം കത്തിനില്‍ക്കെ രാഹുല് വിദേശയാത്രയില്; ചോദ്യം ലിസ്റ്റ് ചെയ്തിട്ടും ലോക്‌സഭയില് ഹാജരായില്ല; ഉന്നയിക്കാനിരുന്നത് ഈ ചോദ്യം | DoolNews\nTuesday, 19th November 2019, 6:15 pm\nന്യൂദല്‍ഹി: രാജ്യത്ത് ജെ.എന്.യു വിദ്യാര്‍ഥി സമരം കത്തിനില്‍ക്കേ, കോണ്‍ഗ്രസ് നേതാവ് രാഹുല് ഗാന്ധിയുടെ ലോക്‌സഭയിലെ അസാന്നിധ്യം ചര്‍ച്ചയാകുന്നു. തിങ്കളാഴ്ച തുടങ്ങിയ പാര്‍ലമെന്റിന്റെ ശീതകാല സമ്മേളനത്തിന്റെ രണ്ടാം ദിവസമായ ചൊവ്വാഴ്ചയാണ് രാഹുല് എത്താതിരുന്നതിനെപ്പറ്റി ലോക്‌സഭാ സ്പീക്കര് ഓം ബിര്‍ള പരാമര്‍ശിച്ചത്.\n‘അദ്ദേഹത്തിന്റെ ചോദ്യം ചോദ്യോത്തരവേളയില് ലിസ്റ്റ് ചെയ്തിരുന്നു. അദ്ദേഹം ഇവിടെയെത്തിയിരുന്നെങ്കില് എനിക്ക് അവസരം നല്‍കണമെന്നുണ്ടായിരുന്നു.’- കോണ്‍ഗ്രസ് അംഗം കൊടിക്കുന്നില് സുരേഷ് സംസാരിക്കാന് എഴുന്നേല്‍ക്കവെ സ്പീക്കര് പറഞ്ഞു.\nഎന്നാല് രാഹുല് ചോദിക്കാനായി വെച്ചിരുന്ന ചോദ്യം ജെ.എന്.യുവായിരുന്നില്ല. തന്റെ മണ്ഡലം ഉള്‍ക്കൊള്ളുന്ന കേരളത്തിന്റെ ഗ്രാമീണ മേഖലകളിലെ റോഡ് വികസനത്തിനായി പ്രധാനമന്ത്രി ഗ്രാം സദക് യോജന ഉപയോഗപ്പെടുത്തുന്നതിനെപ്പറ്റിയായിരുന്നു.\nരാഹുല് വിദേശയാത്രയിലാണെന്നാണ് കോണ്‍ഗ്രസ് അറിയിച്ചതെന്ന് വാര്‍ത്താ ഏജന്‍സിയായ പി.ടി.ഐ റിപ്പോര്‍ട്ട് ചെയ്തു. രാഹുലിന്റെ മുന് വിദേശയാത്രകളെ ബി.ജെ.പി ഏറെ പരിഹസിച്ചിരുന്നു. രാഹുലിന്റെ വിദേശയാത്രകളുടെ വിവരങ്ങള് കോണ്‍ഗ്രസ് പരസ്യപ്പെടുത്തണമെന്നാണ് എല്ലാക്കാലവും ബി.ജെ.പി ഉന്നയിക്കുന്ന ആവശ്യം.\nജെ.എന്.യു വിഷയം ചൊവ്വാഴ്ച സഭയില് ഉയര്‍ത്തിയവരില് കോണ്‍ഗ്രസില്ല എന്നതും ശ്രദ്ധേയമാണ്. സഭ നിര്‍ത്തിവെച്ച് വിഷയം ചര്‍ച്ച ചെയ്യണമെന്നാവശ്യപ്പെട്ടത് ആര്.എസ്.പിയും മുസ്‌ലിം ലീഗും തൃണമൂല് കോണ്‍ഗ്രസുമാണ്. രാജ്യസഭയിലാകട്ടെ, സി.പി.ഐ അംഗം ബിനോയ് വിശ്വവും.


പാകിസ്താനു വേണ്ടി ചാരവൃത്തി; ഐഎസ്‌ഐ ബന്ധമുള്ള മലയാളി വ്യോമസേനാ ഉദ്യോഗസ്ഥന് അറസ്റ്റില് | Kairali News | kairalinewsonline.com\nപാകിസ്താനു വേണ്ടി ചാരവൃത്തി; ഐഎസ്‌ഐ ബന്ധമുള്ള മലയാളി വ്യോമസേനാ ഉദ്യോഗസ്ഥന് അറസ്റ്റില്\nദില്ലി: പാകിസ്താന് ചാരസംഘടനയായ ഐഎസ്‌ഐയ്ക്കു വേണ്ടി ചാരവൃത്തി നടത്തിയതിന് മലയാളിയായ വ്യോമസേനാ ഉദ്യോഗസ്ഥനെ ദില്ലി പൊലീസ് അറസ്റ്റു ചെയ്തു. പഞ്ചാബിലെ ബട്ടിണ്ടയില് നിന്നാണ് മലയാളി ഉദ്യോഗസ്ഥനായ രഞ്ജിത്തിനെ പൊലീസ് അറസ്റ്റു ചെയ്തത്. കഴിഞ്ഞ ദിവസം കസ്റ്റഡിയില് എടുത്ത ഇയാളെ ദില്ലിയിലെ പാട്യാല ഹൗസ് കോടതിയില് ഹാജരാക്കി. ഇയാളെ നാലു ദിവസത്തെ പൊലീസ് കസ്റ്റഡിയില് വിട്ടു. കേരളത്തില് രഞ്ജിത്തിന്റെ സ്വദേശം ഏതാണെന്നു വ്യക്തമായിട്ടില്ല.\nപഞ്ചാബിലെ ഇന്തോ-പാക് അതിര്‍ത്തിക്ക് സമീപമുള്ള ബട്ടിണ്ട എയര്‍ഫോഴ്‌സ് സ്‌റ്റേഷനിലെ ലീഡിംഗ് എയര്‍ക്രാഫ്റ്റ് മാനായിരുന്നു രഞ്ജിത്. യുദ്ധവിമാനങ്ങളുടെ വിന്യാസം സംബന്ധിച്ച കാര്യങ്ങള് എല്ലാം രഞ്ജിത്തിന് അറിയാം. മൂന്നു മാസങ്ങളായി രഞ്ജിത്ത് ഇന്റലിജന്‍സിന്റെ നിരീക്ഷണത്തിലായിരുന്നു. ജമ്മുവിലെ ഒരു സ്ത്രീ വഴിയാണ് ഇയാള് ഐഎസ്‌ഐക്ക് വിവരങ്ങള് കൈമാറിയിരുന്നതെന്ന് കണ്ടെത്തിയിട്ടുണ്ട്. സോഷ്യല് മീഡിയ വഴിയാണ് രഞ്ജിത് ഈ സ്ത്രീയെ പരിചയപ്പെട്ടത്. കുറ്റാരോപിതനായ രഞ്ജിത്തിനെ ഇന്നലെ തന്നെ കോര്‍ട്ട് മാര്‍ഷ്യല് ചെയ്ത് സര്‍വീസില് നിന്ന് പിരിച്ചു വിട്ടതായി ഇന്ത്യന് വ്യോമസേന അറിയിച്ചു.\nപാക് കസ്റ്റഡിയിലായിരുന്ന ഇന്ത്യൻ ഹൈക്കമ്മീഷൻ ഉദ്യോഗസ്ഥരെ വിട്ടയച്ചു\nനേരത്തെ ബിഎസ്എഫ് കോണ്‍സ്റ്റബിളും സൈനികനുമടക്കം ആറുപേരെ ചാരവൃത്തിയുമായി ബന്ധപ്പെട്ട് കസ്റ്റഡിയിലെടുത്തിരുന്നു. ഇന്ത്യയുടെ ആയുധ ശേഖരത്തെപ്പറ്റിയും പ്രതിരോധ രഹസ്യങ്ങളും ഇവര് പാകിസ്താന് കൈമാറിയിരുന്നതായി കണ്ടെത്തിയിരുന്നു. എന്നാല്, രഞ്ജിത്തിന് ഇവരുമായി ബന്ധമുണ്ടോ എന്ന കാര്യത്തില് ഇതുവരെ സ്ഥിരീകരണമായിട്ടില്ല. കൂടുതല് ചോദ്യം ചെയ്യലില് മാത്രമേ ഇക്കാര്യത്തില് വ്യക്തത വരൂ.\nതേന്‍മൊഴികളില് നിന്ന് സെക്‌സ് ചാറ്റിംഗിലേക്ക്; മലയാളി ഉദ്യോഗസ്ഥനെ ഐഎസ്‌ഐ വളച്ചത് ‘സുന്ദരിയായ ദാമിനി’യിലൂടെ; രഞ്ജിത്തില് നിന്ന് ഐഎസ്‌ഐ വിവരങ്ങള് ചോര്‍ത്തിയത് ഇങ്ങനെ\nTags: AirforceCustodyISISpy Work


പൂജ സ്വകര്‍മാനുഷ്ഠാനമാണ് (99) - ശ്രേയസ്\nഎല്ലാറ്റിന്റേയും പ്രഭവസ്ഥാനമായ, എല്ല‍ാം നിറഞ്ഞിരിക്കുന്ന പരമാത്മാവിനെ സ്വന്തം കര്‍മ്മങ്ങള്‍കൊണ്ട് പൂജിക്കുന്നവരാണ് സിദ്ധിയെ പ്രാപിക്കുന്നത്. മറ്റുള്ളവരുടെ കര്‍മ്മം നന്നായി ചെയ്യുന്നതിലും ശ്രേയസ്കരമാണ് സ്വന്തം കര്‍മ്മം മോശമായാണെങ്കിലും ചെയ്യുന്നത്. നന്നായി ചെയ്യാനാകുന്നില്ല, അതില് ദോഷമുണ്ട് എന്നൊക്കെ കരുതി സ്വന്തം കര്‍മ്മത്തെ ഉപേക്ഷിക്കുന്നതാണ് ദോഷം. ഏതൊരു കര്‍മ്മത്തിനും ഒരുവിധത്തിലല്ലെങ്കില് മറ്റൊരുവിധത്തില് ദോഷം കാണാന് പറ്റും. അതിനാല് ദോഷശങ്കയാല് കര്‍മ്മംചെയ്യാതിരിക്കരുത്.\nപരിശുദ്ധമായ ബുദ്ധിയോടുകൂടി ധൈര്യത്താല് മനസ്സിലെ നിയമനംചെയ്ത് ശബ്ദാദിവിഷയങ്ങള്‍ക്ക് അപ്പുറത്തുനിന്ന് രാഗദ്വേഷങ്ങളെ പൂര്‍ണമായി കളഞ്ഞ്, മിതമായി ഭക്ഷിച്ച് വാക്കും മനസ്സും ശരീരവും തമ്മില് പാരസ്പര്യം ഉണ്ടാക്കി ധ്യാനനിഷ്ഠനായി വൈരാഗ്യത്തെ നല്ലവണ്ണം ആശ്രയിച്ച് അഹങ്കാരം (ഞാന് ചെയ്തു, ഞാന് അനുഭവിക്കുന്നു എന്നെക്കെയുള്ള ഭാവം), ബലം, ദര്‍പ്പം, കാമം, ക്രോധം, തന്റേതെന്ന ഭാവം ഇവയൊക്കെ വെടിഞ്ഞ് ഒന്നിനോടും മമതയില്ലാതെ ശാന്തമായി ഏകാന്തതയില് ഇരിക്കുന്നവര് ബ്രഹ്മാനുഭൂതിക്ക് യോഗ്യനാണ്.\nകരിങ്കല്ലിന് വിഗ്രഹമാകണമെങ്കില് അനാവശ്യ ഘടകങ്ങളെ അടര്‍ത്തിമാറ്റണം. അഹങ്കാരം പ്രകൃതിയില്‍നിന്ന് നമ്മെ അകറ്റുന്നു, പൂര്‍ണതയെ പ്രാപിക്കുന്നതില് നിന്ന് തടയുന്നു. പ്രകൃതിയുമായി പാരസ്പര്യമില്ലാത്തതിനുകാരണം ഭയമാണ്. ഇഴുകിച്ചേര്‍ന്നാല് എന്തെങ്കിലും നഷ്ടമായാലോ എന്ന ഭയം. ഇവയൊക്കെ വെടിയണം. തിരക്കുപിടിച്ച ജീവിതത്തില് ബഹളങ്ങളിലേക്കു പോകാതെ ശാന്തി കാത്തുസൂക്ഷിക്കാനാണ് ഗീത ഉപദേശിക്കുന്നത്.\nസഹജമായ ഗുണങ്ങള്‍ക്കനുസരിച്ച് ഓരോരോ കര്‍മ്മങ്ങള് ചെയ്യുന്നവരെ വിഭജിക്കുമ്പോള് ആയുഷ്കാലബ്രാഹ്മണനോ ശൂദ്രനോ ഇല്ലെന്ന് മനസ്സിലാക്കണം. ഒരാള് രാവിലെ ധ്യാനിക്കുമ്പോള് ബ്രാഹ്മണനാണ്, പിന്നെ കച്ചവടം ചെയ്യുമ്പോള് വൈശ്യനാണ്, എതിരിടുമ്പോള് ക്ഷത്രിയനാണ്, സമൂഹനന്മയ്ക്കായി ജനസേവനംചെയ്യുമ്പോള് ശൂദ്രനാണ്. എല്ലാ ഗുണങ്ങളും എല്ലാവരിലുമുണ്ട്. ഗാന്ധിജിയുടെ ജീവിതത്തില് നിന്നും ന‍ാം ഉള്‍ക്കൊള്ളേണ്ട സന്ദേശം ഇതാണ്. ചെയ്യേണ്ട എല്ലാ കര്‍മ്മങ്ങളും എല്ലാവരും ചെയ്യണം.\nകാളീനാടകം - ശ്രീ നാരായണഗുരു (7)\nരാവണശുകസംവാദം - യുദ്ധകാണ്ഡം (100)


മുൻകരുതൽ; മൂന്നാർ ടീ കൗണ്ടി റിസോർട്ടിലെ ആറ് പേരുടെ സാമ്പിളുകൾ പരിശോധനയ്ക്കയച്ചു\nമൂന്നാർ ടീ കൗണ്ടി റിസോർട്ടിൽ നീരീക്ഷണത്തിലുള്ള ആറ് പേരുടെ സാമ്പിളുകൾ പരിശോധനയ്ക്കയച്ചു. പനിയും ചുമയുമടക്കമുള്ള രോഗലക്ഷണങ്ങൾ പ്രകടിപ്പിച്ച സാഹചര്യത്തിൽ മുൻകരുതലിന്റെ ഭാഗമായാണ് നടപടി മൂന്നാറടക്കമുള്ള വിനോദ സഞ്ചാര കേന്ദ്രങ്ങളിൽ ആരോഗ്യ വകുപ്പിന്റേയും പൊലീസിന്റേയും നേതൃത്വത്തിൽ പരിശോധന കർശനമാക്കിയിട്ടുണ്ട്\n173 പേർ ജില്ലയിലാകെ നീരീക്ഷണത്തിലുണ്ട്. ഇതിൽ 81 പേർ മൂന്നാറിലെ ടീ കൗണ്ടി റിസോർട്ടിൽ നിന്നുള്ളവരാണ്. 15 പേരാണ് പ്രാഥമിക സമ്പർക്ക പട്ടികയിലുള്ളത്. ടീ കൗണ്ടി റിസോർട്ടിൽ നീരീക്ഷണത്തിലുള്ള ആറ് പേരുടെ സാമ്പിളുകൾ പരിശോധനയ്ക്കയച്ചു. വിനോദ സഞ്ചാരത്തിനെത്തിയ വിദേശ പൗരന്മാരെ 14 ദിവസം നീരീക്ഷണത്തിൽവയ്ക്കുമെന്ന് ജില്ലാ കളക്ടർ അറിയിച്ചു.\nവിദേശികളെയടക്കം നീരീക്ഷണത്തിൽ വയ്ക്കാൻ മൂന്നാറിലെ ബജറ്റ് റിസോർട്ടിൽ സൗകര്യം ഒരുക്കിയിട്ടുണ്ട്. തമിഴ്‌നാട്ടിൽ നിന്ന് എത്തുന്ന തോട്ടം തൊഴിലാളികൾക്കും നിയന്ത്രണമേർപ്പെടുത്തി. അതിർത്തി ചെക്ക് പോസ്റ്റുകളിലും ആരോഗ്യ വകുപ്പിന്റെ പരിശോധന ശക്തമാക്കിയിട്ടുണ്ട്


'തേന് വരിക്കയുടെ പത്ത് ചൊള തിന്ന സ്വാദ്', ജോജിയെ പ്രകീര്‍ത്തിച്ച് ഭദ്രന്\nPublished on : 25 Apr, 2021 , 4:34 am\nദിലീഷ് പോത്തന് സംവിധാനം ചെയ്ത ജോജി എന്ന സിനിമയെ പ്രകീര്‍ത്തിച്ച് സംവിധായകന് ഭദ്രന്. പറമ്പിലെ കുത്തുകല്ലുങ്കല് പ്ലാവിലെ തേന് വരിക്കയുടെ പത്ത് ചൊള തിന്ന സ്വാദ് തോന്നിയെന്നും ഭദ്രന്. വളരെ സത്യസന്ധമായ കഥയെന്നും ഭദ്രന് ഫേസ്ബുക്കില് കുറിക്കുന്നു.\nചൊറിയണങ്ങു ദേഹത്ത് തൊട്ട പ്രതീതി ജനിപ്പിച്ചു ജോജിയിലൂടെ ഫഹദ്. നടപ്പിലും, ചേഷ്ടകളിലും, അനായാസം കഥയിലൂടെ സഞ്ചരിച്ചുവെന്നും ഭദ്രന് എഴുതുന്നു. തിരക്കഥാകൃത്ത് ശ്യാം പുഷ്‌കരനെയും സംവിധായകന് ദിലീഷ് പോത്തനെയും ഭദ്രന് പ്രശംസിക്കുന്നു.\nഇന്ന് ജോജി കാണാൻ ഇടയായി, കാണണമെന്ന് നേരത്തെ തീരുമാനിച്ചതാണ്. പിന്നെ തോന്നി അഭിപ്രായങ്ങൾ കേൾക്കട്ടെ എന്ന്. മുക്കിലും മൂലയിലും ഒക്കെ ഉള്ള ചില നല്ല ആസ്വാദകരിൽ പലരും "ഓഹ്" "One time watch" "ഒരു തട്ടിക്കൂട്ട് കഥ" "പക്കാ സൂഡോ"...\nശ്യാം പുഷ്കർ കാടും മേടും ഒക്കെ സഞ്ചരിച്ച് കിട്ടിയ നുറുങ്ങുകൾ മഷിയിൽ ചാലിച്ച് അനുഭവ സാക്ഷ്യമാക്കിയ "ഒരു നല്ല സിനിമ". അതി മനോഹരമായി അതിന്റെ ആത്മാവിനെ പ്രാപിച്ച് അന്തസ്സുള്ള ശൈലി നിലനിർത്തി പോത്തൻ. ഒപ്പം ഹൃദ്യമായ നിറക്കൂട്ടുകളും.\nചൊറിയണങ്ങു ദേഹത്ത് തൊട്ട പ്രതീതി ജനിപ്പിച്ചു ജോജിയിലൂടെ ഫഹദ്. നടപ്പിലും, ചേഷ്ടകളിലും, അനായാസം കഥയിലൂടെ സഞ്ചരിച്ചു. കൂട്ടിനു ഒപ്പം ഉണ്ടായിരുന്ന ആ "ബെർമൂഡ" രസമായി തോന്നി. ബാബുരാജും ഷമ്മി തിലകനും കലക്കി.\nഒരു കണ്ടി തടിയുടെ തൂക്കം തോന്നിപ്പിക്കുന്ന "തൊരപ്പൻ ബാസ്റ്റിൻ" നിർജീവമായ ശരീരത്തിലെ കണ്ണുകൾ കൊണ്ട് ഭാവോജ്വലമാക്കി. ചിത്രത്തിലെ അങ്ങിങ്ങായി നിന്ന ഓരോ മുഖങ്ങളും മിഴിവുറ്റതായിരുന്നു. ചില മുഹൂർത്തങ്ങളിൽ അലയടിച്ച വയലിന്റെ ചില സിംഫണികൾക്ക് കേൾക്കാത്ത ശബ്ദ മാധുരിമ തോന്നി.\nഒരു വരി പൊട്ടിച്ചോട്ടെ; 'ജോജി'യിലെ ജോമോന്റെ ഫേവറൈറ്റ് ഡയലോഗിനെക്കുറിച്ച് ബാബുരാജ്\nഫഹദ് ഫാസില് ജോജിയായെത്തുന്ന സിനിമയില് ബാബുരാജ്, ഷമ്മി തിലകന്, ഉണ്ണിമായ പ്രസാദ്, അലിസ്റ്റര് അലക്‌സ് എന്നിവരാണ് അഭിനേതാക്കള്. ഷൈജു ഖാലിദ് ക്യാമറയും കിരണ് ദാസ് എഡിറ്റിംഗും. ഭാവന സ്റ്റുഡിയോസാണ് നിര്‍മ്മാണം.\nഎന്താണ് 'ജോജി'യുടെ ക്രൈം? Joji Malayalam Review Maneesh Narayanan


muttil tree cutting case muttil tree cutting case 29 people acquitted in tree felling case\nമുട്ടില് മരംമുറിക്കല്; ആദിവാസികളെയും കര്‍ഷകരെയും പ്രതിസ്ഥാനത്ത് നിന്ന് ഒഴിവാക്കി\nമുട്ടില് മരംമുറിക്കല് കേസില് 29 പേരെ പ്രതിസ്ഥാനത്ത് നിന്ന് ഒഴിവാക്കി. ആദിവാസികളെയും കര്‍ഷകരെയുമാണ് ഒഴിവാക്കിയത്. ബത്തേരി ഒന്നാം ക്ലാസ് ജുഡീഷ്യല് മജിസ്‌ട്രേറ്റ് കോടതിയില് അന്വേഷണ സംഘം റിപ്പോര്‍ട്ട് സമര്‍പ്പിച്ചു.\nകഴിഞ്ഞ ദിവസം കേസിലെ പ്രതികളെ നാല് ദിവസത്തെ കസ്റ്റഡിയില് വാങ്ങി വിശദമായി ചോദ്യം ചെയ്തിരുന്നു. ഇതിന്റെ അടിസ്ഥാനത്തിലാണ് 29 പേരെ പട്ടികയില് നിന്ന്ഒഴിവാക്കാന് തീരുമാനിച്ചത്. ഇതില് 20 പേര് എസ്ടി വിഭാഗത്തില്‍പ്പെടുന്നവരും9പേര് കര്‍ഷകരുമാണ്. അതേസമയം സിന്ധു, അജി എന്നീ റവന്യൂ ഉദ്യോഗസ്ഥരെ പ്രതിചേര്‍ക്കാനുള്ള അനുമതി തേടിക്കൊണ്ടാണ് കോടതിയില് റിപ്പോര്‍ട്ട് സമര്‍പ്പിച്ചിട്ടുള്ളത്. പട്ടികയില് നിന്നൊഴിവാക്കപ്പെട്ടവരെ കബളിപ്പിച്ചാണ് മുഖ്യപ്രതികള് മരംകൊള്ള നടത്തിയതെന്നാണ് അന്വേഷണ സംഘത്തിന്റെ നിഗമനം. റോജി അഗസ്റ്റിന്, ജോസ് കുട്ടി അഗസ്റ്റില്, ആന്റോ അഗസ്റ്റിന് എന്നിവരാണ് മുട്ടില് മരംമുറിക്കേസിലെ മുഖ്യപ്രതികള്. ഇവരടക്കം ആറുപേരാണ് മരംമുറിക്കല് കേസില് ഇതിനോടകം അറസ്റ്റിലായത്.\nഅതിനിടെ മരംമുറിക്കല് കേസില് ഇഡിയും കേസ് രജിസ്റ്റര് ചെയ്തു. കോടികള് വിലമതിക്കുന്ന മരങ്ങള് വെട്ടിമാറ്റിയതില് ബിനാമി ഇടപാടുകള് നടന്നിട്ടുണ്ടെന്ന് എന്‍ഫോഴ്‌സ്‌മെന്റ് ഡയറക്ടറേറ്റിന്റെ പ്രാഥമിക പരിശോധനയില് കണ്ടെത്തി. ക്രൈംബ്രാഞ്ചും വനംവകുപ്പും നല്‍കിയ പരാതികള് പരിശോധിച്ച ശേഷമാണ് ഇഡി കേസ് രജിസ്‌ററര് ചെയ്തത്.\nകഴിഞ്ഞ മാസം 28നാണ് മൂന്നുപ്രതികളെ അറസ്റ്റ് ചെയ്തത്. കുറ്റിപ്പുറം പാലത്തില് നിന്ന് തിരൂര് ഡിവൈഎസ്പിയാണ് പ്രതികളെ പിടികൂടിയത്.അറസ്റ്റ് നടപടികള് വൈകിയതിലും ഹൈക്കോടതിയില് നിന്ന് സര്‍ക്കാരിന് രൂക്ഷ വിമര്‍ശനമേറ്റിരുന്നു.\nStory Highlight: muttil tree cutting case


ഒടുവില് ട്രംപ് ഒപ്പിട്ടു; കൊറോണ ആശ്വാസപദ്ധതിക്ക് തുടക്കമായി – Christhavachintha\nChristhavachin… > Latest News > ഒടുവില് ട്രംപ…\nഅമേരിക്കന് കോണ്‍ഗ്രസും സെനറ്റും പാസ്സാക്കിയ കൊറോണ ആശ്വാസപദ്ധതിയില് ട്രംപ് ഒപ്പിട്ടു. തുക കുറഞ്ഞുപോയി എന്ന കാരണത്താല് ഒപ്പിടാതിരുന്ന ട്രംപിന് ഒടുവില് വഴങ്ങേണ്ടി വന്നു. 2.3 ലക്ഷം കോടി ഡോളറിന്റെ കൊറോണ ആശ്വാസ പാക്കേജ് പാസ്സായതോടെ താല്‍ക്കാലിക സ്തംഭനത്തില് നിന്നും അമേരിക്ക രക്ഷപ്പെട്ടു.\n‘നാണക്കേടിന്റെ’ ബില് എന്നാണ് 90,000 കോടി ഡോളറിന്റെ കൊറോണ പാക്കേജ് പദ്ധതിയെ ട്രംപ് വിളിച്ചത്. സെപ്തംബര് വരെ സര്‍ക്കാര് ഏജന്‍സികള്‍ക്ക് കൊടുത്തു തീര്‍ക്കാനുണ്ടായിരുന്ന 1.40 ലക്ഷം കോടി ഡോളറും കൂടെ ചേര്‍ത്ത് 2.30 ലക്ഷം കോടി ഡോളറിന്റെ സഹായ വിതരണ പദ്ധതിയാണ് അനിശ്ചിതത്വത്തിലായത്. ഒടുവില് ഒപ്പിട്ട് മാനം കാത്തു എന്നതാണ് ശരി.\nറിപ്പബ്ലിക്കന് പാര്‍ട്ടി നേതാക്കളെ വെട്ടിലാക്കിയ ട്രംപിന്റെ നടപടിയ്‌ക്കെതിരെ വിമര്‍ശനം ഉയര്‍ന്നപ്പോഴാണ് അദ്ദേഹം വഴങ്ങിയത്. യു.എസ്. കോണ്‍ഗ്രസും സെനറ്റും അംഗീകരിച്ച പാക്കേജിനെതിരെയാണ് ട്രംപ് നിഷേധാത്മക നിലപാട് സ്വീകരിച്ചത്. അപ്പോള് പിന്നെ ജോ ബൈഡനോടുള്ള അദ്ദേഹത്തിന്റെ സമീപനത്തില് അതിശയിക്കേണ്ടതില്ല.\nതൊഴില്‍രഹിതര്‍ക്കുള്ള ആനുകൂല്യങ്ങള് പുനഃസ്ഥാപിക്കാനും കുടിയിറക്കലുകള് അവസാനിപ്പിക്കാനും വാക്‌സിന് വിതരണം കൂടുതല് കാര്യക്ഷമമാക്കാനുമാണ് ഒപ്പിട്ടതെന്ന് ട്രംപ് പ്രസ്താവനയില് പറയുന്നു. അര്‍ഹരായ ഓരോ അമേരിക്കക്കാരനും 600 ഡോളര് വീതം നല്‍കും. ചെറുകിട കച്ചവടക്കാര്‍ക്കും സഹായം നല്‍കും. 2000 ഡോളര് വച്ച് നല്‍കണമെന്നാണ് ട്രംപിന്റെ ആവശ്യം. തന്റെ പ്രസ്താവനയില് ട്രംപ് കൊറോണയെ ‘ചൈന വൈറസ്’ എന്നു വിളിക്കാനും മറന്നില്ല.


ഇന്ത്യന് നിരത്തിലെ രണ്ട് പതിറ്റാണ്ട്; ഹോണ്ട ആക്ടീവയുടെ 20 ആനിവേഴ്‌സറി എഡിഷന് അവതിപ്പിച്ചു | Honda launches special 20th anniversary edition of Activa 6G\nNov 29, 2020, 09:53 AM IST\nആക്ടീവയുടെ ഏറ്റവും പുതിയ പതിപ്പായ 6ജിയാണ് 20 ആനിവേഴ്‌സറി എഡിഷനായി രൂപം മാറുന്നത്.\nഹോണ്ട ആക്ടീവ 20 ആനിവേഴ്‌സറി എഡിഷന് | Photo: Honda 2Wheelers India\nഇന്ത്യയിലെ ഇരുചക്ര വാഹനമേഖലയില് പുതിയ ട്രെന്റിന് തുടക്കം കുറിച്ച വാഹനമാണ് ഹോണ്ടയുടെ ആക്ടീവ. 2000-ത്തില് വിപണിയിലെത്തിയ ഈ സ്‌കൂട്ടര് 20 വയസിന്റെ നിറവിലാണ്. നിരത്തില് രണ്ട് പതിറ്റാണ്ട് പൂര്‍ത്തിയാക്കിയതിന്റെ സന്തോഷം ഉപയോക്താക്കള്‍ക്കൊപ്പം ആഘോഷിക്കുന്നതിനായി ആക്ടീവയുടെ 20 ആനിവേഴ്‌സറി എഡിഷന് അവതരിപ്പിച്ചിരിക്കുകയാണ് ഹോണ്ട.\nആക്ടീവയുടെ ഏറ്റവും പുതിയ പതിപ്പായ 6ജിയാണ് 20 ആനിവേഴ്‌സറി എഡിഷനായി രൂപം മാറുന്നത്. ബ്ലാക്ക് വീല് ഡിസ്‌ക്കുകള്‍ക്കൊപ്പം മാറ്റ് ബ്രൗണ്, പേള് നൈറ്റ്സ്റ്റാര് ബ്ലാക്ക് എന്നീ രണ്ട് ബോഡി കളറുകളിലാണ് പ്രത്യേക പതിപ്പ് വിപണിയില് എത്തിക്കുന്നത്. മുന്നില് സില്‍വര്-ഗോള്‍ഡന് നിറങ്ങള് നല്‍കി അലങ്കരിച്ചിരിക്കുന്നതിനൊപ്പം വശങ്ങളിലെ ബാഡ്ജിങ്ങ് ഗോള്‍ഡന് ഫിനീഷിങ്ങിലാണ്.\nഹോണ്ടയുടെ എന്‍ഹാന്‍സ്ഡ് സ്മാര്‍ട്ട് പവര്(ഇ.എസ്.പി) സാങ്കേതികവിദ്യയ്‌ക്കൊപ്പം 26 പേറ്റന്റ് ആപ്ലിക്കേഷനുകളും ഉള്‍പ്പെടുത്തിയാണ് 20 ആനിവേഴ്‌സറി എഡിഷന് എത്തിയിരിക്കുന്നത്. സ്റ്റാന്റേഡ്, ഡീലക്‌സ് എന്നീ രണ്ട് വേരിയന്റുകളിലെത്തുന്ന ആനിവേഴ്‌സറി എഡിഷന് യഥാക്രമം 66,816 രൂപയും 68,316 രൂപയുമാണ് ഡല്‍ഹിയിലെ എക്‌സ്‌ഷോറും വില.\n10 ശതമാനം അധിക ഇന്ധനക്ഷമത ഉറപ്പാക്കുന്ന 110 സിസി പി.ജി.എം-എഫ്.ഐ എന്‍ജിനാണ് ഈ വാഹനത്തില് നല്‍കിയിട്ടുള്ളത്. ഈ എന്‍ജിന് 7.68 ബി.എച്ച്.പി പവറും 8.79 എന്.എം ടോര്‍ക്കുമാണ് ഉത്പാദിപ്പിക്കുന്നത്. സി.വി.ടി യൂണിറ്റാണ് ട്രാന്‍സ്മിഷന് ഒരുക്കുന്നത്. സൈലന്റ് സ്റ്റാര്‍ട്ട് സംവിധാനം, എന്‍ജിന് സ്റ്റാര്‍ട്ട്-സ്‌റ്റോപ്പ് സ്വിച്ച് എന്നിവ ഇതിലെ ഹൈലൈറ്റാണ്.\n20 വര്‍ഷങ്ങള്‍ക്ക് മുമ്പാണ് ഹോണ്ടയുടെ ആദ്യ ആക്ടീവ ഇന്ത്യയില് എത്തുന്നത്. അതിനുപിന്നാലെ എത്തിയ ആക്ടീവയുടെ ഒരോ തലമുറയും നിരവധി സാങ്കേതികവിദ്യകളുടെ അകമ്പടിയോടെയാണ് എത്തിയിട്ടുള്ളത്. ഹോണ്ട ആക്ടീവയില് ഇന്ത്യയിലെ ജനങ്ങള് അര്‍പ്പിച്ച വിശ്വാസമാണ് രണ്ട് കോടിയോളം ഉപയോക്താക്കളുമായി 20 വര്‍ഷത്തിലേക്ക് എത്തിച്ചതെന്ന് ഹോണ്ട ടൂവിലേഴ്‌സ് ഇന്ത്യയുടെ മേധാവി പറഞ്ഞു.\nContent Highlights: Honda launches special 20th anniversary edition of Activa 6G